ލޯބިވެރިންގެ ދުވަސް ފާހަގަ ކުރާ މީހުންނޭ! – DhiSalafiyyah\nލޯބިވެރިންގެ ދުވަސް ފާހަގަ ކުރާ މީހުންނޭ!\n03/02/2014 ޢާންމު ލިޔުން, މުޖުތަމަޢުއައްޝައިޚް އިބްރާހީމް ޔާމީން\nވެލަންޓައިސް ޑޭ ނުވަތަ ލޯބިވެރިންގެ ދުވަސް، ނުވަތަ ކާފަރުންގެ އެހެނިހެން ޢީދުތައް ފަދައިން ކޮންމެ އަހަރަކުވެސް ފާހަގަ ކުރެވެމުންދާ ލޯބީވެރިންގެ ދުވަސް) 14 ފެބްރުވަރީ( މިވަނީ މިއަހަރުވެސް ކުރިމަތީގައެވެ. މިފަދަ އެހެނިހެން ޢީދުތައް ފަދައިން ދުވަހުގެ ތަހުނިޔާ ކިޔުމުގައި އެތައް ބަޔަކު މިފަހަރުވެސް ބައިވެރިވާނެކަމީ ޝައްކެއްވެސް އޮތް ކަމެއް ނޫނެވެ. އެހެން ކަމުން މިދުވަހުގައި ބައިވެރިވެވޭނެ އެއްވެސް ގޮތެއް އޮތްތޯ ބަލާލުން މުހިއްމު ކަމުގައި ދެކެވެ.\nވެލަންޓައިންސް ޑޭ އަކީ ޖާހިލިއްޔަ ރޯމަނުންގެ ޢީދެކެވެ. މިޢީދު ގުޅިފައިވަނީ ވެލަންޓައިންސް ކިޔާ މީހަކަށެވެ. އޭނާ ވަނީ 14 ފެބްރުވަރީ 270(CE) ގައި މަރުގެ ޙުކުމެއް އިއްވާ މަރާލާފައެވެ. މިއަދާ ހަމައަށްވެސް އެތައް ފާޙިޝް ކަންތައްތަކަކާއި އެކު މިދުވަސް އަންނަނީ ފާހަގަ ކުރަމުންނެވެ.\nކޮންމެއަކަސް މިއީ އިސްލާމުންގެ ޢީދެއް ނޫންކަން ވަރަށް ސާފުކޮށް އެނގެން އެބައޮތެވެ. މުސްލިމުންނަށް އިސްލާމްދީނުގައި ވަނީ ޢީދުތައް ވަރަށް ސާފުކޮށް ބަޔާންކޮށްދީފައެވެ. އެހެނީ ޢީދަކީވެސް ޝަރުޢީ ޙުކުމްތަކެއް އެކުލެވޭ ދީނުގެ ތެރޭގައިވާ ބައެކެވެ. އިސްލާމްދީނަކީ އެންމެހާ ކަންކަން ފުރިހަމައަށް ބަޔާންކޮށްދެއްވާފައިވާ މުޅި އިންސާނިއްޔަތައްވާ ދުސްތޫރެކެވެ.\n(…لِكُلٍّ جَعَلْنَا مِنكُمْ شِرْعَةً وَمِنْهَاجًا…) [سورة المائدة 48]\nމާނައީ:”…ތިޔަބައިމީހުންގެ ތެރެއިން ކޮންމެ ބަޔަކަށްމެ، شريعة އަކާއި، ފާޅުވެގެންވާ މަގެއް، ތިމަންރަސްކަލާނގެ ލެއްވީމެވެ…”\n(لِّكُلِّ أُمَّةٍ جَعَلْنَا مَنسَكًا هُمْ نَاسِكُوهُ ۖ فَلَا يُنَازِعُنَّكَ فِي الْأَمْرِ ۚ وَادْعُ إِلَىٰ رَبِّكَ ۖ إِنَّكَ لَعَلَىٰ هُدًى مُّسْتَقِيمٍ) [سورة الحج: ٦٧]\nމާނައީ:”ތިމަންރަސްކަލާނގެ ކޮންމެ أمّة އަކަށްވެސް شريعة އެއް، އެއުރެން އެއަށް تبع ވުމަށްޓަކައި ލެއްވީމެވެ. ފަހެ، އެއުރެން އެކަންތަކާމެދު ކަލޭގެފާނާ ޖަދަލު ނުކުރާހުށިކަމެވެ. އަދި ކަލޭގެފާނުގެ ވެރިރަސްކަލާނގެމަގަށް (މީސްތަކުންނަށް) ކަލޭގެފާނު ގޮވާލައްވާށެވެ. ހަމަކަށަވަރުން، ކަލޭގެފާނުވަނީ، ސީދާވެގެންވާ هداية އެއްގެ މަތީގައިކަން ކަށަވަރެވެ”\nޤިބުލައާއި ނަމާދާއި ރޯދަ ފަދަ ތަކެތީގައި ކާފަރުންނާއި އެއްފަދަވުން އެއީ އެބައިމީހުންގެ މަންޙަޖަށް ތަބާވުން ފަދައިން ، ކާފަރުންގެ ޢީދުތަކުގައި ބައިވެރިވުމަކީވެސް އެބައިމީހުންނާ ތަބާވުމުގެ ތެރެއިންވާ ކަމެކެވެ. މިފަދަ ކަންކަމުގައި ކިތަންމެ ކުޑަކޮށްވިޔަސް ބައިވެރިވުމަކީ ފާފައެކެވެ. ކޮންމެ ބަޔަކަށްވެސް އެބައިމީހުންގެ ޢީދު ދުވަސްތައް ވަނީ ބަޔާންވެގެންނެވެ.\nއަލްޙާފިޡް އަލް-ޛަހަބީ ވިދާޅުވެފައިވެއެވެ. “ނަޞާރާއިންނަށް ޢީދެއް ވާކަމުގައިވަނީމަ، އަދި ޔަހޫދީންނަށް ޢީދެއް ވާކަމުގައިވަނީ ނަމަ، އެއީ ހަމައެކަނި އެބައިމީހުންނަށް ވާ ޢީދެކެވެ. އެއްވެސް މުސްލިމަކު އެޢީދުގައި ބައިވެރިވެގެން ނުވާނެއެވެ. އެއްވެސް މުސްލިމަކު އެބައިމީހުންގެ ދީނާއި ޤިބުލައަށް ތަބަޢު ނުވާފަދައިންނެވެ.” منشورة في مجلة الحكمة (4/193)\nعَنْ أَنَسٍ رضي الله عنه قَالَ : قَدِمَ رَسُولُ اللَّهِ صَلَّى اللَّهُ عَلَيْهِ وَسَلَّمَ الْمَدِينَةَ وَلَهُمْ يَوْمَانِ يَلْعَبُونَ فِيهِمَا ، فَقَالَ : مَا هَذَانِ الْيَوْمَانِ ؟ قَالُوا كُنَّا نَلْعَبُ فِيهِمَا فِي الْجَاهِلِيَّةِ. فَقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : (( إِنَّ اللَّهَ قَدْ أَبْدَلَكُمْ بِهِمَا خَيْرًا مِنْهُمَا : يَوْمَ الأَضْحَى ، وَيَوْمَ الْفِطْرِ )) والحديث صححه الألباني في صحيح أبي داود .\nއަބޫ ދާޥޫދު ރިވާކުރެއްވިއެވެ.\nމާނައީ: “އަނަސް ރަޟިﷲ ޢަންހު ވިދާޅުވިއެވެ:”ރަސޫލާ صلى الله عليه وسلم މަދީނާއަށް ވަޑައިގެންނެވި އިރު، މަދީނާގެ އަހުލުވެރިން ކުޅެ އުފާކުރާ2ދުވަހެއް ވިއެވެ. ރަސޫލާ صلى الله عليه وسلم ޙަދީޘްކުރެއްވެވިއެވެ. މިއީ ކޮން ދެދުވަހެއް ތޯއެވެ.؟ އެބެއިކަލުން ވިދާޅުވިއެވެ. ޖާހިލިއްޔަތުގައިވެސް އަހަރުމެން މިދެދުވަހު އުފާ ފާޅުކުރަމުއެވެ. ރަސޫލާ صلى الله عليه وسلم ޙަދީޘްކުރެއްވެވިއެވެ. “ތި ދެދުވަހުގެ ބަދަލުގައި ﷲ ވަނީ ތިޔައްވުރެ ރަނގަޅު2ދުވަސް ތިޔަބައިމީހުންނަށް ދެއްވާފައެވެ: އެއީ އަޟްޙާ ޢީދު ދުވަހާއި ފިޠުރު ޢީދު ދުވަހެވެ.”\nމިޙަދީޘް ބަސްފުޅުން އަހަރުމެންނަށް މިވަނީ ކާފަރުންގެ ޢީދާއި ޖާހިލިއްޔަ ޒަމާނުގައި ފާހަގަކުރަމުންދިޔަ ޢީދުތައް އަހަރުމެން ފާހަގަ ކުރުމީ ހުއްދަވެގެންވާ ކަމެއް ނޫންކަން ވަރަށް ސާފުކޮށް ބަޔާންވެފައެވެ.\nعن النبي صلى الله عليه وسلم أنه قال : (( من تشبه بقوم فهو منهم ))\nރަސޫލާ صلى الله عليه وسلم ޙަދީޘްކުރެއްވެވިއެވެ. މާނައީ:”ބަޔަކާއި ވައްތަރުވެގެންފި މީހާވަނީ ފަހެ އެވައްތަރު ވެވުނު ބައެއްގެ ތެރެއިންނެވެ.”\nއެހެންކަމުން އަހަރުމެން މުސްލިމުން ކާފަރުންނާއި ދުރުހެލިވަމާތޯއެވެ. އަހަރުމެންނީ ވަކި ޙާއްޞަ ގޮތްތަކެއް ﷲގެ ހަޟްރަތުން އައުމުން އޭގައި ހިފައިގެން ތިބިކަމުގެ ދަޢުވާ ކުރަމުންދާ ބަޔަކީމުއެވެ. އެހެންކަމުން މިކުރެވޭ ދަޢުވާ އަކީ ކަށަވަރު ދަޢުވާއެއް ކަމުގައި ހަދައި މިފަދަ ކަންތައް ތަކުން ދުރުވަމާ ތޯއެވެ. ފެބްރުއަރީ 14 ނުވަތަ ލޯބިވެރިންގެ ދުވަސް ފާހަގަ ކުރާކަށް އަހަރުމެން ކަމެއް ކުރާކަށް ނުޖެހެއެވެ. އެއީ އަހަރުމެންނަށް ވަކި ޙާއްޞަ ދުވަހެއް ނޫނެވެ. ﷲ އެންގެވި ގޮތުގައި އެއިލާހަށް ތަޤުވާވެރިވުމުގައި ފެބަރުއަރީ 14 ވެސް ހޭދަކޮށްލާށެވެ.


ވެންޓިލޭޓަރު މައްސަލަތަކުގައި ޝާމިލްވެ އުޅުއްވި ބައެއް ބޭފުޅުން މަޖިލީހުގެ ކޮމިޓީ ބައްދަލުވުމެއްގައި -- ފޮޓޯ: މަޖިލިސް\nކޮވިޑް-19 އާ ގުޅިގެން ވެންޓިލޭޓަރު ގަތުމަށް ދުބާއީގެ އެގްޒެކިއުޓާސް ޖެނަރަލް ޓްރޭޑިންއަށް ސަރުކާރުން ދޫކުރި ފައިސާ އަށް ތަކެތި ލިބިފައި ނުވާތީ ބަދަލު ހޯދަން ނޯޓިސް ފޮނުވި އެ ކުންފުނިން ބަދަލު ނުދޭ ކަން އަވަސް އަށް އެނގިއްޖެ އެވެ.\nސަރުކާރުގެ އިސް އޮފިޝަލަކު ނަން ނުޖެހުމަށް ޝަރުތުކޮށް ވިދާޅުވީ އެގްޒެކިއުޓާސް ކުންފުންޏަށް ނޯޓިސް ފޮނުވައިގެން “ވީއެއްކަމެއް ވެސް ނެތް” ކަމަށެވެ.\nބަދަލު ދިނުމަށް އަންގާ، ދިވެހި ސަރުކާރުގެ ފަރާތުން އެގްޒެކިއުޓާސް އަށް ނޯޓިސް ފޮނުވީ މިދިޔަ އޯގަސްޓް މަހުގެ 10 ވަނަ ދުވަހު އެވެ.\nހެލްތު މިނިސްޓްރީގެ އޮފިޝަލަކު އެ ދުވަހު ވިދާޅުވީ އެއްބަސްވުމާ އެއްގޮތަށް ބަދަލުގެ ކަންކަން ހަމަޖައްސަން އެ ކުންފުންޏަށް ދީފައިވާނީ 30 ދުވަހުގެ މުއްދަތު ކަމަށެވެ. އެ މުއްދަތު ހަމަވީ މިދިޔަ ހުކުރު ދުވަހުގެ ނިޔަލަށެވެ.\nމިނިސްޓްރީ ންހުށަހެޅީ ކިހާ ވަރެއްގެ ބަދަލެއް ހޯދުމަށްތޯ އެހުމުން އޮފިޝަލް ވިދާޅުވީ އެ މައުލޫމާތު ލިބޭނީ ވެންޓިލޭޓަރުގެ ހާއްސަ އޮޑިޓް ހެދި އޮޑިޓް އޮފީހުން ކަމަށެވެ. އޮޑިޓް އޮފީހުގެ ފަރާތުން މީގެ ކުރިން އަވަސް އަށް މައުލޫމާތު ދެއްވި އޮފިޝަލަކު ވިދާޅުވީ ވެންޓިލޭޓަރުތަކުގެ އޮޑިޓަކީ ސަރުކާރުން އެދިގެން ހެދި އޮޑިޓަކަށް ވާތީ އެކަމުގައި ވާހަކަ ދައްކަން ޖެހޭނީ ސަރުކާރުން ކަމަށެވެ.\nވެންޓިލޭޓަރު އޮޑިޓް ރިޕޯޓް ސަރުކާރުގެ ކަމާ ގުޅުންހުރި އިދާރާތަކަށް ފޮނުވާފައި ވަނީ މީގެ ދެ މަހެއްހާ ދުވަސް ކުރިންނެވެ.\nއެއްބަސްވުން ބާތިލް ކުރާ ދުވަހާ ހަމައަށް މުދާ ފޯރުކޮށްދީފައި ނުވާނަމަ އެ މުދާ ފޯރުކޮށްދިނުމަށް އެހާތަނަށް ދައްކާފައިވާ ފައިސާ އަނބުރާ ރައްދުކޮށްދޭންވާނެ ކަމަށްވެސް އެއްބަސްވުމުގައި ބަޔާންކޮށްފައިވެ އެވެ.\nވެންޓިލޭޓަރު އެއްބަސްވުމުގައިވާ ގޮތުން އެއްބަސްވުމާ ގުޅޭ މައްސަލައެއް އުފެދިއްޖެނަމަ އެ މައްސަލައެއް ހައްލުކުރާނީ އާބިޓްރޭޝަން މެދުވެރިކޮށެވެ. އާބިޓްރޭޝަން ހިންގަން އެއްބަސްވުމުގައިވާ ތަނަކީ ދިވެހިރާއްޖެ އެވެ. އަދި އެ މަރުހަލާގައި އަމަލުކުރަން ވެސް ޖެހެނީ ރާއްޖޭގެ ގާނޫނަށެވެ. އެހެންކަމުން އެ މައްސަލައިގެ އާބިޓްރޭޝަން ހިންގާނީ މޯލްޑިވްސް އިންޓަނޭޝަނަލް އާބިޓްރޭޝަން ސެންޓަރުގަ އެވެ.\nއެގްޒެކިއުޓާސް ޖެނެރަލް ޓްރޭޑިން އަކީ، ޔުނައިޓެޑް އަރަބް އެމިރޭޓްސް (ޔޫއޭއީ)ގައި ރަޖިސްޓްރީވެފައިވާ ކުންފުންޏެއް ކަމަށްވާތީ ރާއްޖެއާއި ބޭރު ގައުމެއްގެ ކުންފުންޏަކާ ދެމެދު ހިންގޭ އާބިޓްރޭޝަންގެ މި މައްސަލަ އަކީ ބައިނަލްއަގްވާމީ އާބިޓްރޭޝަން މައްސަލަ އެކެވެ.


Arab Coalitionun Houthi inah hamalaa dheyn fashanee\nޔަމަންގައި ހަނގުރާމަކުރާ ހޫތީން އަބޫދާބީއަށް ދިން ޑްރޯން ހަމަލާގައި ތިން މީހަކު ވަނީ މަރުވެފައި\nޔުނައިޓެޑް އަރަބް އެމިރޭޓްސްގެ ވެރިރަށް އަބޫދާބީއަށް ހޫތީން އިއްޔެ ހަމަލާ ދިނުމާ ގުޅިގެން އަރަބި ކޯލިޝަނުން ބަދަލު ހިފަން ނުކުމެއްޖެ އެވެ.\nއީރާންގެ މަދަދާއެކު ޔަމަންގައި ވަކި ސަރުކާރެއް ގާއިމު ކުރަން ހަނގުރާމަކުރާ ހޫތީން އަބޫދާބީއަށް ދިން ޑްރޯން ހަމަލާތައް ދެތިން ތަނަކަށް އަމާޒުވި ކަމަށް އޮފިޝަލުން ވިދާޅުވެ އެވެ.\nމި ހަމަލާގައި ތިން މީހަކު މަރުވެ ހައެއްކަ މީހުންނަށް އެކިވަރުގެ އަނިޔާ ލިބުނު ކަމަށް ޚަބަރުތައް ބުނެ އެވެ. މަރުވި މީހުންގެ ތެރޭގައި ހިމެނެނީ އިންޑިއާ ދެމީހަކާއި ޕާކިސްތާން މީހެކެވެ. ޔޫއޭއީ އަކީ އެ ދެ ގައުމުގެ މަސައްކަތްތެރިން ވަރަށް ގިނަ ގައުމެކެވެ.\nއަބޫދާބީއަށް ހޫތީން ދިން ހަމަލާތަކުގައި މުސައްފާހް ސަރަހައްދުގައި ހުންނަ އަބޫދާބީ ނޭޝަނަލް އޮއިލް ކޮމްޕެނީގެ ތެޔޮ ރައްކާކުރާ ތަނެއްގައި ހުޅުހިފައި ގެއްލުން ލިބުނު ކަމަށް ވެސް އަބޫދާބީ ފުލުހުންނާ ހަވާލާދީ ޚަބަރުތައް ބުނެ އެވެ.\nހޫތީން ޑްރޯން މެދުވެރިކޮށް އަބޫދާބީއަށް ދިން ހަމަލާގައި އަބޫދާބީ އިންޓަނޭޝަނަލް އެއާޕޯޓް ސަރަހައްދުގައި ކޮންސްޓްރަކްޝަން މަސައްކަތްކުރާ ސަރަހައްދަކަށް ވެސް ގެއްލުން ލިބުނު ކަމަށްވެ އެވެ.\nއަބޫދާބީއަށް ހަމަލާދީނީ ހޫތީން ކަމަށް އެމީހުން އެއްބަސްވެ އެވެ. އަދި އިތުރު ހަމަލާތަކަށް އަބޫދާބީ ތައްޔާރުވުމަށް ވެސް ބާޣީން އޮތީ ގޮވާލާފަ އެވެ.\nޔޫއޭއީއަށް ދިން ހަމަލާތަކުގެ ބަދަލު ހިފުމަށް އަރަބި ކޯލިޝަނުން ނުކުމެއްޖެ ކަމަށް ޚަބަރުތައް ބުނެ އެވެ. އަރަބި ކޯލިޝަންގެ އަމާޒަކީ ޔަމަންގެ ވެރިރަށް ސަންއާގައި ފިލާތިބި ހޫތީ ބާޣީންނެވެ.\nހޫތީންނަކީ މެދުކެނޑުމެއް ނެތި ސައޫދީގެ އަވަށްތަކަށް ހަމަލަދޭ ބައެކެވެ. އެހެން ނަމަވެސް މިއީ ޔުއޭއީއަށް ހޫތީން ހަމާލާދިން ފުރަތަމަ ފަހަރެވެ.\nޔަމަންގައި ހަނގުރާމަކުރާ ހޫތީން ހަނގުރާމަވެރިއެއްގެ ޖަނާޒާގައި ބައިވެރިވަނީ\nޔޫއޭއީއަށް ހަމަލާދީ ހޫތީންގެ ބާރު ސަރައްދަށް ފުޅާ ކޮށްފާނެ ކަމަށް މިހާރު ބިރު އުފެދިފައި އޮތްއިރު ހޫތީންނާ މެދު ދުނިޔެ ވަކި ގޮތެއް ނިންމަފާނެ ދެހާލަތަށް އެމީހުން ވެއްޓުނީ އެވެ.\nޔޫއޭއީއަށް ނިސްބަތް ކުރެވޭ މުދާއުފުލާ ބޯޓެއް ހޫތީން ހިފެއްޓި މައްސަލަ ވެސް އޮތީ ގައުމުތަކުގެ ސަލާމު ކަމަށް އައިސްފަ އެވެ.\nބޯޓުގައި ތިބި އިންޑިއާ ފަޅުވެރިން ދޫކޮށްލަން އިންޑިއާ ގޮވާލާފައި އޮއްވައި، ބޯޓު ދޫކޮށްލަން އދ. އިން ވެސް ވަނީ ހޫތީންނަށް ގޮވާލާފަ އެވެ.\nހޫތީންނަށް ހަތިޔާރާއި ގުޅުން ހުރި އާލާތްތައް ފޯރުކޮށް ދެނީ އީރާނުންނެވެ. ލުބްނާންގެ ހިޒްބުﷲ ޖަމާއަތަކީ ހޫތީން ލައްވައި ސަރަހައްދީ މަސްލަހަތު ނަގާލަން މަސައްކަތްކުރާ ބައިގަނޑެކެވެ.\nއީރާން އާއި ސައޫދީން ޑިޕްލޮމެޓިކް ގުޅުން ގާއިމުކޮށް އެމްބަސީ ހުޅުވާ ހިސާބަށް އާދެވިފައި އޮތްއިރު ސައޫދީ އާއި އަަރަބި ކޯލިޝަންގައި ހިމެނޭ ގައުމުތަކަށް ހަމަލާދޭން އީރާން ވާގިވެރިވުމަކީ ބޮޑު މައްސަލައަކަށް ވާނެ ކަމެކެވެ.\nޓެރަރިޒަމް ސައުދީ އަަރަބިއްޔާ އީރާން + ޔުނައިޓެޑް އަރަބް އެމިރޭޓްސް ކުށްކުރުން ޔަމަން


Hallu Dhakkafaivaa STELCO ge Massala'ah Nasheed Faadukiyaifi - Vaguthu\nހައްލު ދައްކާފައިވާ ސްޓެލްކޯގެ މައްސަލައަށް ނަޝީދު ފާޑުކިޔައިފި\n6 މަސް ކުރިން ( ޖުލައި 19, 2021 )\nމަޖިލީހުގެ ރައީސް މުަހައްމަދު ނަޝީދު - ފޮޓޯ: މަޖިލިސް\nމާލެ އިންޖީނުގެ މިހާރު އެ ވަނީ މާލޭގައި ދިރިއުޅޭ މީހުނަށް ބޮޑު މުސީބާތަކަށް ވެފައި ކަމަށް ވިދާޅުވެ ސްޓެލްކޯއިން ހައްލު ދައްކާފައިވާ މައްސަލައަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ފާޑުވިދާޅުވެއްޖެއެވެ.\nރައީސް ނަޝީދު މިހެން ވިދާޅުވެ ޓްވީޓެއް ކުރައްވާފައި މި ވަނީ، ސްޓެލްކޯ ކައިރި ދިރިއުޅޭ ބައެއް ގެތަކުގެ މީހުން އެ ތަނުގެ ޖެނެރޭޓަރުތަކުގެ ސަބަބުން ދިމާވާ ދަތިތަކާ ގުޅިގެން ޝަކުވާ ބޮޑުކޮށްފައިވަނިކޮށެވެ.\nއެ މީހުން އެހެން ސަރަހައްދަކަށް ބަދަލު ކުރަން ގޮވާލައި ރައްޔިތުންގެ މަޖިލީހަށް މައްސަލައެއް ވެސް ވަނީ ހުށަހަޅައިފައެވެ. އެ މައްސަލަ ހުށަހެޅުއްވީ އެ ސަރަހައްދު ހިމެނޭ ގަލޮޅު ދެކުނު ދާއިރާ ތަމްސީލް ކުރައްވާ މެންބަރު މީކާއީލް އަހުމަދު ނަސީމްއެވެ.\nއެހެން ނަމަވެސް އެ ސަރަހައްދުގައި ހިމެނޭ ސްޓެލްކޯގެ ހަތަރު ޖެނެރޭޓަރު ނެގުމަށް އެ ކުންފުނިން ވަނީ ނިންމައިފައެވެ. އަދި މި މަހުގެ ނިޔަލަށް އެ ކަން ކޮށްދޭން ކަނޑައަޅައި ޕްލޭނިން މިނިސްޓްރީއާއި ސްޓެލްކޯއިން ވެސް އެ ސަރަހައްދުގެ ގެތަކުގެ މީހުނަށް އޮތީ އަންގައިފައެވެ.\nމާލެ ސަރަހައްދުގެ އިންޓަ-ކަނެކްޓިވިޓީގެ މަޝްރޫއު ނިމޭއިރަށް އެ ސަރަހައްދުގެ މީހުނަށް ދަތިކަން ކުރިމަތިވަމުންދާ ޖެނެރޭޓަރުތައް ނެގުމުގެ މަސައްކަތް ވެސް އޮތީ ފަށައިފައެވެ. އެ ކަމަކު ހައްލު ދައްކާފައި އޮތް އެ މައްސަލަ ބޮޑު ކުރަމުންދާ ސަބަބެއް ނޭނގެއެވެ.\nރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ ވެސް ސްޓެލްކޯއިން އިންޖީނުގެ ބޮޑު ކުރަމުން ދަނީ ވެސް ގާނޫނުތަކާއި ގަވާއިދުތަކާ ޚިލާފަށް ކަމަށެވެ. މި ކަމުގެ ހައްލެއް ނުގެނެސް ސްޓެލްކޯއިން އެއްވެސް ކަމެއް ކުރުމަކީ ކުށެއް ކަމަށް ނަޝީދު ވިދާޅުވިއެވެ.\nމި ޓްވީޓްގައި ސްޓެލްކޯގެ މެނޭޖިން ޑިރެކްޓަރު ހަސަން މުޣްނީއާއި އެންވަޔަރަމެންޓް މިނިސްޓަރު އައިޝަތު ޝައުނާ ވެސް ޓެގް ކުރައްވާފައިވެއެވެ.\nMalé enginege mihaaru evanee Malé ga dhiriulhey meehunah museebathakahvefa. Sihhee gothun adhi ehen huriha gothakunves. STELCO in enginege bodu kuramun egendhanee qaanoon akai qawaidha hilaafah. Mikamah hallu nugenes STELCO in ehen evves kameh kurumakee kusheh @anuahsa @HMughnee\n— Mohamed Nasheed (@MohamedNasheed) July 19, 2021\nނަަޝީދުގެ ނުރަސްމީ އެކައުންޓް ކަމަށް ބުނާ "އެލެކްސް އަހުމަދު" ނަމުގައި ހަދާފައި ޓްވިޓާ އެކައުންޓުން ވެސް ނަޝީދުގެ ޓްވީޓަށް ޖަވާބުދީ ޓްވީޓެއް ކޮށްފައި އޮތެވެ. އޭގައި ލިޔެފައި ވަނީ، މިފަދަ އެތައް މައްސަލައެއް ހައްލު ކުރަން އެދިއެދި ހައްލު ނުކޮށް ތިބެ ސްޓެލްކޯގެ ފަރާތުން ފެނުނީ ވެސް އެ ނެޓްވޯކް ބޮޑުކޮށްފައި ސްޓެލްކޯގެ ގޯތި ތެރޭގައި ތިބެގެން ނަށައި އަތް ޖަހަން ތިބޭ މަންޒަރު ކަމަށެވެ.\nސްޓެލްކޯގެ އޮފިޝަލަކު "ވަގުތު" އަށް ވިދާޅުވީ މާލެ އިންޓަކަނެކްޓިވީ މަޝްރޫއު ކާމިޔާބުކަމާއެކު ޓެސްޓް ކުރެވިފައި އޮތުމުން އެ ސަރަހައްދުގައި ހުރި ހަތަރު ޖަނަރޭޓަރުގެ އިތުރުން ގާކޮށި ސަރަހައްދުގައި ހިމެނޭ ހުރިހާ ޖެނެރޭޓަރެއް ނިއްވާލައި "ޝަޓް ޑައުން" ކުރާނެ ކަމަށެވެ. މަސް ދުވަހުގެ ތެރޭގައި އެ ހުރި ހުރިހާ މައްސަލައެއް ހައްލުވާނެ ކަމަށް އޭނާ ވިދާޅުވިއެވެ.\nރައީސް ނަޝީދުގެ ވާހަކަފުޅު މިނިސްޓަރ މައުސޫމް ދޮގުކުރައްވައިފި\nބޮޑެތި ފަޅުރަށް ހުއްޓަސް މީހުން އުޅޭ ރަށުގެ ފަޅު ހިއްކަން ޖެހޭ: ރައީސް ނަޝީދު\nޖުލައި 19, 2021 17:07\nނަސީދުމެން ދަ އްކާވާހަކަތަ އް ދިމާ އެ އްނުވޭ. ވެރިކަން ހޯދަން ނުދަ އްކާ ވާހަކަ އެ އް ނުހަދާ ދޮގެ އްނެތް ވެރިކަން ކިބުނީމާ އެވާ ހަކަތަށް މޫދުގަ ދަމާ ރޮގެގޭ އެ އްވަރު\nޖުލައި 19, 2021 17:42\nމުސީބާތަކީ ތިޔަ ރައީސް މަކުނުފާނު. ކަލޭތީ ދެކޮޅުން ކަށިފެޅި ބިޗުލެއްތަ؟ ހިރިލީ ކޮންމެ ތަނަކުން ގައުމުގެ ހައްލުތައް މައްސަލަޔައް ހަދަމުން ތިޔަ ތެޅެނީ ކަލޯ ވެރިކަމާހެދި ޗަހެރެ ބުރާންތިވެގެން ހަފުސްވަނީއެއްނު؟ ހަމަޖެހިބެ ބުރޯ. މިހާރު މަކުނުފާނު ތިކަންކަމާ ވިސްނަވަން ނުޖެހޭވަރަށް އިބޫ ސޯލި ކުރިޔަށް އެބަގެންދަވާ ކަންކަން.\nޖުލައި 19, 2021 17:45\nތިމާވެށި މިނިސްޓަރު ޝައުނާ އިސްތިއުފާ ދޭންވީއޭ ގާނޫނާއި ޚިލާފަށް ސްޓެލްކޯ ހިންގާތީވެ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ ޝައުނާ އިސްތިއުފާ\nޖުލައި 19, 2021 18:09\nރައީސް ޔާމީންގެ ވެރިކަމުގައި 104 މިލިޔަން ޑޮލަރު ހަރަދުކޮށްގެން ޗައިނާގެ ޑޮންފެޑޯން އަށް ހަވާލުކުރި 50 މެގަވޯޓްގެ އިންޖީނުގޭގެ މަސައްކަތް ނިމި، މާލެ ހުޅުމާލެ ކަރަންޓްވިއުގަ އެއް ނިޒާމަކުން ގުޅާލެވި ހުރިހާކަމަކަށް ހައްލު ލިބުމުން މެޑަލް ޖަހަން ދެއްކި ވާހަކައެއް. މި ވާހަކައިންވެސް ސަރުކާރާއި މަޖްލިސް ފަލީހަތްވުންނޫން ކަމެއްވިބާ؟؟ ކޮބާހޭ 100 ދުވަހުގެ ވަޢުދުގެ ތެރޭގައި ހިމެނޭ އަގުހެޔޮ ޓިކެޓް؟؟ މިދުވަސްވަރު އެ ވާހަކަ ދެއްކުން މާ ތާހިރުވާނެ!!\nޖުލައި 19, 2021 18:54\nފައިސާ ދިނީމަ މުގުނީ އިސްތިހާރުކޮށް ދިނަސް އޭނައަކީ އެއްވެސް ހިންގުންތެރި ކަމެއް ހުރިމީހެއްނޫން. މުވައްޒަފުން އޭނަޔާހެދި އެތިބީ މާޔޫސްވެފައި. ރައްޔިތުމީހާ ލައްވައި މަސައްކަތްކުރުވާފައި ފައިސާނުދީ ހަދަނީ މަކަރާއި ހީލަތް. އެއީ އެއްވެސް ހާލެއްގައި ބަލައުގަނެވޭނެ ކަމެއްނޫން\nޖުލައި 19, 2021 19:00\nހޭ ދެބަ އިވެފަ ތިހުރީ ވެރިކަމާ ހެދި..\nޖުލައި 19, 2021 19:03\nސަރުކާރު ބޮޑުތަނުން ފެއިލް ވާތަން ފެންނަން ފެށީމަ އަވަހައް ވިނިންގް ސައިޑައް ކުޅެލަނީ ދޯ\nޖުލައި 19, 2021 19:16\nމަނިކުފާނަށް ބޮޑުވަޒީރު ކަން ލިބެންދެން ކެއްކޮއްބަލަަ\nހާދަ ވަރަކަށޭ މަނިކުފާނު އަބުއިވެގެން ތިޔަ އުޅުއްވަނީ\nޖުލައި 19, 2021 19:28\nތިޔަ މައްސަލަ އުފެއްދި މީހަކީ ކަލޭ. މައުމޫންގެ ދައުރުގައި މާލެއިން އިންޖީނުގެ ނަގާފައި އެހެން ރަށެއްގައި އަޅާފައި ކަރަންޓް ގްރިޑަކުން ގުޅައިގެން ކަރަންޓު ދޭން މަޝްރޫޢެއް ރާވައި މަޝްރޫޢު ހިންގުމުގެ ޢަމަލީ ސްޓަޑީގައި މަސައްކަތްކުރަމުން ދަނިކޮށް ކަލޭ މިރާއްޖޭގެ ރައީސްކަމަށް އައީ. އައިސް އެކަން ހުއްޓުވީ. އޭގެ ފަހުން އެކަން މުސީބާތަކަށްވެފައި މިއޮތީ. ކޮންމެ ކަމެއްގައި ދޮގުހެދުމާއި އޮޅުވާލުމާއި މަކަރުހެދުން ނޫންކަމެއް ކަލޭ ނުކުރާނެ. މިކަން ކަލޭ ނިކަން ދޮގުކޮށްބަލަ. ޑުބާއީ ވޯލްޑުން މިއީ ތެދެއްކަމަށް ހެކިވާނެ.\nޖުލައި 19, 2021 20:27\nތި ބެނުން ކުރާ އެއްޗެއް ތަންކޮލެއް މަދެން ބެނުން ކޮއްބަލަ\nޖުލައި 19, 2021 20:49\nޑިސިޕްލިން މީހުންގެ ފޭކް ޓްވިޓާ އެކައުންޓެ އް ނުހުންނާނެ. ނަޝީދަކީ ކަމުދާމީހެ އްނޫން. ރަ އްޔިތުންނޭވެ.\nޖުލައި 20, 2021 02:08\nޢެހެންވީމަ ތަ ކަލޭ ނެތީ\nޖުލައި 19, 2021 21:54\nސަރުކާރައް ޖެއްސުންކުރުންނޫން ކަމެއް ނުކުރެ އެވެ.


Dharifulhuge Ruin Huhtuvan Jehunee Stage Mahchah Araa Nashan - Vaguthu\nދަރިފުޅުގެ ރުއިން ހުއްޓުވަން ޖެހުނީ ސްޓޭޖު މައްޗަށް އަރާ ނަށަން\nތުއްތު ދަރިފުޅު ރޯން ފަށައިފިނަމަ، ހުއްޓާލެއްވުމަކީ ބައެއް ފަހަރު ވަރަށް އުނދަގޫ ކަމެކެވެ. އެތައް ކަމެއް ކޮށްގެންވެސް، ދަރިފުޅު ހުއްޓާނުލެއްވޭ ގޮތްވެސްވެއެވެ. އާއްމު ތަނެއްގައި ނުވަތަ ޕަބްލިކް އިވެންޓަކަށް ދަރިފުޅު ގޮވައިގެން ގޮސް އުޅެނިކޮށް، މިފަދަ ކަމެއް ދިމާވެއްޖެނަމަ، އިތުރު ތަކުލީފުތަކެއް ބައެއް ފަހަރު އުފުލަން ޖެހޭތަން އާދެއެވެ.\nމި ބައްޕައަށްވެސްވީ އެފަދަ ކަމެކެވެ. ތުއްތު ދަރިފުޅު ރޯން ފެށީ، ދޮށީ ދަރިފުޅުގެ މިއުޒިކް ކޮންސަޓް ބަލަން އިންދައެވެ. އެތައް ބަޔަކު ތިބޭ ތަނެއްގައި، ދަރިފުޅު ހުއްޓާލަން ހަދާނެ ގޮތް ހުސްވިއެވެ.\nމިގޮތަށް ކަންތައް ދިމާވުމުން، އެންމެ ފަހުން މި ބައްޕަ އަށް ޖެހުނީ ތުއްތު ދަރިފުޅު ގޮވައިގެން ސްޓޭޖު މައްޗަށް އަރާ ނަށާށެވެ. ކަން ދިމާ ކުރިގޮތުން އެވަގުތު ސްޓޭޖު މަތީގައި ކުރިއަށް ދަނީ ދޮށީ ދަރިފުޅުގެ ނެށުމުގެ ހަރަކާތެކެވެ.\nމި މަންޒަރު ފެންނަ ފޮޓޯތައް މީސް މީޑިޔާގެ އެކި ޕްލެޓުފޯމުތަކުގައި ދައުރުވަމުންދާއިރު، ބައެއް ފަރާތްތަކުން ބުނެފައިވަނީ މިއީ ވަރަށް ލޯބި ފޮޓޯތަކެއްކަމަށެވެ. އަދި، މިއީ ވަރަށް ހިތްހަމަޖެހޭ ފޮޓޯތަކެއްކަމަށްވެސް، ބައެއް ފަރާތްތަކުން ބުނެފައިވެއެވެ.\nމިއީ ސީދާ ކޮން ޤައުމެއްގައި ހިނގި ކަމެއްކަން، މީޑިޔާތަކަށްވެސް އެނގިފައިނުވެއެވެ. އެހެންނަމަވެސް، މި ކޮންސަޓް ކުރިއަށް ދިޔަ ސްކޫލަށް ކިޔަނީ މޯޝަން ސްކޫލް އޮފް ޑާންސްކަންވަނީ އެނގިފައެވެ.


Meege kureen hingi accident ehggai maruge ethifaharakun salaamaiy vee kiriyaa kamah George Clooney bunefi - One Online\nއަމާލް ކުލޫނީ އަދި ޖޯޖް ކުލޫނީ---\nހޮލީވުޑް ތަރި ޖޯޖް ކުލޫނީ 2018 ވަނަ އަހަރު ބޮޑު އެކްސިޑެންޓެއް ވެ އެއީ އޭނާގެ އެންމެ ފަހު ވަގުތުކޮޅަށް ވާނެކަމަށް ހީކުރެވުނުކަމުގައި ބުނެފިއެވެ.\nސަންޑޭ ޓައިމްސް އަށް ވަރަށް ފަހުން ދިން އިންޓަވިއުއެއްގައި ކްލޫނީ ވަނީ މަރުގެ އެތިފަހަރަކުން އޭނާ ކިރިޔާ ސަލާމަތްވި އެކްސިޑެންޓުގެ ވާހަކަ ހިއްސާކޮށްފައެވެ. އެ އެކްސިޑެންޓު ހިނގަން މެދުވެރިވީ ''ކެޗް 22'' ސީރީސް ގެ ސެޓުގައި ކަމަށް ކްލޫނީ ބުނެއެވެ. ސާޑިނިއާގައި މަންޒަރުތައް ނަގަމުން ދަނިކޮށް ކާރަކުން ޖެހި ހިނގި އެކްސިޑެންޓުގައި އޭނާ ވަނީ ވަގުތުން ހޮސްޕިޓަލަށް ގެންގޮސްފައެވެ.\nއެކްސިޑެންޓުވުމާއެކު ކާރު ދުއްވަން އިން ޑުރައިވަރު ވަގުތުން ފުލުހަށް ގުޅި ކަމަށާއި އެމްބިއުލާންސު އަންނަންދެން މަޑުކުރަން ޖެހުނު ކަމުގައި އޭނާ ބުނެއެވެ. އަވަސް ފަރުވާ ލިބެންދެން ވެއްޓިފައި އޮތް އިރު މީހުން އޭނާގެ ވަށައިގެން ފޮޓޯ ނަގަމުން ދިޔަ ކަމަށާއި މިއީ އޭނާގެ އެންމެ ފަހު ވަގުތުކޮޅަށް ވާނެ ކަމަށް ނިންމުނު ކަމުގައި ކްލޫނީ ބުނެފައިވެއެވެ.\nކްލޫނީ ބުނިގޮތުގައި އޭނާއަށް ފާހަގަކުރެވުނު ކަމަކީ އާއްމު ތަނެއްގައި މީހަކު މަރާ ހަނގުރާމަ ކުރާ ވަގުތުކޮޅަކީވެސް އެހެން މީހުންނަށް މުނިފޫހިފިލުވުމަށް ފޭސްބުކަށް ލާން ލިބޭ ރަނގަޅު މަންޒަރުތަކަކަށް ވެގެންދާ ކަމެއް ކަމަށް ގަބޫލުކުރެވެމުން ދާކަމަށެވެ.\n''އޯޝަން އިލެވެން'' ގެ ތަރި ޖޯޖް ކުލޫނީއަށް ވަނީ މިއަހަރު 60 އަހަރު ފުރިފައެވެ. އުމުރާ ގުޅޭ ގޮތުން ކުލޫނީ ބުނެފައިވަނީ އެއީ އޭނާ އެހާ ފަހުރުވެރިވާ ކެމެއް ނޫން ނަމަވެސް މަރުވުމަށް ވުރެ އެ ގޮތް ރަނގަޅު ކަމަށެވެ.\nޖޯޖް އަދި އަމާލް ކުލޫނީއަށް ވަނީ4އަހަރުގެ އެއްމާބަނޑު ދެކުދިން ލިބިފައެވެ. މިހާތަނަށް ދަރީންގެ އެއްވެސް ފޮޓޯއެއް އާއްމުކޮށްފައި ނުވާއިރު ކުލޫނީގެ ދެމަފިރިންވެސް ވަނީ ދަރިންގެ ރައްކާތެރިކަމަށް ޓަކައި އެކުދިންގެ ފޮޓޯ އަދި ވީޑިއޯ އާއްމު ނުކުރުމަށް މީޑިއާގައި އެދިފައެވެ. ކުލޫނީ ގަބޫލުކުރާ ގޮތުގައި މީޑިއާގެ ސަމާލުކަން ކުދިންނަށް ހުއްޓިއްޖެ ނަމަ އެކުދިން ނުރައްކަލަކަށް ހުށަހެޅުމުގެ ފުރުސަތު އޮންނާނެއެވެ.


Namaadhu Jamaaayi nuhadhaa mudhdhathu April 11 ah ithurukoffi\nނަމާދު ޖަމާއަތް ނުހަދާ މުއްދަތު އޭޕްރީލް 11 އަށް އިތުރުކޮށްފި\nއިސްލާމީ މަރުކަޒު: މިސްކިތްތަކުގެ ޖަމާއަތުގައި ނަމާދު ކުރުން ހުއްޓާލުމަށް ކަނޑައެޅި މުއްދަތު އަނެއްކާވެސް ވަނީ އިތުރުކޮށްފައި --\nކޮވިޑް-19 އިން ރައްކާތެރިވުމުގެ ގޮތުން މާލެ ސަރަހައްދުގެ މިސްކިތްތަކުގެ ޖަމާއަތުގައި ނަމާދު ކުރުން ހުއްޓާލުމަށް ކަނޑައެޅި މުއްދަތު ތިންވަނަ ފަހަރަށް އިތުރުކޮށްފި އެވެ.\nމާލެ ސަރަހައްދުގެ މިސްކިތްތަކުގެ ނަމާދު ކުރުން ހުއްޓާލުމަށް އިސްލާމިކް މިނިސްޓްރީން ނިންމީ މިދިޔަ މަހުގެ 18 ވަނަ ދުވަހު އެވެ. އިސްލާމިކް މިނިސްޓަރު ޑރ. އަހުމަދު ޒާހިރު ސޮއިކުރައްވާ ނެރުއްވާފައިވާ އެންގުމެއްގައި ބުނެފައިވަނީ ޖަމާއަތުގައި ނަމާދު ކުރުން ހުއްޓާލުމަށް ކަނޑައެޅި މުއްދަތު މިމަހުގެ 11 ވަަނަ ދުވަހުގެ ނިޔަލަށް އިތުރުކޮށްފައިވާ ކަމަށެވެ.\nމާލެ ސަރަހައްދުގެ އިތުރުން ރިސޯޓްތަކުގެ މިސްކިތްތަކުގައި ޖަމާއަތުގައި ނަމާދު ނުކުރުމަށް ވެސް އިސްލާމިކް މިނިސްޓްރީން ވަނީ އަންގައިފަ އެވެ. އަދި ކޮންމެ ހުކުރު ދުވަހަކު މުސްލިމު ފިރިހެނުން އަދާ ކުރާ ހުކުރު ނަމާދު ވެސް މާލެ ސަރަހައްދާއި ރިސޯޓުތަކުގައި ކުރުން ވަނީ މެދުކަނޑާލައިފަ އެވެ. އެހެން ކަމުން މި ފެށުނު ހަފްތާގެ ހުކުރު ދުވަހުވެސް ޖަމާއަތް ނުހަދާނެއެވެ.\nމިއީ ރާއްޖޭގައި މިސްކިތްތަކުގައި ޖަމާއަތުގައި ނަމާދު ކުރުން މިފަދަ ގޮތަކަށް ހުއްޓާލި ފުރަތަމަ ފަހަރެވެ. ކޮވިޑް-19 އިން ރައްކާތެރިވުމުގެ ގޮތުން ބައެއް އެހެން ގައުމުތަކުގައި ވެސް މިސްކިތްތަކުގެ ޖަމާއަތުގައި ނަމާދު ކުރުން މެދުކަނޑާލާފައިވެ އެވެ.\nކޮވިޑް-19 އަށް ޕޮޒިޓިވް 19 މީހަކު މިހާތަނަށް ރާއްޖޭން ފެނިފައިވާއިރު، އޭގެ ތެރޭގައި ހަތަރު ދިވެހިންވެސް ހިމެނެއެވެ. ރާއްޖެއިން އަޅާފައިވާ ފިޔަވަޅުތައް ވަރުގަދަ ކުރީ ދިވެހިން ޕޮޒިޓިވްވާން ފެށުމުންނެވެ.\nކޮވިޑް-19 އިން ރައްކާތެރިވުމުގެ ގޮތުން ސަރުކާރު އޮފީސްތަކާއި ރާއްޖޭގެ ހުރިހާ ސްކޫލްތަކާއި ކޮލެޖްތައް ހިމެނޭ ގޮތަށް ތައުލީމް ދޭ މަރުކަޒެއް ވެސް ވަނީ ބަންދުކޮށްފަ އެވެ. ގުރުއާން ކްލާސްތަކާއި ޓިއުޝަން ދިނުން ވެސް ވަނީ ހުއްޓުވާފަ އެވެ. މާލެ ސަރަހައްދުގެ މައިޒާންތަކާއި ޕާކްތަކާއި ކުޅިވަރު ކުޅޭ ތަންތަނާއި، ސިނާމާތަކާއި ކެފޭތައް ވެސް ވަނީ ބަންދުކޮށްފަ އެވެ.\nއޭގެ އިތުރުން ރިސޯޓްތަކުން މީހުން ދިރިއުޅޭ ރަށްރަށަށް މީހުން ދިޔުން ވަނީ މަނާކޮށްފަ އެވެ. އާންމުން ދަތުރުކުރާ ފެރީތަކުގައި ބިދޭސީން ދަތުރު ކުރުން ވެސް ވަނީ މަނާކޮށްފަ އެވެ. މީގެ އިތުރުން މިހާރު ކޮންމެ ދުވަހަކު ތިން ގަޑިއިރުގެ ކާފިއުވެސް ހިންގައެވެ.\nއިސްލާމިކް މިނިސްޓްރީ ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު\nމިސްކިތް ހުޅުވާނުލަނީ 25 ރަށެއްގައި\nބައެއް ރަށްރަށުގެ މިސްކިތްތައް މާދަމާ ހުޅުވާލަނީ\nބަލި ނެތް ރަށްތަކުގެ މިސްކިތްތައް ހުޅުވާލަން ގޮވާލަނީ\nނަމާދުގެ ޖަމާއަތް ނުހަދާ މުއްދަތު އިތުރު ކޮށްފި


REPORT: Eenme lahun "theduvanee" imaaraai kurumuge dhaairaa\nއެންމެ ލަހުން "ތެދުވަނީ" އިމާރާތް ކުރުމުގެ ދާއިރާ\nމާލޭގައި އިމާރާތް ކުރަމުންދާ ތަނެއް: އިމާރާތް ކުރުމުގެ ދާއިރާގެ ކުރިއެރުން އަދިވެސް ލަސް -- ފޮޓޯ: އަވަސް\nކޮވިޑަށްފަހު އިގްތިސޯދު ރަނގަޅުވާން ފަށައިފި އެވެ. މި ބަލީގައި އެންމެ ގެއްލުންވި ޓޫރިޒަމް ރީބައުންސް ނުވަތަ އެނބުރި އަންނަތަން ލޮލޮކޮޅުން ފެންނަމުންދިޔަ ނަމަވެސް ރާއްޖޭގެ ދެވަނާގައި އޮތް އިމާރާތް ކުރުމުގެ ދާއިރާ މި ފެންނަނީ ރަނގަޅުވުމުގެ ދުވެލި ލަސްކޮށެވެ. މީގެ ސަބަބެއް ވެސް އޮންނާނެ އެވެ. އަދި މިކަން ރަނގަޅު ކުރެވޭނެ ފޯމިއުލާއެއް ވެސް އޮންނާނެ އެވެ.\nމި ދާއިރާ ރަނގަޅު ކުރަން ކުރެވޭނެ ކަމެއް ވެސް އޮންނާނެ އެވެ. އެކަމަކީ ކޮބައި ހެއްޔެވެ؟ މި ދާއިރާ އަށް ކުރިމަތިވެފައިވާ މައްސަލަ ތަކަކީ ކޮބައި ހެއްޔެވެ؟\n"ޓޫރިޒަމް ރަނގަޅުވުމަކީ އިގްތިސޯދަށް ކުރިއެރުން ލިބޭނެ ކަމެއް. އެކަމަކު މިއީ ހުރިހާ ކަމެއްގެ ހައްލެއް ނޫން. ޓޫރިޒަމް ރަނގަޅުވީ ނަމަވެސް ކޮންސްޓްރަކްޝަން ސިނާއަތުގެ ދުވެލި ވަރަށް ދަށް. މިކަމަށް ސަރުކާރުން އެޑްރެސް ކުރަން އެބަޖެހޭ،" ރާއްޖޭގެ ބޮޑު ކޮންސްޓްރަކްޝަން ކުންފުންޏެއްގެ އިސްވެރިއަކު ނަން ނުޖެހުމަށް އެދި ވިދާޅުވި އެވެ.\nމަސައްކަތެއް ނެތި ގޮތްހުސްވި ކޮވިޑުގެ ފުރަތަމަ އަށެއްކަ މަސްތެރޭގައި ކުދި އެތަށް ކޮންސްޓްރަކްޝަން ކުންފުންޏެއް "ފަނާ" ވެގެން ހިނގައްޖެ އެވެ. މި ދާއިރާގައި ތިބި ދިވެހިންގެ މޭސްތިރި ކަމުގައި ހިންގި ކުދި ކުންފުނިތައް ފަނާ ވެގެން ދިޔައިރު މިބައި ފޫބަށްދަނީ ބިދޭސީންނެވެ. އެހެންވެ މިކަންވަނީ ބޮޑެތި ކުންފުނިތަކަށްވެސް ޗެލެންޖަކަށެވެ. ދިވެހި ކުންފުނިތައް ބަލިވީ ވަގުތު މި ބަޔަކަށް ބިދޭސީންވެރިވެ ގެންފި އެވެ.\nމީގެ އެއްކަމަކީ "ހިޔާ ފްލެޓް"ގެ ފިނިޝިން މަސައްކަތެވެ. ދިވެހި ކުދި ކުންފުނިތަކުން ކޮޅަށް ތެދުވަން ރަނުގެ ފުރުސަތެއްގެ ގޮތުގައި މިކަން ޕްލޭން ކުރުމުގެ ބަދަލުގައި ސަރުކާރުން އަޅާނުލުމުގެ ނަތީޖާއަކަށްވީ ގާތްގަނޑަކަށް ބިލިއަނެއްހާ ރުފިޔާގެ ފިނިޝިން މަޝްރޫއުގެ ބޮޑު މަސައްކަތް ބިދޭސީންގެ އަތް މައްޗަށް ދިއުމެވެ. ދިވެހި އޯނަރަކަށް މަސައްކަތް ލިބުމުގެ ބަދަލުގައި ބިދޭސީއެއްގެ އަތްމަތިން ގައުމުން ބޭރުވާ ފައިސާއަކަށް މިކަން ވެގެން ދިއުމެވެ.\nކުދި ކުންފުނިތަކެއް "ފަނާ" ވެއްޖެ\nކޮވިޑް ބަލީގެ ތެރެއިން އިމާރާތް ކުރުމުގެ ދާއިރާ އަށް އެތަށް "ރާނާ" އެއް ނުކުމެއްޖެ އެވެ.\n"މި ދާއިރާގެ ބެލުންތެރިކަން މި ފެނުނީ ހިޔާ ފްލެޓުން. ކުރީބައިގައި ކުދި ދިވެހި ކުންފުނިތަށް ކޮޅަށް ޖަހަން ހަގީގަތުގައި މި މަސައްކަތް ބޭނުން ކުރެވުނީސް. މި މަސައްކަތަށް ރަނގަޅު ފައިނޭންސް ދީގެން ހަމަ ރަނގަޅު އަގެއްގައި މިކަން ކުރެވުނީސް. އެހެން ހެދިނަމަ ކުންފުނިތަކަށް ރަނގަޅު ފައިދާއެއްވެސް ލިބޭނެ."\nހިޔާ ފްލެޓުގެ މަސައްކަތް ކުރަން ބޭނުން ކުރާ ބައެއް ސާމާނު އެ އިމާރާތަށް ވައްދަނީ: މި ފްލެޓުގެ ފިނިޝިންގެ ބޮޑު މަސައްކަތް ކުރީ ބިދޭސީ "ވިޔަފާރި" ތަކުން -- ފޮޓޯ: އަވަސް\nމަރުކަޒީ ބޭންކް (އެމްއެމްއޭ) އިން އެންމެ ފަހުން ނެރުނު ތިންވަނަ ކުއާޓަރުގެ ރިޕޯޓުގައިވާ ގޮތުން އަހަރުގެ ހައެއްކަ މަހަށް ބަލާނަމަވެސް ރާއްޖޭގެ އިމާރާތް ކުރުމުގެ ދާއިރާ އަށް އެތެރެކޮށްފައިވަނީ 22 މިލިއަން ޑޮލަރުގެ މުދަލެވެ. މި އަދަދު ކޮވިޑުގެ މިދިޔަ އަހަރާ އަޅާ ކިޔާނަމަ 32 ޕަސެންޓުގެ ކުރިއެރުމެއް ހޯދަ އެވެ. ނަމަވެސް މި އަދަދަކީ މުޅި އަހަރު ދުވަހަށް ބަލާނަމަ ނިސްބަތުން މަދު އަދަދެކެވެ. މި އިންޑިކޭޓާސްތަކުން އެނގެނީ މި ދާއިރާގެ ކުރިއެރުން ލަސް ކަމެވެ. މުޅި ދާއިރާ އަށް ބަލާއިރު ކުރިއެރުންތަކެއް ލިބުނުނަމަވެސް ދާއިރާގައި ހުރި މައްސަލަތައް ހުރިގޮތަށް ހުރެ މީގެ ގެއްލުން ދަނީ މުޅި ސިނާއަތަށް ކުރަމުންނެވެ.\nބަދަލުވާ އަގު ނުލިބުން މައްސަލައެއް\nއިމާރާތް ކުރުމުގެ ސިނާއަތުގެ ބައެއް ކުންފުނިތަކުން ބުނާ ގޮތުގައި މަޝްރޫއު ނިމުމުން ސަރުކާރުގެ ތެރެއިން ފައިސާ ލިބުން ދަތިވުމުގެ މައްސަލަ މިހާރު ވެސް އިންތިހާއަށް ބޮޑެވެ.\n"ފައިސާ ލިބުމުގައި މައްސަލަ ބޮޑު. މީގައި ހަމައެކަނި އޮތި ފިނޭންސުގެ މައްސަލައެއް ނޫން. ބޮޑަށް ފާހަގަވަނީ މަސައްކަތް ހަވާލު ކުރާ ސަރުކާރުގެ ވުޒާރާގެ ފަރުވާ ކުޑަކަން. އެމީހުން ލިއުންތައް ފުރިހަމަ ނުކުރުމުން ފިނޭންސާ ހަމައަށް ދިއުން ލަސްވޭ. މި މައްސަލަ ބޮޑު،" މެދު ފަންތީގެ ކެޓަގަރީގައި ހިމެނޭ ކުންފުނީގެ ވެރިޔާ ވިދާޅުވި އެވެ.\nފައިސާ ނުލިބުމުގެ އިތުރުން އަވަސް އަވަހަށް ބަދަލުވަމުން އަންނަ މުދަލުގެ އަގަށް އަންނަ ބަދަލު އެއްބަސްވުމުގައި ނުހިމެނުމަކީ ވެސް މުޅި ސިނާއަތަށް ކުރިމަތިވެފައިވާ ބޮޑު ވަބާއެކެވެ. މި ބަލީގެ ސަބަބުން އިމާރާތް ކުރުމުގެ ސިނާއަތުގެ މަސައްކަތްތައް ލަސް ވެގެން ދެ އެވެ. ހާއްސަކޮށް ދުނިޔޭގެ ބާޒާރުގައި މިހާރު އުޅޭ މުދަލުގެ ޕްރައިސް ފްލެކްޗުއޭޓް ވުމުގެ މައްސަލަ މި ސިނާއަތަށް ބޮޑެވެ.\nމި މައްސަލަ ހައްލު ކުރުމަށްޓަކައި އިމާރާތް ކުރުމުގެ ދާއިރާ ތަމްސީލް ކުރާ ޖަމިއްޔާ މަސީން ސަރުކާރުތަކާއެކު ގިނަ ދުވަހު މަސައްކަތް ކުރި ނަމަވެސް އެކަމަށް ހައްލެއް ނުލިބެ އެވެ. އިމާރާތް ކުރުމުގެ ދާއިރާ ކޮޅަށް ތެދުވެގެން އޮތީ ސަރުކާރުގެ އެހީތެރިކަމުގައި އެ ޕްރޮޖެކްޓްތައް ލިބިގެން ނަމަވެސް މިހާރުގެ ހާލަތުން މި މަސައްކަތް ލިބުނު ނަމަވެސް ފަހުން ކުރިމަތިވާ "ބޮލުގެ ރިހުން" ކުންފުނިތަކަށް ނުހަނު ބޮޑެވެ. ބައެއް ފަހަރު މިކަމުގެ ސަބަބުން ކުންފުނިތަކަށް މަޝްރޫއު ތަކުން ދެކޮޅު ޖައްސަން ވެސް ދަތިތަކާ ކުރިމަތިވެ އެވެ.\n"ރާއްޖޭގައި ޑޮލަރު މި ލިބެނީ އެހާ ބޮޑުކޮށް އަނެއްކާ މިހާރު ދުނިޔޭގައި މުދަލުގެ އަގު އިންތިހާ އަށް އަވަސް އަވަހަށް ބަަދަލުވޭ. މިއީ ކުންފުނިތަކަށް ކުރިމަތިވެފައިވާ ބޮޑު ގޮންޖެހުމެއް. އެއްބަސްވުންތަކުގައި އަގަށް އަންނަ ބަދަލު ނުހިމެނޭތީ ވަރަށް ބޮޑެތި ގެއްލުންތައް ކުރިމަތިވޭ،"\nގައުމުގެ އިގްތިސޯދީ ދުޅަހެޔޮކަން ދަމަހައްޓަށް ބޭނުންނަމަ އިމާރާތް ކުރުމުގެ ދާއިރާ ކޮޅަށް ޖަހަން ޖެހެ އެވެ. މި ސިނާއަތް "ވަރިހަމަ" ކަމަށް ދޫކޮށްލައިގެން ތިބޭނަމަ އިގްތިސޯދު ރަނގަޅުވުން ލަސްވާނެ އެވެ. ޓޫރިޒަމް ރަނގަޅުވާއިރަށް އިގްތިސޯދު ރަނގަޅު ވެއްޖެއެކޭ ބުނެވޭކަން ނެތެވެ. ގިނަ ދިވެހިންނަށް ފައިދާ ލިބޭ އިމާރާތް ކުރުމުގެ ސިނާއަތު ވެސް ކޮޅަށް ނަގަން ޖެހެ އެވެ.\nމަސީ އިމާރާތް ކުރުން\nވަޒީފާގައި ލިބޭ އަނިޔާއަށް ގާނޫނީ ފަރުވާއެއް ބޭނުން\nމަސައްކަތުގެ ރައްކާތެރިކަމަށް ބެލެނިވެރިއެއް ނެތް!


Barumalaanee nizaamakah idhikolhun mashvaraa eh nukurey: Shareef\nބަރުލަމާނީ ނިޒާމަކަށް ތާއީދު ކުރަން އިދިކޮޅުން މަޝްވަރާއެއް ނުކުރޭ: އާދަމް ޝަރީފު\nޕީއެންސީގެ ޕާލިމެންޓްރީ ގްރޫޕްގެ ލީޑަރު، މަޑުއްވަރީ ދާއިރާގެ މެންބަރު އާދަމް ޝަރީފު އުމަރު -- ފޮޓޯ: މަޖިލީސް\nރާއްޖޭގެ ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލު ކުރުމަށް ތާއީދު ކުރުމާ ގުޅޭ ގޮތުން އިދިކޮޅު ޕީޕީއެމް / ޕީއެންސީ ކޯލިޝަނުން މަޝްވަރާ ކޮށްފައި ނުވާ ކަމަށް އެ ކޯލިޝަންގެ ޕީއެންސީގެ ޕާލިމެންޓްރީ ގްރޫޕްގެ ލީޑަރު އަދި މަޑުއްވަރީ ދާއިރާގެ މެންބަރު އާދަމް ޝަރީފު އުމަރު ވިދާޅުވެއްޖެ އެވެ.\nއާދަމް ޝަރީފު ރޭ ކުރެއްވި ޓްވީޓެއްގައި ވިދާޅުވީ ސަރުކާރު ބަލިކަށިވެ ރައްޔިތުންގެ އިތުބާރެއް ސަރުކާރަށް މިހާރު ނެތް ކަމަށެވެ. އެ ހާލަތުގައި ދެން ޖެހޭނީ ދައުރުމުގެ މެދު ތެރޭގެ ރިޔާސީ އިންތިހާބަކަށް ދިއުން ނުުވަތަ ބަރުލަމާނީ ނިޒާމަކަށް އާންމުންގެ ހިޔާލު ހޯދަން ދިއުން ކަމަށް އޭނާ ވިދާޅުވި އެވެ.\nމި ކަމާ ގުޅިގެން އިދިކޮޅު ކޯލިޝަނުން ބަރުލަމާނީ ނިޒާމެއް ގެންނަން ތާއީދު ކުރީ ކަމަށް އަޑުފެތުރުނެވެ. އެ ގޮތަށް ބައެއް މީޑިއާތަކުގައި ރިޕޯޓު ވެސް ކުރި އެވެ.\nނަމަވެސް އާދަމް ޝަރީފު މިއަދު ވިދާޅުވީ އިދިކޮޅު ކޯލިޝަނުން ބަރުލަމާނީ ނިޒާމަކަށް ތާއީދު ކުރުމާ ގުޅޭ ގޮތުން މިހާތަނަށް މަޝްވަރާ ކޮށްފައި ނުވާ ކަމަށެވެ. އަދި ވިދާޅުވީ އޭނާގެ ވިސްނުމާއި އަމާޒު ވެސް ހުންނެވީ އެ ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން މިނިވަން ކުރަން ކަމަށެވެ.\n"ސަރުކާރަށް ގޮތް ނުވީމައި ކުރަން ހުރި ކަނކްަން އަޅުގަނޑަށް ފެންނަ ގޮތަށް ދަންނަވާލީ. އިދިކޮޅުން ބަރުލަމާނީ ނިޒާމަކަށް ތާއީދު ކުރަން މަޝްވަރާ ކުރީއެއް ނޫން. އަޅުގަނޑު ފޯކަސް އޮތީ ރައީސް ޔާމީން މިނިވަން ކުރަން،" އާދަމް ޝަރީފުގެ ޓްވީޓުގައިވެ އެވެ.\nއަވަސް އިންތިހާބެއް ނުވަތަ ވެރިކަމުގެ ނިޒާމު ކަނޑައެޅުމުގެ ވޯޓަކާ ގުޅޭ ގޮތުން އާދަމް ޝަރީފު ޓްވީޓެއް ކުރެއްވީ، މަޖިލީހުގެ ޖަލްސާތައް ތަޅުމުގައި ބޭއްވުމަށް މަޖިލީހުގެ ރައީސް މުހައްމަދު ނަޝީދު ނިންމެވުމާ ގުޅިގެން މެންބަރުންގެ މެދުގައި ވެސް ވަރަށް ބޮޑަށް ހިޔާލު ތަފާތުވެފައިވަނިކޮށެވެ.\nއާދަމް ޝަރީފް، ނިޒާމް ބަދަލު ކުރުމުގެ ވާހަކަ ދެއްކެވިއިރު، މަޖިލިސް ތަޅުމުގައި ޖަލްސާ ބޭއްވުމަށް ރައީސް މުހައްމަދު ނަޝީދު ނިންމެވި ނިންމެވުމަށް ވެސް ތާއިދު ކުރައްވާ ވެސް އިދިކޮޅު ބައެއް މެންބަރުން ވާހަކަ ދައްކަވާފައިވެ އެވެ.\nރައީސް ނަޝީދު ވެސް މިފަހުން ވަނީ މަޖިލީހުގައި ތިއްބަވާ އިދިކޮޅު ބައެއް މެންބަރުން، ރައީސް އަބްދުﷲ ޔާމީނަށް ތައުރީފް ކުރައްވައި، އެމަނިކުފާނު މިނިވަން ކުރުމަށް ގޮވާލާފައިވާ ބައެއް ޓްވީޓްތަކެއް ރީޓްވީޓް ކުރައްވާފަ އެވެ.\nބަރުލަމާނީ ނިޒާމަކީ ވެސް ރައީސް ނަޝީދު އަބަދުވެސް ރާއްޖެ ގެނަން ބޭނުންފުޅުވާ ނިޒާމެވެ. 2007 ވަނަ އަހަރު ނިޒާމު ކަނޑައެޅުމަށް ބޭއްވި އިންތިހާބުގައި ވެސް ރައީސް ނަޝީދާއި އެމްޑީޕީން ތާއީދު ކުރީ ބަރުލަމާނީ ނިޒާމަކަށެވެ.\nނަމަވެސް ވެރިކަން ކުރާ ކޯލިޝަންގެ އެހެން ޕާޓީތަކުން ތާއީދު ކުރަނީ ރިޔާސީ ނިޒާމަކަށެވެ. އިދިކޮޅު ކޯލިޝަންގެ ލީޑަރު ރައީސް ޔާމީން ވެސް މިހާތަނަށް ތާއީދު ކުރައްވާފައި ވަނީ ރިޔާސީ ނިޒާމަކަށެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް އާދަމް ޝަރީފު އުމަރު ޕީޕަލްސް ނޭޝަނަލް ކޮންގްރެސް - ޕީއެންސީ ބަރުލަމާނީ ނިޒާމް


Rehendhi night market feshun\nރެހެންދި ނައިޓްމާކެޓް ފަށައިފި\nރާއްޖޭގައި ދަރިވަރުންގެ އާބާދީ އެންމެ ބޮޑު އެއް ސްކޫލު ކަމަށްވާ، ހުޅުމާލޭ ރެހެންދި ސްކޫލުން އިންތިޒާމްކޮށްގެން ކުރިއަށް ގެންދާ "ރެހެންދި ނައިޓް މާރކެޓް" ފަށައިފިއެވެ.\nރެހެންދި ނައިޓް މާރކެޓް 2019 އަކީ ސްކޫލުގެ އެކިއެކި ހަރަކާތްތަކަށް ފަންޑްރެއިޒް ކުރުމުގެ ގޮތުން ކުރިއަށްގެންދާ ހަރަކާތެއް ކަމަށް އެސްކޫލުގެ ޕީޓީއޭގެ އެކްސްކޯގެ އެކްޓިވިޓީ ޗެއަރ އިރުޝާދު ޒާހިރު ވިދާޅުވިއެވެ. ސްކޫލުގެ ޓީޗަރުންނާއި ބެލެނިވެރިން ގުޅިގެން ކުރިއަށްގެންދާ މި ނައިޓް މަރކެޓް ކުރިއަށް ދާނީ މާރޗް މަހުގެ 8 އިން 17ގެ ނިޔަލަށެވެ.\nއަދި ކޮންމެ ދުވަހަކު ވެސް ހަވީރު 4:00 އިން ރޭގަނޑު 12:00 ނައިޓް މާރކެޓް ހުޅުވިފައި ހުންނާނެއެވެ. ހުޅުމާލޭގެ ރުއްގަނޑު ސަރަހައްދުގައި ކުރިއަށްގެންދާ މި ނައިޓް މާރކެޓުގައި ގިނަ އަދަދެއްގެ ސްޓޯލް ހުންނާނެއެވެ. ތަފާތު ގިނަ ބާވަތްތަކުގެ މުދާ އެއް ތަނަކުން ހެޔޮ އަގުގައި ލިބެން ހުންނާނެ ކަމަށާއި އަދި ކެންޓީނުގެ ޚިދުމަތްވެސް ލިބެން ހުންނާނެ ކަމަށް އިރުޝާދު ވިދާޅުވިއެވެ.\nމިއީ ބެލެނިވެރިންނާއި ދަރިވަރުން އަދި ހުޅުމާލޭގައި ދިރިއުޅޭ ރައްޔިތުން ޒިޔާރަތްކޮށްލަން ވަރަށް ރަނގަޅު ނައިޓް މާރކެޓެއް ކަމަށްވެސް އެސުކޫލުން ބުނެއެވެ. މީގެ ކުރިންވެސް ރެހެންދި ސްކޫލުން ވަނީ ތަފާތު ގިނަ ފަންޑްރެއިޒިން ހަރަކާތްތައް ބާއްވާފައެވެ. އެގޮތުން 2016، 2017، 2018ވަނަ އަހަރުވެސް ވަނީ ޕީޓީއޭ އިން އިންތިޒާމްކޮށްގެން އާންމުންގެ ބޮޑު ތަރުހީބަކާއި އެކު ނައިޓް މާކެޓެއްވެސް ބާއްވާފައެވެ.


Dhiraagu ge Chief Technology and Information Officer ge Magaamah Beyfulhaku Hamajassaifi - AO News\nދިރާގުގެ ޗީފް ޓެކްނޮލޮޖީ އެންޑް އިންފޮމޭޝަން އޮފިސަރުގެ މަޤާމަށް ބޭފުޅަކު ހަމަޖައްސައިފި\nދިރާގުގެ ޗީފް ޓެކްނޮލޮޖީ އެންޑް އިންފޮމޭޝަން އޮފިސަރު (ސީޓީއޯ) ގެ މަޤާމަށް ބޭފުޅަކު ހަމަޖައްސައިފިއެވެ.\nއެ ކުންފުނިން ބުނީ ސީޓީއޯ ގެ މަގާމަށް ހަމަޖައްސާފައިވަނީ މުހައްމަދު މުސާދު ކަމަށެވެ. އަދި ސީޓީއޯގެ މަގާމު އުފައްދައި އެ މަގާމަށް މުސާދު އައްޔަންކުރީ މިމަހުގެ 19 ވަނަ ދުވަހު ބޭއްވި ބޯޑު ބައްދަލުވުމުގައި ކަމަށެވެ.\nދިރާގުގެ ސީއީއޯ އަދި މެނޭޖިންގ ޑިރެކްޓަރަކަށް ސީޓީއޯ ރިޕޯޓުކުރަން ޖެހޭނީ އިރު، ސީޓީއޯގެ މަސްއޫލިއްޔަތުތަކާ މުސާދު ހަވާލުވެވަޑައިގަންނަވާނީ އަންނަ މަހުގެ ފުރަތަމަ ދުވަހުން ފެށިގެން ކަމަށް ވެސް ދިރާގުން ބުނެއެވެ.\nއެ މަގާމުގެ މަސްއޫލިއްޔަތުތަކުގެ ތެރޭގައި އިންފޮމޭޝަން ގަވަރނަންސްއާ ބެހޭ ސްޓްރެޓެޖީތަކާއި ޕޮލިސީތައް އެކުލަވާލުމާއި އިންފޮމޭޝަން ސިސްޓަމްތައް މެނޭޖުކުރުން ހިމެނެއެވެ. އަދި ސައިބަރ ސެކިއުރިޓީ ގުޅުންހުރި މަސައްކަތްތަކާއި ޑިޖިޓަލް ޓްރާންސްފޮމޭޝަން މަސައްކަތް ވެސް ހިމެނެއެވެ.\nޓެލެކޮމް ދާއިރާގައި 23 އަހަރަށް ވުރެ ގިނަ އަހަރުގެ ތަޖުރިބާ ލިބިވަޑައިގެން ހުންނެވި މުސާދަކީ ޗާޓަރޑް އިންޖިނިއަރެކެވެ.\nއޮސްޓްރޭލިއާ، އިނގިރޭސިވިލާތް އަދި ނިއު ޒީލެންޑުން މަތީ ތައުލީމު ހާސިލުކުރެއްވާފައިވާ މުސާދު ވަނީ އޮސްޓްރޭލިއަން އިންސްޓިޓިއުޓް އޮފް ބިޒްނަސް އިން އެމްބީއޭ ހާސިލްކުރައްވާފައެވެ. އަދި އިނގިރޭސިވިލާތުގެ ޔުނިވަރސިޓީ އޮފް ހަލްއިން ވަނީ ބެޗެލަރ އޮފް އިންޖިނިއަރިންގ އިން މޮބައިލް ޓެލެކޮމިއުނިކޭޝަންސް ޓެކްނޮލޮޖީ ހާސިލުކުރައްވާފައެވެ.\nމީގެ އިތުރުން ނިއު ޒީލެންޑުގެ ވިކްޓޯރިއާ ޔުނިވަރސިޓީ އޮފް ވެލިންގްޓަން އިން މާސްޓަރ އޮފް ކޮމަރސް އިން އިންފޮމޭޝަން ސިސްޓަމްސް ވެސް އޭނާ ވަނީ ހާސިލުކުރައްވާފައެވެ.\nމުސާދު އެ މަގާމަށް އައްޔަންކުރުމުގެ ކުރިން އޭނާ ހުންނެވީ ދިރާގުގެ ޑިޖިޓަލް ޓްރާންސްފޮމޭޝަން ޑިރެކްޓަރުގެ މަގާމުގައެވެ.


Lare ge story: Dhaaneyhe yaadhun hithaaey\n(25 އޯގަސްޓް 2019 އާ ގުޅޭ)\nމިނިވަންކަމުގެ ހަނި ފުރުޞަތެއް އެ ހިތަށް ލިބުނަސް ކަންތައް ވެދާނެ ގޮތަކާމެދު ދާރިއަން ހާސްވެ ކަންބޮޑުވެއެވެ. އަމިއްލަ ބާރު ނުހިނގާނޭ ހިސާބަކަށް ވިސްނުން ދިޔަކަ އޭނާ ނުދޭނެއެވެ. އެހެންވިޔަސް އޭނާގެ ބެލުންތައް ތިރިއެއް ނުކުރެވުނެވެ. ދުރުގައި ތިބި ހޭޒަލްއާއި ލިއަމްގެ ހަރަކާތްތަކަށް ގަސްދަކާނުލައި ބެލެނީއެވެ.\nދާރިއަންނަށް އޭނާގެ ޢާއިލާއާއެކު އެއްގަމަށް އަރަން ޖެހުމުން ހިތް ނޭދުނަސް އެކަމާ ދެކޮޅެއް ނުހެދިއެވެ. އޭރު ވެސް ހޭޒަލްމެންގެ ޢާއިލާ އެނބުރި ދާން އުޅޭކަމުގެ އެއްވެސް އިޝާރާތެއް ނުފެނެއެވެ. ފަހު ފަހަރަށް ކަހަލަ ގޮތަކަށް ބަލާލަން އެނބުރި ލާފައި ދާރިއަން އޭނާގެ އައިފޯނު ނެގިއެވެ. ކެމެރާ ސެޓުކޮށްލައި ތެމިފޯވެފައި ހުރި ހޭޒަލްއަށް ފޯކަސް ކޮށްލިއެވެ. އެނބުރި ދިޔައީ ސިއްރުން ހޭޒަލްގެ ފޮޓޯއެއް ނަގައިގެންނެވެ. އެކަން ދެނަހުރި އެކަކުވެސް އެހިސާބަކު ނެތެވެ.\nދާރިއަންގެ ޢާއިލާ ތިބެނީ ރަށުގައި ހުރި ގެސްޓުހައުސްއެއްގައެވެ. އެނބުރި އެތަނަށް އާދެވުމުން ޒުކަން ދެއްކީ ހުކުރު ދުވަހުގެ މެންދުރުފަހު ލާންޗު އަންނާނޭކަމެވެ. ހުކުރު ނަމާދަށްފަހު ކައިގެން ފުރަންވީ ކަމެވެ. ވަގުތުން އައިކުގެ ޚިޔާލު ތަފާތުވިއެވެ. އޭނާ ބޭނުންވަނީ ޢީދު ބަންދު އެއްކޮށް އެ ރަށުގައި މަޑުކުރާށެވެ. ދާރިއަންއަށް ބަލާލީ އޭނާއާ އެއްބައިވާށޭ އާދޭސްކުރާ ފަދައިންނެވެ. ނަމަވެސް ދާރިއަން ދެފަރާތަށް ބޯހޫރާލީއެވެ. ހުކުރު ދުވަހު ފުރަންޖެހެނީ ކީއްވެކަން ދާރިއަން ވިސްނައިދިނެވެ. އޮފީހުގެ ބޮޑު ބައްދަލުވުމެއް އާދިއްތަ ދުވަހު އޮންނައިރު އެކަމަށް ޒުކަން ތައްޔާރުވާން ބޭނުންވަނީ ކަމެވެ. އެކަމުގައި ދާރިއަންގެ އެހީ ވެސް ޒުކަންއަށް ބޭނުންވާނޭކަމެވެ. އައިކު ޖެހިލީ އޭނާގެ މަންމަގެ ގާތަށެވެ. ވަގުތުން އިބާ ޝަހާދަތްއިނގި ދައްކާލައި ލޯ ބޮޑުކޮށްލައި އަބުއިގޮތް ދައްކާލިއެވެ. އައިކު މޫނު ހަދާލުމާއެކު އެންމެނާ ދުރަށް ހިނގައިގަތެވެ. ދަރިފުޅުގެ ޅަގޮތްގަނޑު ފެނި އިބާ ދެފާރަތަށް ބޯހޫރާލީއެވެ.\nމުހުސިނާއާއި ޝަމާޢިލްގެ ޢާއިލާ އެނބުރި ސަންޝައިންވިލާއަށް ވަންއިރު ހަވީރު ފަހެއް ޖަހައިފިއެވެ. ޒައިދަންގެ ކޮނޑުމަތީ ނިދިފައި އޮތް ޒަފްރާ ގޮވައިގެން އޭނާއާއި ރަފާ އަވަސްވެލީ ކޮޓަރިއަށް ދާށެވެ. މުހުސިނާއާއި ގޭގެ ދެންތިބި ދޮށީ އަންހެނުންވެގެން ގެންދިޔަ ސަމާނުތައް ގެނެސް ބަދިގެއަށްވައްދާ އެތަކެތި ރަމަތަކުރުމުގައި އުޅުނެވެ. ހުރިހާ ކުދީން ދިޔައީ ފެންވަރައި ރީތިވެގެން ނުކުންނާށެވެ.\nކޮޓަރީގައި ހުރި އަލަމާރި ކުރިމަތީ ހޭޒަލް މަޑުކޮށްލައިގެން ހުރީ ލޯގަނޑުން އަމިއްލަ ސޫރައަށް ބަލާށެވެ. އޭރު ފާޚާނާގައި ހުރެގެން ލިއަމް ވާހަކަދައްކާ އަޑުއިވެއެވެ. އޮފީސް ހުޅުވުމުގެ އެއްދުވަސް ކުރީން ފުރަން ޖެހޭނެކަމަށް އޭނާ ބުންޏެވެ. އާދިއްތަ ދުވަހު ސަރުކާރު ހުޅުވެންވާއިރަށް ނިންމަންޖެހޭ މުހިންމު ކަމެއް އެބައޮތޭ ބުނަމުންނެވެ. ލޯގަނޑު ކުރިމަތީ ހުރި ހޭޒަލްއަށް އެ އަޑު އިވި ތުންކޮޅު އޫކޮށްލިއެވެ. ހޭޒަލް އަނގައިން ނުބުންޏެވެ. ލިއަމް އޭނާއަށް ގޮވާލީ ދެއްކި ވާހަކަ އަޑުނީވުނީހޭ ހިތާއެވެ. ހަށިފުރާލީ ނޭވާއާއެކު ހޭޒަލްގެ މޫނުގައިވި ފޫހިކަމުގެ އަސަރު ފިލުވާލިއެވެ. އަދި އައިސް ފާޚާނާ ދޮރުމަތީ ހުއްޓިލިއެވެ.\n"ކީއްވެ ކުރިން ނުބުނީ؟ އަހަރެން ހީކުރީ މަންމަމެންނާއެކީ ސަޓާޑޭގަކަމަށް ދާނީ" އާދައިގެ ގޮތަކަށް ހޭޒަލް އަހާލިއެވެ.\n"ބޭބީ... ޗުއްޓީގަ ހުއްޓަސް މަސައްކަތް މަދެއްނުވޭ، އެނިވާސަރީ ޕްލޭންގަ އުޅެން ހަދައިގެން ހަނދާންނެތިފަ ހުރީ، މިއަދު އޮފީހުން އައްޔަ އެގުޅީ، ސަންޑޭ ނުކުންނަންވާއިރަށް އެކަން ކޮންމެހެން ވެސް ނިންމަންޖެހޭ" ތުވާލި ހިފައިގެން ގައި ހިއްކަން ހުރެ ލިއަމް ވާހަކަދެއްކިއެވެ.\n"އޯކޭ... ދެން ދާނީ ދޯ... މަންމަމެން ގާތު ބުނެފަބާއްވާތި، ޓިކެޓު ވެސް ބަދަލުކުރަން ޖެހޭނެއެއްނު" ހޭޒަލް ފަރުވާކުޑަ ގޮތަކަށް ބުންޏެވެ. އަދި އޭނާ ފާޚާނާ ދޮރުމަތިން ދުރަށް ހިނގައިގަތެވެ. އެވަގުތު ލިއަމް ގޮވާލައި ކޮންތާކަށްތޯ ދަނީ އަހާލިއެވެ.\n"ފެންފުޅި ހުސްވެފަހުރީމަ، ބަދިގެއަށް... ލިއަމް ރެޑީވޭ" ހޭޒަލް މިހެންބުނެ ކޮޓަރިން ނުކުމެ ދޮރު ލައްޕާލިއެވެ. އޭރު އެނދު ކައިރީ ހުރި ފެންހުސްކުރި ފުޅި އަތުގައި އޮތެވެ. އެ ހިފައިގެން އޭނާ އައިސްވަނީ ބަދިގެއަށެވެ. އެތަނުން ދިމާވީ މުހުސިނާއާއެވެ. އޭނާނޫން އިތުރު މީހަކެއްގެ ހިލަން ވެސް އެހިސާބުން ނުވެއެވެ. އެންމެންތަ ކޮޓަރިތަކުގައި ބުނަން އެނގެނީ އެހެންވެއެވެ.\nއިރުއޮއްސުމެގެ އަނދިރިކަން ދުނިޔެ މައްޗަށް ވެރިވެފައި އޮތެވެ. ހުސްފުޅިތަކަށް ފެންއަޅަން ހޭޒަލް ފެށީ މުހުސިނާ އެކަމަށް އެދުމުންނެވެ. މަޣުރިބު ނަމާދަށް ގޮވީމަ ނަމާދަށް އަރަން މުހުސިނާ ހަނދާންކޮށްދިނެވެ. ހޭޒަލް ނަމާދަށް އަރަމުން ލިއަމް ވެސް ނަމާދަށް ފޮނުވަން މުހުސިނާ އެދުނެވެ. ހޭޒަލް އެ ހުރިހާ ކަމަކަށް ޖަވާބުދިނީ ބޮލުގެ އިޝާރާތުންނެވެ. އަނގައިންނެއް ނުބުނެއެވެ. އޭނާ ފެންއަޅާ ނުނިމެނީސް މުހުސިނާ ކުރަން ހުރި މަސައްކަތް ނިންމާލާފައި ހިނގައްޖެއެވެ. ފުޅިތަކަށް ފެންއަޅައި އައިސްއަލަމާރިއަށް ލެވޭވަރަށް ފުޅިތައް ލުމަށްފަހު ދެންހުރި ފުޅިތައް މޭޒުމަތީ ބަހައްޓާފައި ހޭޒަލް ނުކުތީއެވެ. ބަދިގެ ފަރާތުގައި ހުރި ޖޯލިފަތީގައި އޭނާ މަޑުކޮށްލީ ވަކި ބޭނުމަކުނޫނެވެ. ނަމަވެސް އެވަގުތު އެނބުރި ކޮޓަރިއަށް ދާން ބޭނުންނުވެގެންނެވެ.\n"ޝިޓް... ޒެއްލުތަ؟... މިތަން އަނދިރިއެއްވެސް ނޫންތަ؟... ކީއްވެފަ މިތާ ތިއިނީ؟" ތެތްއިސްތަށިގަނޑު އަތުން ވިހުރުވަމުން އައި ވީރާއަށް ޖޯލިފަތީގައި މީހަކު އިންކަން އެނގުނީ ފަހުންނެވެ. އޭނާ ހިސާބަކަށް ސިހުނީއެވެ. އެތަނުގައި އިނީ ހޭޒަލްކަން އެނގުމުން ނަފްސު ހަމައަކަށް އެޅިއްޖެއެވެ. މަޑުމަޑުން އައިސް ހޭޒަލްއާ ޖެހިގެން އެއްޖޯލި ދޫކޮށް ވީރާ އިށީނެވެ.\n"ތުއްތޭއާ ފައިޓެއް ހިންގާލީތަ؟" ހޭޒަލް އިން ގޮތުން ވީރާ ލަފާކޮށްލިއެވެ.\n"ބަންގި ގޮވަންދެން މަޑުކޮށްލީ" ހޭޒަލް ބުންޏެވެ.\n"ނަސީބަކުން އަހަރެން ޗުއްޓީ ދުވަސްކޮޅު، އެހެންނޫނީ މަންމަ ބޮލުގަ ކޮށާވަރުން ނޭވާވެސް ނުލެވޭނެ" ވީރާ ބުނެލީ ބޮޑު ބުރައަކުން ރެކެވުނީތީ އެކަމާ ހިތްހަމަޖެހިފައި އިން މީހަކު ފަދައިންނެވެ. ހޭޒަލް ކުޑަކޮށް ހީނލީއެވެ.\nވީރާ އިތުރު ވާހަކައެއް ނުދައްކާ އޭނާގެ ފޯނާ ކުޅެން އިނެވެ. ޖޯލީގައި ހޭޒަލްގެ ހަށިގަނޑު ދަމާލީ ނިއުޅާލާފައި އޮތް އޭނާގެ ދިގު އިސްތަށިގަނޑު އެއްފަރާތުން ކުރިމައްޗަށް ގެނެސް ހިފަހައްޓާލައިގެން އިނދެއެވެ. ޚިޔާލީ ދުނިޔެއްގައި އިން ހޭޒަލްގެ އަތުގައި ވީރާ ކޮއްޓާލީ އޭގެ އިރުކޮޅެއް ފަހުންނެވެ. އޭނާ އަންގާލީ ބަންގި ގޮވާކަމެވެ. ހޭޒަލްއަށް ހައިރާންކަމެއް ލިބުނީ ދުރުން އިވެމުންދިޔަ ބަންގީގެ އަޑު އޭނާއަށް ކުރިން ނީވުނީތީއެވެ. އޭނާއަށް އޮވެވުނީ އެހާ ވެސް ފުންޚިޔާލެއްގައިކަން އަމިއްލަ ނަފްސަށް ޔަގީންނުކުރެވުނީ ދެނެވެ.\nކޮޓަރިއަށް އައިސް ހޭޒަލް ނަމާދަށް ތައްޔާރުވަމުން ލިއަމް ގާތުގައި ނަމާދަށް ދާން އެދުނެވެ. އާނއެކާ ބުނެފައި އޭނާ އެނދުގައި އޮތީއެވެ. ޓިކްޓޮކް ބެލުމަކީ މިފަހަކަށް އައިސް އޭނާ އެންމެ ގިނައިން ކުރާ ކަންތަކެވެ. އެނދު ހުރަހަށް ބަންޑުން ފޯނު ހިފައިގެން ލިއަމް އޮތެވެ. ހޭޒަލް މުއްސަލަމަތީ ހުއްޓެމުން ވެސް ލިއަމްއަށް ގޮވާލައި ނަމާދަށް ދާން ބުނެލިއެވެ. މިފަހަރު ވެސް އޭނާ އާނއެކޭ ބުނެލިއެވެ. އިރުކޮޅަކު ލިއަމްއަށް ބަލަން ހުރެފައި ހޭޒަލް އެދުނީ އޭނާ ނަމާދުން ފައިބަންދެން ފޯނުގެ އަޑުމަޑުކޮށްލުމަށެވެ. އެއާއެކު ސައިޑްޓޭބަލް މަތީ އޮތް އެއަރޕޮޑް ނަގައި ލިއަމްގެ ކަންފަތައް އެ ހެޔޮވަރުކޮށްލިއެވެ.\nއިޝާ ނަމާދުކޮށް ހޭޒަލް ނިންމި އިރު ފޯނާ ކުޅެން އޮތް ލިއަމްއަށް އޮތީ ނިދިފައެވެ. އޭނާ ނަމާދު ހެދުން ބާލައި މުއްސަލައާއެކު ނަގައި އަލަމާރިތެރެއަށް ލިއެވެ. ލިއަމްގެ ގާތަށް އަރައި އޭނާގެ ފުރަގަހުން ގާތްވެލައިގެން ހޭޒަލް އޮށޯވެލިއެވެ. ލިއަމް ޖަހާފައި ހުރި ބޮޑީސްޕްރޭ ވަސް އޭނާގެ ކަނދުރާދޮށުން ދުވަދުވާ ހުއްޓެވެ. މަޑުމަޑުން ހޭޒަލްގެ ތުންފަތް ޖައްސާލައި ބޮސްދިނުމަށްފަހު އޭނާ ވެސް ލޯ މަރާލީއެވެ. އެއާއެކު އޭނާއަށް ވެސް ގިނައިރެއްނުވެ ނިދުނީއެވެ.\nހޭޒަލްއަށް ހޭލެވުނީ އޭނާގެ ހަށިގަނޑުގައި މީހަކު ބީހޭތީއެވެ. މެރިފައިވާ ދެ ލޯ ހުޅުވާނުލީ ގާތުގައި އޮންނާނީ ލިއަމްކަން އެނގޭތީއެވެ. އެ ބީހުމަކަށް ހޭޒަލްގެ ހަށިގަނޑުގެ ޚިއްސުތައް ހޭލައި ނާރުތަކަށް އެނގުންވެ ލޯލިތައް ކޮޅަށް ޖެހެއެވެ. އެފަދަ ޖާދޫއެއް އެ ބީހުމުން ހޭޒަލްއަށް ކުރުވައެވެ. މަސްތުކަމުގެ އަސަރު ވެރިވެ އެދުންވެރިކަމުގެ އާހެއް ހޭޒަލްގެ އަނގައިން ނުކުތެވެ. އެކަމުގެ ސަބަބުން ލިއަމްގެ ލޭ އިތުރަށް ހޫނުވެ ހަށިގަނޑުގެ ވިންދު އަވަސްވިއެވެ.\n"ވޭކްއަޕް ބޭބީ..." މަސްތީ ގޮތަކަށް ސިއްރުން ހޭޒަލްގެ ކަންފަތް ދޮށުގައި ލިއަމް ބުނެލިއެވެ. އެއާއެކު މަޑުމަޑުން އެ ދިގު އެސްފިޔަތައް ދުރުވެލައި ހޭޒަލްގެ ލޯ ލިއަމްއަށް އަމާޒުވެއްޖެއެވެ. އެއާއެކު ވާރޭގެ މިއުޒިކީ އަޑު ކަންފަތުގައި ޖެހުނެވެ.\n"އައި ވޯންޓް ޔޫ" ހޭޒަލްގެ ނިތްކުރީގައި ނިތްޖައްސާލައިގެން އޮވެ ލިއަމް ބުނެލީ އޭނާގެ ހަށިގަނޑު ހޭޒަލްއަށް ބޭނުންވެފައިވާ މިންވަރު އަންގައިދެމުންނެވެ. ލުއި ހިނިތުންވުމެއް ހޭޒަލްގެ ތުންފަތުގައި ދުވެލިއެވެ. ނިދީގައި ހޭޒަލްވަނިކޮށް އެފަދައިން އޭނާ ހޭލައްވާލުމަކީ ލިއަމްގެ އާދެއެކެވެ. އެކަމަކު އެއީ ހޭޒަލްގެ ހިތް އުފާވާކަމެކެވެ. އޭނާގެ ފިރިމީހާ އޭނާއަށް ބޭނުންވާވަރު އިޙްސާސްކޮށްދޭ އިޝާރާތަކެވެ. ލިއަމްއަށް އޭނާގެ މުހިންމުކަން އަމިއްލަ ނަފްސަށް ވެސް ޤަބޫލުކުރެވޭ ވަގުތެކެވެ. އެހެންވުމުގެ ސަބަބުން ހޭޒަލްއަށް އަމިއްލަ ނަފްސުގެ މައްޗަށް އޮންނަ ޔަގީންކަން އިތުރުވެއެވެ. އުންމީދުކުރި ދުވަހަކަށްވުރެ ކުރީން މާލެދާން ޖެހޭތީ ހޭޒަލްއަށް ލިބުނު ނުތަނަވަސްކަން ވެސް ފިލައި ހިނގައްޖެއެވެ.\n"ގަޑިން ކިހާއިރެއްވެގެން އެއުޅެނީ... ކޮންއިރަކު ވާރޭވެހެންފެށީ" ނަފްސު ހަމައަކަށް އެޅުމުން ލިއަމްއާ ދުރަށް ޖެހިލައި ހޭޒަލް އަހާލިއެވެ.\n"ދިހައެއް ޖަހަނީ... އަހަންނަށް ހޭލެވުނުއިރު ވެސް ވާރޭވެހޭ" ލިއަމްގެ އަތުގައި އޮތް ޓިޝޫތައް އެނދުކައިރިއަށް ވައްޓާލަމުން ބުނެލިއެވެ. އަދި އެނދުގައި ހަމަޖެހިލައި ހޭޒަލްއަށް ބަލާލިއެވެ. ވަރަށް ބަނޑުހައިވެއްޖެކަމާއި ކާއެއްޗެއް ދިނުމަށް ލިއަމް އެދުނެވެ.\nލިއަމްއާއެކު ހޭޒަލް ކޮޓަރިން ނުކުތްއިރު ސިޓިންރޫމުގައި ދެ ގުރޫޕު ހަދައި ކޮންމެ ބަޔަކު ވަކިން ތާސްކުޅެނީއެވެ. ލިއަމް ފެނުމުން ޒައިދަން ގޮވާލިއެވެ. އަބަދުކޮޓަރީގައި ނޯވެ އެމީހުންނާއެކު ތާސްގަނޑެއް ޖަހާލަން އައުމަށް އޭނާ ބުންޏެވެ. ސިޓިންރޫމު ސޯފާއާ ދިމާއަށް ލިއަމް ދާން ފެށުމުން ހޭޒަލް އޭނާ ހުއްޓުވިއެވެ. ބަނޑުހައިވެގެން އުޅުނު މީހާ ނުކަނީތޯ ހޭޒަލް އެއްސެވެ. ލިއަމް އެދުނީ އޭނާއަށް ކާއެއްޗެހި ތައްޔާރުކޮށްދީގެން ތަށި ސިޓިންރޫމަށް ގެނެސް ދިނުމަށެވެ. ސިޓިންރޫމުގައި ނަގާ ފޯރި ފެނިފައި އެތަން ދޫކޮށްލާފައި ދާން ލިއަމް ބޭނުންނުވީއެވެ.\nޖެހިގެން އައިދުވަހު ވެސް ކެރި ކަނޑައިގެން ނުދެއެވެ. އެހެންވިޔަސް ސަކަރާތްބޮޑުވެފައި ތިބުމުގެ ސަބަބުން ވާރެއާ ތެމެން އެންމެން ނުކުތެވެ. އެނބުރި މާލެ ދިއުމުގެ ކުރީން ކަނޑޫފާ ބަލާލަން މުހުސިނާ ހުރީ ބޭނުންވެފައެވެ. ވެހޭ ވާރޭގައި އެންމެން ގުރޫޕު ހަދާފައި ދިޔައީ ކަނޑޫފާބަލާށެވެ.\nހުކުރު ދުވަހު ލިއަމް ފުރަން ހަމަޖެއްސިއިރު ހޭޒަލްއަށް މުހުސިނާމެންނާއެކު މަޑުކުރުކުރުމުގެ ފުރުޞަތު އޭނާ ދިނެވެ. ހޮނިހިރު ދުވަހު ހަވީރު މުހުސިނާމެން އަންނައިރު އެމީހުންނާއެކު ހޭޒަލް އައުމަކުން މައްސަލައެއްނެތޭ ލިއަމް ބުންޏަސް އެގޮތް ހޭޒަލްއަށް ކަމުނުދިޔައީއެވެ. ލިއަމްނެތި އެތަނެއްގައި އޭނާ ހުންނަން ބޭނުންނުވީއެވެ. މުހުސިނާ ކުދިކިއެއްކަމަކު ލިއަމްއަށް އޭނާގެ އޮފީސް ކިހާ މުހިންމުކަން އެނގޭތީ ދެކޮޅު ހެދެން ނެތީއެވެ. އެންމެން ވެސް ލިއަމްގެ އެ ނިންމުމާމެދު ފާޑުކިޔެވެ. އެހެންމީހުންނަށްވުރެ ދެދުވަސް ފަހުން އައިސްފައި ޗުއްޓީ ނުނިމެނީސް އެންމެނަށްވުރެ ކުރީން ފުރާތީއެވެ. އެންމެން ވެސް އެދެމުންދިޔައީ ހޭޒަލްގެ ގާތުން ލިއަމް ހުއްޓުވުމަށެވެ. އެންމެން އެއްކޮށް އެނބުރި ދާނީކަމުގައި ބުނަމުންނެވެ. އެކަމުގައި ހޭޒަލް ހަނުހުރީ އޮފީހާ ގުޅޭ ކަންކަމުގައި ލިއަމްގެ ޚިޔާލު ބަދަލުނުކުރެވޭނެކަން އެނގޭތީއެވެ. މިވީހާތަނަށް ލިއަމްގެ އޮފީސް ކަންކަމާ ގުޅުވައި ފާޑުކިޔައި ހޭޒަލް ހުރަސްއަޅާފައެއް ނުވެއެވެ. އޭނާ ވެސް އޮފީހެއްގައި މަސައްކަތްކުރި ދުވަސްވަރު އޮފީސް މުހިންމުވީވަރު އެނގެއެވެ. އަނެއްކޮޅުން ލިއަމްއަކީ ފުލުހެއްގެ މަޤާމު ފުރަމުންދާ މީހެކެވެ. އޭނާއަށް އޭނާގެ މަސައްކަތް މުހިންމުވާނެކަން ހޭޒަލް ދަނެއެވެ. މަންމަމެން އެދުނަސް ލިއަމް ގާތު މަޑުކުރުމުގެ ވާހަކަ ހޭޒަލް ނުދެއްކީ މި ހުރިހާ ކަމަކަށް ވިސްނާފައެވެ. އަމިއްލަ ހިތުގެ ޖަޒުބާތުތައް ފޮރުވާލީ ވެސް އެހެންވެއެވެ.\nމުހުސިނާގެ ޢާއިލާގެ ހިތްހެޔޮކަން ހޭޒަލްއަށް ވެސް ފާހަގަކުރެވުނެވެ. އެ ގޭ ކުދީން ހޭޒަލްމެން ފެނުމުން ބީރައްޓެހިގޮތެއް ނުބަހައްޓައެވެ. ޢަމަލުތައް ބެހެއްޓިގޮތުން ހީވީ އަބަދުފެނިދެނެވި އުޅޭ ގާތް ބައެއްހެންނެވެ. ޢީދުގެ ދުވަސްތައް ނިންމާ ފުރަން ގެއިން ނުކުތް އިރު އަލުން ކެލައަށް އަންނަ ހިތް ހުރީ ޖެހިފައެވެ. ލިއަމްގެ މައިންބަފައިންނާއެކު ކުރި ފުރަތަމަ ދަތުރަށްވިޔަސް މި ދަތުރު ހޭޒަލްއަށް ވަރަށް ޚާއްޞައެވެ. ލިއަމްގެ ބިޒީ ޝެޑިއުލްގެ ތެރެއިން އެނިވާސަރީއާ ދިމާކޮށް އޭނާއާއެކު ތަންކޮޅެއް ގިނަވަގުތު ހޭދަކުރަމަށް ހޭޒަލްއަށް ފުރުޞަތު ލިބުނީތީއެވެ. ކެލައަށް އައި މަގުމަތީ ބާރަށަށް ދެވި ކިޔަންވަންއުޅުނު ދުވަސްވަރުގެ އެންމެގާތް ރަޙުމަތްތެރިޔާއާ ހީނަރުވެފައި އޮތް ގުޅުން ބަދަހިވުމުންނެވެ.\nމާލެ އައިސް ފަނަބުރިއަށް ނަގާފައި ހުރި މ.ރޯމާގޭ ހަވަނަ ފަންގިލާގައި ލިއަމް ހިފާފައި ހުންނަ ދެ ކޮޓަރީގެ އެޕާޓްމެންޓަށް އޭގެ ދެމަފިރިން ވަނެވެ. ގޭތެރެއަށް ވަދެވުމާއެކު ދޮރުކައިރި ތަޅުން މައްޗަށް ހޭޒަލްގެ ކޮނޑުގައިވި ދަބަސް ދޫކޮށްލިއެވެ. ދޮރުގެ އެއްފަރާތަށް ވާހެން ލިއަމް ހިފަހައްޓައިގެން ހުރި ފޮށި ޖައްސާލިއެވެ. އެމީހުންނަށް އާދެވުނީ ހަވީރެވެ. ގޭތެރެއަށް ނަޒަރު ހިންގާލުމާއެކު ހޭޒަލް ހިނިތުންވެލިއެވެ. އެނބުރި އޭނާގެ ދިރިއުޅުން ގުޅިފައިވާ މާޙައުލަށް އާދެވިއްޖެކަން އިޙްސާސް ވުމުންނެވެ.\n"ލިއަމް... މިރޭ ބޭރުން ދޯ ކާނީ" ގޭގައި ކާއެއްޗެއް ހެދުމުގެ މޫޑު ނެތިފައި ހުރި ހޭޒަލް ބުންޏެވެ. ލިއަމް ނިކަން އަވަހަށް އާނއެކޭ ބުންޏެވެ. އަދި އޭނާ ހިނގައިގަތީ ކޮޓަރިއަށެވެ.\nހޭޒަލް ފެންވަރައިގެން ނުކުމެ އަސުރު ނަމާދުކޮށްލިއެވެ. ދެން އޭނާ އުޅުނީ ދަތުރުގައި ބޭނުންކުރި އެއްޗެހި ދޮންނާށެވެ. ލިއަމް ފޯނު ހިފައިގެން ސިޓިންރޫމު ސޯފާގައި އޮތެވެ. ހުޅުވާފައި ހުރި ޓީވީއިން އިނގިރޭސި ފިލްމެއް ދައްކަމުންދާތީ އޭގެ އަޑު އިވިއިވި ހުއްޓެވެ. އެންމެ ފަހުބައި ދޮންނަ މެޝިނަށް އަޅާފައި ހޭޒަލް އައިސް ސޯފާގައި އިށީނެވެ. އަތްގަނޑުގައި ބުރަކަށި ޖެހޭނޭހެން ސޯފާއަށް ދެފައި އަރުވާލައި ހޭޒަލް ހަމަޖެހިލިއެވެ. އަދި މެދުގައި ހުރި ކޮފީމޭޒުގެ މަތިން އޭނާގެ އައިފޯނު ނަގައި ބަލަން ފެށިއެވެ.\n"ކޮންތާކުން ގެންނާނީ" ހޭޒަލް އަހާލީ ކާއެއްޗެހި ގެންނާނޭ ތަނަކާމެދު ލިއަމްގެ ޚިޔާލެވެ.\n"ލޯބި ބުނެބަލަ... އަހަރެންނަށް އޯކޭ ކޮންމެތަނެއް ވެސް" ލިއަމް ބުންޏެވެ. ހޭޒަލް ފޯނު ހާވަހާވާފަ ކާއެއްޗެހި ޑެލިވާ ކޮށްދޭ އެކިތަންތަނުގެ ނަން ކިޔެވެ. އެތަންތަނުން ލިއަމްއަށް ކަމުދާނެހެން ހީވާ ކަހަލަ ކާއެއްޗެހީގެ ނަން ކިޔެވެ. ލިއަމްއަކީ ބަތްކާހިތްވާ މީހެއްނޫނެވެ. އޭނާއަށް ކަމުދަނީ ރޮށްޓެވެ. ރޮށިނެތިއްޔާ ކާނީ ނޫޑުލިސް ނުވަތަ ޕާސްތާއާއި ސްޕެގެޓީގަ ހަދާފައި ހުންނަ ކާނާއެވެ. ހަމައެއާއެކު އޭނާ ގެއިން ކޮފީއެއް ނުބޯނެއެވެ. މުޅިން ވެސް ކޮފީ ބޯނީ ގެއިން ބޭރުންނެވެ. ގޭގައި ކޮފީ މެޝިނެއް ހުއްޓެއްކަމަކުވެސް އެވެ. ކުރީކޮޅުގައި އެކަމާ ހޭޒަލްއަށް ވަރަށް ސުވާލުކުރެވެއެވެ. ކޮންމެ ފަހަރަކު ވެސް ލިއަމް ދެނީ ދޭ އެއްޖަވާބެކެވެ. އޭނާއަށް ކަމުދަނީ ބޭރުން ލިބެން ހުންނަ ކޮފީ ކަމެވެ. އެއީ ޤަބޫލުކުރެވޭ އުޒުރަކަށްނުވިޔަސް ހޭޒަލް އެ ސުވާލުކުރުން ހުއްޓާލީ ލިއަމް އެދެވޭ ޖަވާބެއް ނުދީގެންނެވެ. އަނެއްކޮޅުން އެކަމުގެ ސަބަބުން ހޭޒަލްއަށް ނޭދެވޭ އަސަރެއް ނުކުރެއެވެ. ވިއްޔާވީ ފަސޭހައެވެ. އިރުއިރުކޮޅަކުން ކޮފީ ގިރައިގެން ލިއަމްއަށް ގެނެސްދޭކަށް ނުޖެހޭ ވިއްޔާއެވެ.\nއިރުއޮއްސުނު ފަހުން ލިއަމްގެ ފޯނަށް މުހުސިނާ ގުޅިއެވެ. މާލެ ދެވިއްޖެއްތޯ ބަލާށެވެ. ވާހަކަ ކުރުކޮށްލައި ލިއަމް ފޯނު ދިއްކޮށްލީ ހޭޒަލްއަށެވެ. އޭނާ މުހުސިނާގެ އެކިއެކި ސުވާލުތަކަށް ޖަވާބުދިނެވެ. އެވަގުތު ކުރަންހުރީ ކޮންކަމެއްކަން ވެސް މުހުސިނާ ގާތު ބުނި އަޑު ލިއަމްއަށް އިވުނެވެ. ފަހުން ގުޅާނަން ކަމަށްބުނެ މުހުސިނާ ފޯނުކޯލު ކަނޑާލުމުން ހޭޒަލް އެ ފޯނު ލިއަމްއަށް ދިއްކޮށްލިއެވެ.\n"ޒެއްލު... އެންމެން އެބައުޅޭ ޑީވާސްގަ، އަހަރެން މާލޭގައޭ ބުނީމަ އެބަ މެސެޖުކުރޭ އަންނާށޭ... އޯކޭތަ ދިޔަޔަސް" ލިއަމް އަހާލިއެވެ. ހޭޒަލްއަށް ބަލާލެވުނީ ބުނާނޭ އެއްޗެއް ނޭނގިގެންނެވެ. އެބުނާ އެންމެންނަކީ ލިއަމްއާއެކު އޮފީހުގައި މަސައްކަތްކުރާ އޭނާގެ އެކުވެރީންނެވެ.\n"ލޯބީ... އޯކޭތަ؟... ނުވާނެ ގިނައިރެއް، އަހަރެން އަންނައިރު އަންނާނީ ޒެއްލުއަށް މީރު ކާއެއްޗެއް ހިފައިގެން" ލިއަމް ބުންޏެވެ. އޭނާގެ ވާހަކަދެއްކުމުގައިވީ ހޭޒަލް ރުއްސުމުގެ ރާގެވެ.\n"އަދި މި އައިސް ހަމަޖެހިލެވުނީ، އެކަމަކު ދެން ނުދާށެކޭ އަހަރެން ނުބުނާނެ ދޯ... ދޭ ދެން..." ހޭޒަލް ބުނެލިއެވެ. ނުރުހުންވުމުގެ ބޭނުމެއް އޮތްކަމަކަށް ހޭޒަލްއަކަށް ނުފެނުނެވެ. ބައެއް މީހުން އެމީހުންގެ ދިރިއުޅުމަށްވުރެ އޮފީހާއި ރަޙުމަތްތެރިންނަށް ދޭ އަހައްމިއްޔަތުކަން ބޮޑެވެ. ލިއަމްގެ ފަރާތުން ވެސް ދޭތެރެއަކުން އެކަން ޔަގީނާ ގާތަށް ހީވާ ފަހަރު ވެސް އާދެއެވެ. ނަމަވެސް އެފަދަ ވަގުތުތަކުގައި ހޭޒަލްގެ ކެތްތެރިކަން ވެސް އިމްތިހާނުވާތީ އޭނާ ޚިޔާރުކުރަނީ މަސްލަހަތު ތަންދޭ ގޮތެވެ. ކެތްތެރިވެ ފިރިމީހާގެ ކަންކަމަށް ހުރަސްނާޅާވޭތޯ ބަލައެވެ.\nއިޝާ ނަމާދުކޮށްގެން ނުކުމެ ސިޓިންރޫމުގައި މަޑުކޮށްލި ހޭޒަލް ކަމެއްނެތިފައި ސޯފާގައި އިނެވެ. އޭރު ވެސް އަދި ލިއަމްއަށް ގެއަށް ނާދެވެއެވެ. ހޭޒަލްއަކީ ލިއަމް ބޭރަށް ދިއުމުން އިރުއިރުކޮޅާ ގުޅާ ކޮންތާކުތޯ ކޮންއިރަކުންތޯ އަންނާނީ އަހާ ކަހަލަ އަންހެނެއްނޫނެވެ. އެނބުރި ލިއަމް އަންނާނީ ގެއަށް އޭނާގެ ގާތަށްކަން އެނގޭވިއްޔާއެވެ. ދެމެދުގައި އޮތް އިތުބާރު އެކަހަލަ ވަހުމްތަކަށް ފުރުޞަތެއް ނުދެއެވެ. އަތުގައި އޮތް ފޯނުން ގެލެރީގައި ހުރި ފޮޓޯތައް ބަލަން އިނދެފައި ލިއަމްއާއެކު ކެލާގައި ނެގިފައިވާ ރީތި ފޮޓޯއެއް ލޯބީގެ ބަސްކޮޅަކާއެކު ހޭޒަލް އިންސްޓަގްރާމް ކޮށްލިއެވެ. ވަގުތުން އެ ފޮޓޯ ފޭސްބުކްއާއި ޓުވިޓާގެ އިތުރުން ޓަމްބްލާއަށް ޝެއާ ވެއްޖެއެވެ. ގިނައިރެއްނުވެ ރައްޓެހިންގެ ކޮމެންޓުތައް ފޭސްބުކްއަށް އަންނަންފެށިއެވެ. ވައިބާއަށް މެސެޖު އައީ ވެސް އެވަގުތެވެ. ހިނިތުންވެލި ހޭޒަލް މެސެޖު ކިޔާލުމާއެކު އެ މީހަކަށް ގުޅިއެވެ.\n"އޯއި!.... އާނ!... މިއަދު ހަމަ މިއައީ... ހިނގާ ދިމާވާން، މާދަމާ ރޭ އޯކޭވާނެ، ލިއަމް ވެސް އެގަޑިއަށް އޮފީހަށް ދާނެހެން ހީވަނީ" ހޭޒަލް އިނީ ފޯނުން ވާހަކަދައްކާށެވެ.


ކަޝްމީރުގެ މައްސަލައިގައި ޕާކިސްތާނުން ސައުދީ އަރަބިއްޔައާއި އޯއައިސީ ކުއްވެރި ކުރަނީ ކީއްވެ؟ | Sandhaanu\nކަޝްމީރުގެ މައްސަލައިގައި ޕާކިސްތާނުން ސައުދީ އަރަބިއްޔައާއި އޯއައިސީ ކުއްވެރި ކުރަނީ ކީއްވެ؟\nއިންޑިއާގެ ހަރުކަށި އަނިޔާވެރި ޢަމަލު ތަކުގެ ސަބަބުން، އިސްލާމްއާބާދުން ބޭނުންވަނީ ކަޝްމީރު މުސްލިމުންނަށް ކުރިމަތިވެފައިވާ ނިކަމެތި ހާލަތަށް އަލި އަޅުވާލައި މުސްލިމު ގައުމުތަކުން އިތުރަށް މަސައްކަތް ކޮށްދިނުމަށެވެ. އެހެންނަމަވެސް ތަޖުރިބާކާރުން ވިދާޅުވާގޮތުގައި ޕާކިސްތާނުންވެސް އެކަށީގެންވާވަރަށް މަސައްކަތެއް ނުކުރެއެވެ.\nއޮގަސްޓު5ވަނަ ދުވަހަކީ އިންޑިއާގެ އިންޑިއާގައި އުޅޭ މީހުންނަށް ވަރަށް ހިތްނުތަނަވަސް ދުވަހެކެވެ. ހިންދީން އެމީހުންގެ ދީނީ ލަވަތައް ކިޔަމުން ދިޔައިރު، އިރުމަތީ އަޔޯދިއާގެ މާތް ތަނެއްކަމަށް މުސްލިމުންނާއި ހިންދީންގެ މެދުގައި ގަބޫލު ކުރެވިފައިވާ ތަނެއްގައި އިންޑިއާގެ ބޮޑު ވަޒީރު ނަރެންދުރަ މޯދީ، ހިންދީން އަޅުކަންކުރާ ފައްޅިއެއްގެ ބިންގާ އެޅުއްވިއެވެ.\nއެ ހަފްލާ ހިނގަމުންދިޔައިރު ނަގާފައިވާ ފޮޓޯތަކުންނާއި ވީޑިއޯއިން ފެންނަގޮތުން، މޯދީ އޮންނެވީ ނިތްކުރި ބިންމަތީގައި ޖައްސަވައިގެން ދީނީ އަޅުކަމެއްކުރުމަށެވެ. އެ ފައްޅި އަޅަނީ 16 ވަނަ ގަރުނުގައި ބިނާކުރި ބާބްރީ މިސްކިތް ހުރި ތަނުގައެވެ.\nހައްދު ފަހަނައަޅާފައިވާ ހިންދީން ބާބުރީ މިސްކިތް ތަޅާލީ 1992 ވަނަ އަހަރުގައެވެ. އެ ހަމަނުޖެހުންތަކުގައި އެތައްސަތޭކަ ބަޔަކު މަރުވިއެވެ. ގިނައިން މަރުވީ މުސްލިމުންނެވެ. އޭގެފަހުން މިސްކިތް އަލުން ބިނާކުރމަށްޓަކައި، އެތައް އަހަރެއްވަންދެން ގާނޫނީ ހަނގުރާމައެއްގެ ތެރޭގައި އިންޑިއާގެ މުސްލިމުން ތިބެން ޖެހުނެވެ. މިދިޔަ އަހަރު އިންޑިއާގެ ކޯޓަކުން އެބިން ހިންދީންނާއި ހަވާލު ކުރިއެވެ.\nމުލސްލިމުން ނުރުހުންވީ ރާމް ކިޔާ ފައްޅިއެއް އަޅާތީ އެކަންޏެއް ނޫނެވެ. އެ ހަފްލާ ބޭއްވީ ކަޝްމީރުގެ މީހުންގެ އަމިއްލަވަންތަކަން ނިގުޅައިގަތްތާ އެއް އަހަރު ފުރުން ފާހަނގަކުރި ދުވަހުއެވެ.\nހިމާލިޔާއާއި ގާތުގައި އޮންނަ ކަޝްމީރުގެ ސަރަހައްދަކީ އިންޑިއާއާއި ޕާކިސްތާނުންވެސް އެމީހުންގެ ތަނެއްކަމުގައި ބުނަމުންދާ ތަނެކެވެ. އަދި ކަޝަމީރުގެ ދެބައި ކޮންޓްރޯލުކުރަނީ މިދެ ގައުމުންނެވެ.\nއެހެންނަމަވެސް، 1.2 ބިލިއަންގެ އާބާދީ އޮންނަ އިންޑިއާގައި މުސްލިމުންގެ އަޣުލަބިއްޔަތު އޮންނަނީ އިންޑިއާގެ ދަށުގައި އޮންނަ ކަޝްމީރުގައި އެކަންޏެވެ. މިކަން މިގޮތަށްއޮތުމުން، ކަޝްމީރުގެ ހާލަތު ބަދަލުކުރުވުމަށް މޯދީ ވެރިކަންކުރާ ހިންދީންގެ ވަތަނީ ޕާޓީ، ބަހާރަތިޔާ ޖަނާތާ ޕާޓީ (ބީޖޭޕީ) ން މަސައްކަތްކުރާތީ ކަޝްމީރުގެ މުސްލިމުން ވަނީ ކަންބޮޑުވެފައެވެ.\n“މިގޮތަށް އެއްކަން އަނެއްކަމާއި ގުޅުވާފަ، އިންޑިއާއިން އެބުނަނީ އިންޑިއާ މިހާރު އެއްވެސް ބަޔަކު ދެކެ ބިރު ނުގަނެޔޭ” ކަރާޗީގައި ހުންނަ ބައިނަލް އަގުވާމީ ތަޖުރިބާކާރެއް ކަމަށްވާ ޑރ. ޝައިސްތާ ތަބައްސުމް ވިދާޅުވިއެވެ. ” މިކަން މިހިނގަނީ ޕާކިސްތާނުން މިފަދަ ކަންތަކަށް އަޅާލުން ކުޑަވެފައިވާ ވަގުތެއްގައި، ކަޝްމީރުގެ މައްސަލައަށް ކަމެއް ކުރާނެ ރަނގަޅު ސިޔާސަތެއް އޮތްކަން އަޅުގަނޑަށް ޔަގީނެއްނޫން”.\nމިގޮތަށް ވާހަކަ ދައްކަމުންދާއިރު، ހަމައެދުވަހު ޕާކިސްތަނުގެ ޚާރިޖީ ވަޒީރު ޝާހު މަހްމޫދު ގުރައިޝީވަނީ ކަޝްމީރުގައި އިންޑިއާއިން ހިންގި ލާއިންސާނީ އަމަލުތަކަށް، އޮގަނައިޒޭޝަން އޮފް އިސްލާމިކް ކޮންފަރެންސް (އޯއައިސީ) އާއި ސައޫދީ އަރަބިއްޔާއިން ރައްދު ދިން ގޮތުން ހިތްހަމަނުޖެހުން ފާޅުކޮށްފައެވެ.\nއަޅުގަނޑު އަދި އެއްފަހަރު ވަރަށް އަދަބުވެރިކަމާއެކު އޯއައިސީއަށް މިދަންނަވަނީ އަޅުގަނޑުމެން އުއްމީދުކުރަނީ ކައުންސިލް އޮފް ފޮރިން މިނިސްޓަރުން ބައްދަލުކުރައްވާނެ ކަމަށް، އެކަން ނުކުރެއްވޭނެނަމަ، އަޅުގަނޑުމެންގެ ބޮޑުވަޒީރު އިމްރާން ޚާނަށް ދަންނަވައިގެން، އަނިޔާ ލިބެމުންދާ ކަޝްމީރުގެ މީހުންނަށް ތާއީދުކޮށް، ކަޝްމީރުގެ މައްސަލައިގައި އަޅުގަނޑުމެންނާއެކު ތިއްބެވި އިސްލާމީ ގައުމުތަކުގެ ބައްދަލުވުމެއް ބޭއްވުމަށް މަސައްކަތް ކުރާނަން”. ޓީވީ ޝޯއެއްގައި އުރުދޫ ބަހުން އޭނާ ވިދާޅުވިއެވެ.\nއެވިދާޅުވި އެއްޗެއްގެ މާނައަކީ ސައުދީ އަރަބިއްޔާއާއި އެއްކޮށް ވިއަސް ނުވަތަ އެއްކޮށް ނޫންކަމަށް ވިއަސް ތި މައްސަލައާއިގެން ކުރިއަށް ވަޑައިގަންނަވާނެ ވާހަކަތޯއޭ ޝޯ ހުށަހަޅާ ބޭފުޅާ ސުވާލު ކުރުމުން ގުރައިޝީ ވިދާޅުވިއެވެ. ” ތެލުގެ މުއްސަނދިކަން ލިބިފައިވާ އަރަބި އެކުވެރިޔާއާއި އެއްކޮށް ވިއަސް ނުވަތަ އެއްކޮށް ނޫންކަމަށް ވިއަސް އިސްލާމްއާބާދުން ކުރިއަށްދާނެ” ކަމުގައެވެ.\nޖެހިގެން އައިދުވަހު، ޕާކިސްތާނުގެ ޚާރިޖީ އޮފީހުން، ޚާރިޖީ ވަޒީރުގެ ވާހަކަކޮޅު އިތުރަށް ޔަގީންކޮށްދެމުން ވިދާޅުވެފައިވެއެވެ. “އެ ވިދާޅުވުމުން ރިވެލިވަނީ ޕާކިސްތާނުގެ މީހުންގެ ހިތްވަރު”.\nސައުދީ އަރަބިއްޔާގެ ޖިއްދާގައި ގާއިމުވެފައިވާ 57 މެންބަރުންގެ ގުރޫޕެއް މެދުވެރިކޮށް، މުސްލިމުންގެ އިސް ޑިޕްލޮމެޓުންގެ ބައްދަލުވުމެއް ބޭއްވުމަށް ބާރުއަޅާ އެތައް މަހެއްވަންދެން ޕާކިސްތާނުން މަސައްކަތް ކުރިއެވެ. އެހެންނަމަވެސް މިކަން ހުއްޓުވީ ސައުދީ އަރަބިއްޔާއިންނެވެ.\nގުރެއިޝީ ވާހަކަ ދެއްކެވި ދުވަސް ދިމާވީ ބެލެންސް އޮފް ޕޭމަންޓް ކާރިސާއެއް ކުޑަކުރުމަށް ބޭނުންވާ ބޭރުގެ ފައިސާގެ ރިޒާވް އިތުރު ކުރުމަށް ސައޫދީން އިސްލަމްއާބާދަށް ދިން އެތައް ބިލިއަން ޑޮލަރުގެ ލޯނު އަނބުރާ ދެއްކުމަށް ފަށަން އޮތް މުއްދަތު ހަމަވުމުގެ ކުރިން، އެއް ބިލިއަން ޑޮލަރު ޕާކިސްތާނުން ރިޔާޒަށް ދެއްކި ދުވަހާއެވެ.\n” އޯއައިސީ ފްރޭމްވޯކުގެ ބޭރުންނަމަވެސް، ކަޝްމީރާއި ބެހެގޮތުން ބާއްވާ ބައްދަލުވުމަކަށް ޕާކިސްތާނު ދާނެކަން ކަށަވަރު “، މެދު އިރުމަތީގެ މަޝްރަހު ދިރާސާކުރައްވާ ރުޕާޓް ސްޓޯން ވިދާޅުވިއެވެ. އޭނާ އިތުރަށް ވިދާޅުވިގޮތުގައި މެލޭޝިއާގައި މިދިޔަ އަހަރު ބޭއްވި ފޯރަމްގައި ބައިވެރިވެ ވަޑައިގެންނެވި މުސްލިމުން ލީޑަރުންނާއި ބައްދަލު ކުރުމަކީ އިތުރު އިޚްތިޔާރަކަށް ވެދާނެއެވެ.\n2019 ވަނަ އަހަރު ޑިސެންބަރު މަހު ކުއަލަލަމްޕޫރުގައި ބޭއްވި މުސްލިމް ލީޑަރުންގެ ބައްދަލުވުމުން، ސައުދީ އަރަބިއްޔާގެ ޕްރެޝަރއާއިހެދި ނުކުމެ ވަޑައިގަންނަވަން ޖެހިވަޑައިގަތުމުން އިމްރާން ޚާނަށް ލަދުވެތިކަމާއި ކުރިމަތިލައްވަން ޖެހިވަޑައިގަތެވެ.\nއެ ސަމިޓުގައި އީރާނާއި މެލޭޝިއާއާއި، ގަތަރާއި، ތުރުކީގެ ލީޑަރުން ބައިވެރިވެ ވަޑައިގެންނެވިއެވެ. މިއީ ކަޝްމީރުގެ މައްސަލައިގައި ފާޅުގައި ޕާކިސްތާނަށް ތާއީދުކުރާ ގައުމުތަކެވެ.\nއެ ސަމިޓު ހިނގި ވަގުތު ސައޫދީއާއި އެމިރޭޓުސް އިން މަސައްކަތް ކުރަމުންދިޔައީ މޯދީގެ ސަރުކާރާއެކު އިގްތިސާދީ އަދި ޑިޕްލޮމެޓިކް ގުޅުން ވަރުގަދަ ކުރުމަށެވެ.\nމޯދީގެ ސަރުކާރުން ކަޝްމީރަށް ދީފައިވާ ޚާއްސަ އިމްތިޔާޒުތައް ބަދަލުކުރުމުން ސައުދީން އެކަމަށް ދިނީ ފިނި ރައްދެކެވެ. އަދި ” އެއީ އިންޑިއާގެ އެތެރޭގެ ކަމެއް” ކަމަށްބުނެ، ޔޫއޭއީން ވަނީ އެކަން ދޫލައިގެ ދަށަަށް ލައިފައެވެ.\nކަޝްމީރަށް ދީފައިވާ ޚާއްސަ އިމްތިޔާޒުތައް ބަދަލުކޮށް، މުއާސަލާތީގުޅުންތައް ކަނޑާލުމަށް ނިންމުމުގެ ދެތިން ދުވަސްކުރިން، އަބޫދާބީގެ ވަލީ އަހުދު ޒައިދު އަލް ނަހުޔާން ވަނީ މޯދީއަށް އެގައުމުންދޭ އިއްޒަތުގެ އެންމެމަތީ އެވޯޑު އަރުވާފައެވެ.


ވ.އަތޮޅު ސްޓޭޓްހައުސް މަރާމާތުކުރުން\nމިކައުންސިލުންދޭ މަޢުލޫމާތާއި އެއްގޮތަށް މި އަތޮޅުގެ ސްޓޭޓްހައުސް މަރާމާތު ކުރުމުގެ މަސައްކަތް އަމިއްލަތަކެތީގައި ކޮށްދޭނެ ފަރާތެއް ބޭނުންވެއްޖެއެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން 2019 އޯގަސްޓް 21 ވާ ބުދަ ދުވަހުގެ 13:00އަށް މިއިދާރާއަށް ޙާޟިރުވެ މަޢުލޫމާތު ސާފުކުރެއްވުމަށްފަހު، 2019 އޯގަސްޓް 29 ވާ ބުރާސްފަތި ދުވަހުގެ 13:00އަށް މިއިދާރާއަށް ޙާޟިރުވެ އަންދާސީ ހިސާބު ހުށަހެޅުއްވުން އެދެމެވެ.\nއަންދާސީ ހިސާބުތައް ހުޅުވުން އޮންނާނީ 2019 އޯގަސްޓް 29 ވާ ބުރާސްފަތި ދުވަހުގެ 13:00ގައި އަންދާސީ ހިސާބު ހުށަހެޅުއްވި ފަރާތްތަކުގެ ޙާޟިރުގައި މިއިދާރާގެ ޖަލްސާކުރާ މާލަމުގައެވެ. މަޢުލޫމާތު ސާފުކުރެއްވުމުގެ ބައްދަލުވުމަށް ޙާޟިރުނުވާ ފަރާތްތަކާއި އަންދާސީ ހިސާބު ބަލައިގަތުމަށް ކަނޑައެޅިފައިވާ ގަޑީގެ ފަހުން ޙާޟިރުވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަ ދަންނަވަމެވެ. އަދި މަޢުލޫމާތު ފުރިހަމަނުވާ އަންދާސީ ހިސާބުތަކާއި އަންދާސީ ހިސާބާއެކު ހުށަހަޅަންޖެހޭ ލިޔުންތައް ހުށަނާޅާ ފަރާތްތަކުގެ އަންދާސީ ހިސާބުތަކަށް މާރކްސް ނުދެވޭނެ ވާހަކަ ދަންނަވަމެވެ. މަޢުލޫމާތު ސާފުކުރެއްވުމަށާއި، އަންދާސީ ހިސާބު ހުށަހެޅުއްވުމަށް ބަދަލުގައި ބޭފުޅަކު ފޮނުވާނަމަ، އެބޭފުޅެއްގެ އައިޑީ.ކާޑުގެ އަސްލާއެކު ސިޓީއެއް ހިއްޕަވައިގެން ޙާޟިރުވެވަޑައިގަތުން އެދެމެވެ.\n05 އޯގަސްޓް 2019


Food court thakuge therein mihaaru khidhumaiy nudhey dhe unit eh kuhyyah dheny - vNews.mv\nފުޑްކޯޓުތަކުގެ ތެރެއިން މިހާރު ޚިދުމަތް ނުދޭ ދެ ޔުނިޓެއް ކުއްޔަށް ދެނީ\nމަރްޔަމް ލީން 10 September 2019, 11:55\nމާލޭގެ ހުޅަނގު ހާބަރު ސަރަހައްދުގައި ތަރައްގީކޮށްފައިވާ ފުޑް ކޯޓުތަކުގެ ތެރެއިން މިހާރު ހިދުމަތް ނުދޭ ދެ ތަނެއް ކުއްޔަށް ދޭން ނިންމައި، ބިޑަށް ހުށަހަޅައިފި އެވެ.\nސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން އާންމުކޮށްފައިވާ އިއުލާނެއްގައި ބުނެފައިވަނީ ފުޑްކޯޓުގެ ތެރެއިން ހުސްކޮށް ހުރި ދެ ތަނެއް މިހާރު ބިޑަށް ހުޅުވާލާފައިވާ ކަމަށެވެ. ކުއްޔަށް ދޫކުރަން ނިންމާފައި ވަނީ 26 ވަނަ ޔުނިޓާއި 20 ވަނަ ޔުނިޓެވެ. އެ ދެ ޔުނިޓުގައި 960 އަކަފޫޓު ހުރެ އެވެ.\nމި ޔުނިޓްތަކަށް އެދި ބިޑް ހުށަހެޅުމާއި ބީލަން ހުޅުވުން އޮންނާނީ މި މަހުގެ 18 ވަނަ ދުވަހުގެ ނިޔަލަށެވެ.\nއެސްޓީއޯ އިން ބުނީ ކޮންމެ ފަރާތަކަށް ވެސް ބިޑް ހުށަހެޅޭނީ އެއް ޔުނިޓަށް ކަމަށާއި އެ އަށް ވުރެ ގިނަ ޔުނިޓަށް ބިޑް ހުށަހަޅާ ފަރާތްތަކުގެ ބިޑް ބާތިލްވާނެ ކަމަށެވެ. މީގެ އިތުރުން، ބިޑް ސެކިއުރީޓީގެ ގޮތުގައި އެއް ލައްކަ ރުފިޔާ ހުށަހަޅަން ވެސް ޖެހެ އެވެ.\nބިޑަށް އެންމެ ކުޑަވެގެން ހުށަހެޅޭނެ އަގަކީ އަކަފޫޓެއް 53 ރުފިޔާގެ ރޭޓުންނެވެ. ބިޑް ކާމިޔާބުކުރާ ފަރާތްތަކުން ކާމިޔާބު ކުރާތާ ހަތް ދުވަހުގެ ތެރޭގައި ތިން މަހުގެ ކުލި ޑިޕޮސިޓްގެ ގޮތުގައި ދައްކަންޖެހޭނެކަމަށް އެސްޓީއޯއިން ބުނެއެެވެ.\nފުޑް ކޯޓުތައް ކުއްޔަށް ނަގާ ފަރާތްތަކަށް، އެތަނަށް އެއްވެސް ބަދަލެއް ގެނެވޭނީ އެސްޓީއޯގެ ހުއްދަ ލިބިގެން ކަމަށްވެސް އިއުލާނުގައި ބުނެފައިވެއެވެ. މީގެއިތުރުން ފުޑްކޯޓުތަކުގައި ބޭނުންކުރާނެ ގޮނޑި މޭޒު ފަދަ ތަކެތި ދޭނީ އެސްޓީއޯ އިން ކަމަށްވެސް އިއުލާނުގައި ބުނެފައިވެއެވެ.\nއަދި ހަލާކުވާ ގޮނޑި، މޭޒު ފަދަ ތަކެތި ބަދަލު ކުރުމަށް ކުއްޔަށް ނަގާ ފަރާތުން ދައްކާ ސެކިޔުރިޓީ ފައިސާ ބޭނުން ކުރާނެ ކަމަށްވެސް އެ އިއުލާނުގައި ވަނީ ބުނެފަ އެވެ.


Naaib Raees aai Education Minister FVM City ah miadhu vadaigannavanee\nނާއިބު ރައީސް : ފައިސަލް ނަސީމު (ވ.) އަދި އެޑިއުކޭޝަން މިނިނސްޓަރ ޑރ. އާއިޝަތު އަލީ\nނާއިބު ރައީސް އާއި އެޑިއުކޭޝަން މިނިސްޓަރު ފުވައްމުލަކަށް މިއަދު ވަޑައިގަންނަވަނީ\n21 ފެބުރުއަރީ 2019, 16:21 |\nނާއިބު ރައީސް ފައިސަލް ނަސީމުއާއި އާއި އެޑިއުކޭޝަން މިނިސްޓަރު މިއަދު ހަވީރު ފުވައްމުލައް ސިޓީއަށް ވަޑައިގަންނަވާ ގޮތަށް ހަމަޖެހިފައިވާ ކަމުގެ މައުލޫމާތު މިކަލް ނޫހަށް ލިބިއްޖެއެވެ. އެޑިއުކޭޝަން މިނިސްޓަރު މިހާރު އުޅުއްވަނީ އައްޑޫ ދަތުރުފުޅެއްގައި ކަމަށް ވެއެވެ.\nއެޑިއުކޭޝަން މިނިސްޓަރު ޑރ.އާއިޝަތު އަލީ މިނިސްޓަރު ކަމާއި ހަވާލުވި ފަހުން މިއީ ފުވައްމުލަކާއި އައްޑުއަށް ކުރައްވާ ދެވަނަ ދަތުރުފުޅެވެ.\nއެޑިއުކޭޝަން މިނިސްޓަރު ފުވައްމުލަކަށް ވަޑައިގެން ރަށުގެ ސްކޫލުތަކުގެ އިސްވެރިންނާއި ބައްދަލުކުރައްވާނެ ކަމަށް ވެއެވެ. މީގެ އިތުރުން ސްކޫލްތަކުގެ ދަރިވަރުންނަށް ބީއެޗްޕީ ފްރީ ފެންފުޅި ބެހުމުގެ ރަސްމިއްޔާތު މަދަރުސަތުލްް ޝައިޚު މުހައްމަދު ޖަމާލުއްދީން ސްކޫލް (އެމްޖޭއެސް) ގައި އެޑިއުކޭޝަން މިނިސްޓަރާއި ޔުނިސެފް އަދި ތިމާވެއްޓާއި ބެހޭ މިނިސްޓުރީގެ ފަރާތުން ކުރިޔަށް ގެންދަވާނެ ކަމަށް ވެއެވެ.\nމިދަތުރުފުޅުގެ ތެރެއިން ނާއިބު ރައީސް ފައިސަލް ނަސީމު ވެސް ފުވައްމުލަކަށް ވަޑައިގެން ރައްޔިތުންނާއި ބައްދަލުކުރައްވާ ގޮތަށް ވަނީ ހަމަޖެހިފައެވެ. މިބައްދަލު ކުރެއްވުން ތާވަލު ކުރެވިފައި ވަނީ ހުކުރު ދުވަހުގެ ރޭ 7:00-9:00 ދޭތެރޭގެ ވަގުތަކަށެވެ.\nނާއިބު ރައީސާއި އެޑިއުކޭޝަން މިނިސްޓަރުގެ އިތުރުން ތިމާވެއްޓާއި ބެހޭ މިނިސްޓުރީ އާއި ޔުނިސެފް ގެ އިތުރުން ވެމްކޯގެ ވަފުދެއް މިދަތުރުގައި ބައިވެރިވާނެ ކަމަށް ވެއެވެ. މިވަފުދުގެ ފަރާތުން ފުވައްމުލައް ސިޓީ ކައުންސިލާއި ބައްދަލުކުރާ ގޮތަށް ވަނީ ހަމަޖެހިފައެވެ.\nމީގެ އިތުރުން ފުވައްމުލަކުގެ ކުނިމެނޭޖުކުރާ މަރުކަޒާއި ނޭޗަރ ޕާރކު ބެއްލެވުމަށް ވަފުދުގެ ބޭފުޅުން ޒިޔާރާތް ކުރާއްވާގޮތަށް ވަނީ ހަމަޖެހިފައެވެ.\nއިތުރު ލިޔުންނާއިބު ރައީސްއެޑިއުކާޝަން މިނިސްޓަރވެމްކޯފުވައްމުލަކު ސްކޫލްތައްތިމާވެށި\nTags: ނާއިބު ރައީސް, އެޑިއުކާޝަން މިނިސްޓަރ, ވެމްކޯ, ފުވައްމުލަކު ސްކޫލްތައް, ތިމާވެށި


Amilla hayaathuge mahchah filmeh ufahdhan Dharmendra beynumeh nuvey\nއަމިއްލަ ހަޔާތުގެ މައްޗަށް ފިލްމެއް ހަދަން ދަރްމެންދުރަ ބޭނުމެއް ނުވޭ\nމިދުވަސްވަރަކީ ބޮލީވުޑްގައި އެކި ގޮތްގޮތުން މަޝްހޫރުވެފައިވާ ފަރާތްތަކުގެ ހަޔާތުގެ މައްޗަށް ފިލްމު އުފައްދަމުން އަންނަ ދުވަސްވަރެކެވެ.\nބޮލީވުޑްގެ ބައެއް ފަރާތްތަކުގެ ހަޔާތުގެ މައްޗަށްވެސް ފިލްމު އުފެއްދުމުގެ މަސައްކަތް މިހާރު ކުރަމުން އައި ނަމަވެސް ކުރީގެ މަޝްހޫރު އެކްޓަރު ދަރްމަންދުރަ، އޭނާގެ ހަޔާތުގެ މައްޗަށް ފިލްމެއް އުފައްދަން ބޭނުމެއް ނުވެ އެވެ.\nއަމިއްލަ ހަޔާތުގެ މައްޗަށް ފިލްމެއް އުފައްދަން ބޭނުންނުވާ ކަމަށް ބުނަމުން ދަރްމެންދުރަ ވަނީ އޭނާގެ ހަޔާތުގެ މައްޗަށް އުފައްދާ ފިލްމެއްގައި އޭނާގެ ރޯލު އެންމެ ފުރިހަމަ ގޮތުގައި ކުޅެވޭނެ ވަރުގެ އެކްޓަރެއް ބޮލީވުޑްގައި ނެތް ކަމަށް ބުނެފަ އެވެ.\nދަރްމެންދުރަގެ ދަރިފުޅު ސަނީ ޑިއޯލްގެ "ގާޔަލް ވަންސް އެގެއިން" ޕްރޮމޯޓްކުރުމަށް ބޭއްވި އިވެންޓެއްގައި ވާހަކަދައްކަމުން ވަނީ އޭނާގެ ހަޔާތް ވަރަށް އުފާވެރި ކަމަށާއި އެހެންކަމުން ފިލްމެއްގައި އޭނާ ނަކަލު ކުރުމަކީ ވަރަށް އުނދަގޫ ކަމެއް ކަމަށް ބުނެފަ އެވެ.\n"އަހަންނަކަށް ހިޔެއްނުވޭ އަހަރެން ކަހަލަ އުފާވެރި ޖަޒުބާތުތަކުން ފުރިފައިވާ ދެވަނަ މީހަކު ހުރިހެން. މިހާތަނަށް އަހަރެން ކަންތައްތައް ކޮށްފައިވާ ގޮތަށް ކުރުމަކީ ވަރަށް އުނދަގޫ ކަމެއް. އެއްވެސް ގޮތަކަށް ބޭނުމެއްނޫން އަމިއްލަ ދިރިއުޅުމުގެ މައްޗަށް ފިލްމެއް އުފައްދަން. ހަޔާތަކީ އެންމެ ފަހަރަކު ދިރިއުޅެވޭ އެއްޗެއް. އަހަރެން މިހާތަނަށް ދިރުއުޅެފައިވަނީ ވަރަށް ވެސް ހިތްހަމަޖެހޭ ވަފާތެރި އަދި ލޯބިން ފުރިގެންވާ މަޖާ ދިރިއުޅުމެއް" ދަރްމެންދުރަ ބުނެފައިވެ އެވެ.\nއެހެންނަމަވެސް ވަނީ އޭނާ އަމިއްލައަށް ހަޔާތުގެ މައްޗަށް ފިލްމެއް އުފައްދަން ބޭނުންނުވި ނަމަވެސް ކޮންމެވެސް އެހެންމީހަކު އޭނާގެ ހަޔާތުގެ މައްޗަށް ފިލްމެއް އުފައްދާނެ ކަމަށް އުންމީދުކުރާ ކަމަށެވެ.\nއިންޑިއާގެ ސިނަމާގައި އެންމެ މަޝްހޫރު އަދި އެންމެ ގިނަބައެއްގެ ލޯބި ލިބިފައިވާ ދަރްމެންދުރަ ބޮލީވުޑަށް ތައާރަފުވެފައިވަނީ 1960 ވަނަ އަހަރު، "ދިލްބީ ތެރާ ހަމްބީ ތެރާ" އިންނެވެ. މިހާތަނަށް ދަރްމެންދުރަ ވަނީ މަޝްހޫރު ގިނަ ފިލްމުތަކެއް ކުޅެފަ އެވެ. އޭގެތެރޭގައި "ޝޯލޭ"، "ޑްރީމް ގާލް" އާއި "މޭރާ ގާނޫން މޭރާ ދޭޝް" ފަދަ ފިލްމުތައް ހިމެނެ އެވެ.\n"ގާޔަލް ވަންސް އެގެއިން" އަކީ 1990 ވަނަ އަހަރު ނިކުތް "ގާޔާލް"ގެ ސީކުއެލްއެކެވެ. މިދެފިްލްމުވެސް ޕްރޮޑިއުސްކޮށްފައިވަނީ ދަރްމެންދުރަ އެވެ.


GAM Futsal Challenge: Masroadhi Aai Habeys Semi Ah - Vaguthu\nގޭމް ފުޓްސަލް ޗެލެންޖް: މަސްރޯދި އަދި ހަބޭސް ސެމީއަށް\nގޭމްސް އެސޯސިއޭޝަން އޮފް މާވަށުން އިސްނަގައިގެން އެރަށުގައި ކުރިއަށް ގެންދާ "ގޭމްފުޓްސަލް ޗެލެންޖް 2018" ގުރޫޕް ބީ ގެ ސެމީފައިނަލަށް އެފްސީ ހަބޭސް އަދި އެފްސީ މަސްރޯދި ދަތުރުކޮށްފިއެވެ.\nއެފްސީ ހަބޭސް އިން ސެމީ ފައިނަލަށް ދަތުރުކުރީ ގުރޫޕް ބީގެ އެއްވަނަ ޓީމުގެ ގޮތުގައެވެ. އަދި އެފްސީ މަސްރޯދި ސެމީ ފައިނަލްގެ ޖާގައެއް ކަށަވަރު ކުރީ ގްރޫޕުގެ ދެ ވަނަ ޓީމުގެ ގޮތުގައެވެ.\nރޭ ކުޅެވުނު ގުރޫޕް ބީގެ އެންމެ ފަހު މެޗުގައި ބައްދަލުކުރީ އެފްސީ ހަބޭސް އަދި ބާކީ ޔުނައިޓެޑްއެވެ. އެ މެޗު ފަސޭހަކަމާއި އެކު އެފްސީ ހަބޭސް ކާމިޔާބުކުރީ 8-0 ގެ ނަތީޖާއަކުންނެވެ. އެ މެޗުގެ މޮޅުކުޅުންތެރިޔަކަށް ހޮވުނީ އެފްސީ ހަބޭސްގެ ޖާޒީ ނަންބަރު6އާދަމް ވަޖީހު އެވެ.\nއެފްސީ މަސްރޯދި ސެމީއަށް ދަތުރުކުރީ ދި ކެޓްސްއާ ބައްދަލުކޮށް 8-1 ގެ ނަތީޖާއަކުންނެވެ. މި މެޗުގެ މޮޅު ކުޅުން ތެރިޔަކަށް ހޮވިފައިވަނީ އެފްސީ މަސްރޯދި ޖާޒީނަންބަރ7ޢަލީ ބުޝްރީ އެވެ.\nމާދަމާރޭގައި އޮންނާނީ ގުރޫޕް އޭގެ ފަހު މެޗުތަކެވެ. މާދަމާރޭގެ ފުރަތަމަ މެޗުގައި ބައްދަލުކުރާނީ މުބާރާތުގެ ސެމީފައިނަލްއަށް ދިއުމުގެ ފުރުސަތު ބަންދުވެފައިވާ ޓީނޭޖު ކިޔަމަ އަދި އަކިރިކޮޅު އެވެ. މާދަމާރޭގެ 2200 ގައި ފަށާ މެޗުގައި ބައްދަލުކުރާނީ އެފްސީ ކަޅުބުޅާ އަދި ލެގޫންސް އެވެ. މާދަމާރޭގެ މެޗުތައް ނިމުމުން މުބާރާތުގެ ސެމީފައިނަލް ގައި ވާދަކުރާނެ ޓީމުތައް ކަށަވަރު ވެގެން ދާނެއެވެ.\nމި މުބާރާތުގެ ސްޕޮންސަރުންނަކީ މާލޭ ވޯޓަރ އެންޑް ސްވަރެޖް ކޮމްޕެނީ، އެސް ޓީ އޯ، ފެނަކަ ކޯޕަރޭޝަން ލިމިޓެޑް އަދި ދިރާގެވެ. އަދި މިމުބާރާތަކީ ހައްދުންމަތީ މާވަށު ކައުންސިލާއި މާވަށު ދާއިރާގެ މެންބަރު އަޙްމަދު އަޒްހާން ފަހުމީގެ ވަރަށް ބޮޑު އެހީތެރިކަމަކާއި އެކު ކުރިއަށް ގެންދާ މުބާރާތެކެވެ.


ސައުތު އޭޝިއަން ގޭމްސްގައި މެޑެލް ހޯދި އެތްލެޓިކްސް ޓީމާއި ޓޭބަލް ޓެނިސް ޓީމުގެ އެތުލީޓުންނާ ބައްދަލުކޮށްލައްވައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nސައުތު އޭޝިއަން ގޭމްސްގައި މެޑެލް ހޯދި އެތްލެޓިކްސް ޓީމާއި ޓޭބަލް ޓެނިސް ޓީމުގެ އެތުލީޓުންނާ ބައްދަލުކޮށްލައްވައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n10 ޑިސެންބަރު 2019، ރިފަރެންސް: SA/RIMS/2019/91\nމިއަދު ކާމިޔާބީ ހޯދައި މި ތަނުގައި މި ތިއްބެވި އަޅުގަނޑުމެންގެ އެތުލީޓުންނާއި ކުޅުންތެރިން، ވަޒީރުން، ހާޒިރުވެވަޑައިގެން ތިއްބެވި އެންމެހައި ބޭފުޅުން؛\nއާދެ، މިއަދަކީ ދިވެހިރާއްޖޭގެ ކުޅިވަރުގެ ތާރީޚުގައި ވަރަށްވެސް ފަޚުރުވެރި، އުފާވެރި ދުވަހެއް. ރާއްޖޭގެ ކުޅިވަރުގެ ތާރީޚުގައި ވަރަށް ކާމިޔާބީ ދުވަހެއްގެ ގޮތުގައި އަޅުގަނޑު ފާހަގަކުރާނީ. ސައުތު އޭޝިއަން ގޭމްސްގައި އެތުލީޓަކު ރަން މެޑެއްޔެއް ހޯދި ފުރަތަމަފަހަރު މިއީ. މި ސަރަޙައްދުގައި ބޭއްވޭ އެންމެބޮޑު މުބާރާތް. ގާތްގަނޑަކަށް 1.7 ބިލިއަން މީހުން ދިރިއުޅޭ ސަރަޙައްދަކުން މިވަގުތު މި ސަރަޙައްދުގައި ހުރި އެންމެ ބާރު ދުވުންތެރިޔާގެ ގޮތުގައި މިހުރީ ރާއްޖޭގެ އެތުލީޓެއް. އެކަމަށްޓަކައި، ސާޢިދު އަޅުގަނޑުމެންނަށް އެ ހޯއްދަވައިދެއްވި ފަޚުރަށްޓަކައި އަދިވެސް އެއްފަހަރު ވަރަށްބޮޑަށް މަރުޙަބާ ކިޔަން.\nއާދެ، ބައެއް ސިޔާސީ ވާދަވެރިން އަޅުގަނޑުމެންނާ ދިމާއަށް ބުނޭ، މި ސަރުކާރަކީ ހަމައެކަނި ކުޅިވަރު ކުޅޭ ސަރުކާރެކޭ. އަޅުގަނޑު ދަންނަވާލަން ބޭނުންވަނީ، އަޅުގަނޑުމެން ކުޅިވަރަށް މި ސަޕޯޓް ކުރަނީ، އެހީތެރި މިވަނީ ކުޅޭކުޅޭ އެއްޗެއްގެ ގޮތުގައެއް ނޫނޭ. މިއީ ޒުވާނުންނަށް، ޤައުމަށް ފައިދާހުރި ކަމަކަށްވާތީ، ބޭރުގައި އިޝްތިހާރު ކުރުމާއި، އަދި އޭގެއިތުރުން، އެންމެން އެކުގައިވާ އެއްޗެއްގެ ގޮތުގައި ކުޅިވަރު އަޅުގަނޑުމެންނަށް ފާހަގަވޭ. އެހެންކަމުން، ކުރިއަށް އޮތް ތަނުގައިވެސް ތިޔަބޭފުޅުންނަށް ޔަޤީންކޮށް އަޅުގަނޑު މި އަރުވަނީ، ސަރުކާރުން ވެދޭ އެހީތަކާއި، ދޭންޖެހޭ އެއްބާރުލުން ފުރިހަމައަށް، ހުރިހާ ކުޅިވަރަކަށް، ތަފާތުކުރުމެއްނެތި އަޅުގަނޑުމެން ދޭނެ ވާހަކަ.\nމިއަދު އަޅުގަނޑުމެންނާ އެކީގައި މިތިބީ ކުޅުންތެރިޔާ ސާޢިދާއި، ޓޭބަލްޓެނިސް ޓީމު އެކަނި. އެހެންނަމަވެސް، މަޚްލޫފުވެސް ދެންމެ ވިދާޅުވިފަދައިން، މި މުބާރާތުގައި ވަނަތައް ހޯދި، މެޑެލް ހޯދި، އެހެން ކުޅުންތެރިން އެބަތިބި. ބާސްކެޓް ޓީމް، އަންހެން ފުޓްބޯޅަ ޓީމް އަދި އަޅުގަނޑުމެންނަކާ ބައްދަލެއްނުކުރޭ. އެ ހުރިހާ ބޭފުޅުންނަށްވެސް، އެ ހުރިހާ ކުޅުންތެރިންނަށްވެސް އަޅުގަނޑުމެން އިޚްލާޞްތެރިކަމާ އެކުގައި މަރުޙަބާ ކިޔަން.\nއަޅުގަނޑު މިއަދު ފާހަގަކޮށްލަން ބޭނުންވާ އެއްކަމަކީ، އަޅުގަނޑަށް މިއަދު އެބަ ފެނޭ، އަންހެން އެތުލީޓުން، އަންހެން ކުޅުންތެރިން އިތުރު ކާމިޔާބުތައް ހޯދަމުންގެންދާ ތަން. ޓޭބަލްޓެނިސް ކަމަށްވިޔަސް، ބެޑްމިންޓަން ކަމަށްވިޔަސް، ބާސްކެޓް ކަމަށްވިޔަސް، އަދި ފުޓްބޯޅަ ކަމަށްވިޔަސް، މިއަދު ފާހަގަވެގެން މިދަނީ އަންހެން ކުޅުންތެރިން އިތުރު ކުރިއެރުންތަކެއް ހޯދަމުންދާ ތަން. އަޅުގަނޑުމެން މިތިބީ ޖިންސެއް ތަފާތުކުރުމެއްނެތި، ކުރިންވެސް ދެންނެވި ފަދައިން، ހުރިހާ ކުޅުންތެރިންނަށް، ހުރިހާ އެތުލީޓުންނަށް އެހީތެރިވެދޭން ތައްޔާރަށް.\nމި ވަނަތައް ހޯދުމުގައި ޢާއިލާއިންވީ ޤުރްބާނީއާއި، އެސޯސިއޭޝަންތަކުން ކޮށްދެއްވި މަސައްކަތާއި، ސްޕޯޓްސް މިނިސްޓްރީ އިން އެ ކުރެއްވި ބުރަ މަސައްކަތް އަޅުގަނޑު އިޚްލާޞްތެރިކަމާ އެކުގައި ފާހަގަކުރަން. މަޚްލޫފް އެ ވިދާޅުވިފަދައިން، ކުރިއަށް އޮތް މުބާރާތްތަކުގައި މިއަށްވުރެ ރަނގަޅު ކާމިޔާބީ ހޯދުމަށްޓަކައި ސަރުކާރުން ކޮށްދޭންޖެހޭ ހުރިހާ މަސައްކަތެއް އިރާދަކުރެއްވިއްޔާ އަޅުގަނޑުމެން ކޮށްދޭނަން.\nއަޅުގަނޑު ކުރިން ދެންނެވި ފަދައިން، ކާމިޔާބެއް ހޯދުމަށްޓަކައި ކޮންމެހެން އެއީ ބޮޑު އާބާދީއެއް އޮންނަ ތަނަކަށްވާކަށްނުޖެހޭ. ބޮޑު ޤައުމަކަށްވާކަށްނުޖެހޭ. މިއަދު އަޅުގަނޑުމެން މިތިބީ އެކަން ސާބިތުކޮށްދީގެން. ބޭނުންވަނީ ރަނގަޅު ޕްލޭނެއް އޮވެގެން ކުރިއަށް ދިޔުން. ރަނގަޅު ޓްރޭނިންގ ހޯދައިދިނުން. ފެސިލިޓީޒްތައް އިތުރުކޮށްދިނުން. އަޅުގަނޑަށް އެނގޭ، ރާއްޖޭގެ އެކި ސްޕޯޓްސްއަށް އެންމެ ބޭނުންވާ ފެސިލިޓީޒްތައް އަދި ރާއްޖޭގައި ނެތްކަން. އެހެންނަމަވެސް، އަޅުގަނޑުމެން މިގެންދަނީ އެކަންތައްތައް ކުރުމަށްޓަކައި މަސައްކަތް ކުރަމުން. އަދި ރަނގަޅު ޓްރޭނިންގ ހޯދުމަށްޓަކައި ބޭނުންވާ ކޯޗުންނާއި، ތަމްރީނުދޭނެ ފަރާތްތައް ހޯދައި، އަދި ބޭރަށް ފޮނުވަންޖެހޭ ކަމަށްވަންޏާ، އެ ކަންތައްތައްވެސް ކޮށްދެމުން.\nމީގައި ކާމިޔާބު ހޯދުމަށްޓަކައި އަޅުގަނޑު ތިޔަ ކުދިންނަށް ދޭންއޮތް ނަޞޭޙަތަކީ، ކާމިޔާބު ހޯދުމަށްޓަކައި އެންމެ މުހިންމު، އެންމެ ބޭނުންވާ އެއްޗަކީ އަޚްލާޤު. ޑިސިޕްލިން. ރަނގަޅަށް ޓްރެއިން ކުރުމުގައިވެސް ބޭނުންވަނީ ޑިސިޕްލިން. އެ ނެތިއްޔާ، ކިތަންމެ ހުނަރެއް ހުރި ކުއްޖެއްވިޔަސް، އެއަކުން ކާމިޔާބާ ހިސާބަކަށް ނުދެވޭނެ. އަޅުގަނޑުމެންގެ ތެރޭގައި ފެނިފައި އެބަހުރި، ވަރަށް ހުނަރުވެރި ކުޅުންތެރިން. ވަރަށް ހުނަރުވެރި އެތުލީޓުން. އެހެންނަމަވެސް، ވަކި ހިސާބަކުން ކުޅިވަރާ ދުރަށްދާންޖެހެނީ، އެ ކުދިންގެ އަޚްލާޤު ހުންނަގޮތުން. ޑިސިޕްލިން ރަނގަޅަށް ނުހިފެހެއްޓުމުން.\nއެހެންވީމާ، ރަނގަޅަށް ޓްރެއިން ކުރުމާއި، ރަނގަޅަށް ޞިއްޙަތު ސަލާމަތުން ބެހެއްޓުމާ، މިއީ ކުޅިވަރެއްގައި އެންމެ ބޭނުންތެރި، އެންމެ މުހިންމު ދެ ކަންތައް. ހަމައެއާއެކީގައި، ކޯޗުން ދޭ ޓްރޭނިންގތައް، ތަމްރީނުތައް، ރަނގަޅަށް ކަނުލައި އަޑުއަހައިގެން ކުރިއަށް ދިޔައިމަ، އަޅުގަނޑު ހިތުން މިއަށްވުރެ ރަނގަޅު ކާމިޔާބީ އަޅުގަނޑުމެންނަށް ހާސިލު ކުރެވޭނެ.\nއަދިވެސް އެއްފަހަރު، އަޅުގަނޑުމެންގެ މެޑެލިސްޓުންނަށް ވަރަށް ބޮޑަށް ފަށްފަށުން މަރުޙަބާ ކިޔަން. ވަރަށް ބޮޑަށް ޝުކުރިއްޔާ!


4 Aharuge Gulhun Nimumakah Genes Jennifer Lopez Single Vejje - Vaguthu\nރާއްޖެއިން ކޮވިޑްގައި އެއްދުވަހުން ހަމީހުން މަރު، ބިރުވެރި އިންޒާރެއް! - 22 ގަޑިއިރު ކުރިން\nހަތަރު އަހަރުގެ ގުޅުން ނިމުމަކަށް ގެނެސް ޖެނިފާ ލޮޕޭޒް ސިންގަލްވެއްޖެ\nމަޝްހޫރު ލަވަކިޔުންތެރިޔާ ޖެނިފާ ލޮޕޭޒް އާއި އޭނާގެ ލޯބިވެރިޔާ ބޭސްބޯލް ކުޅުންތެރިޔާ އެލެކްސް ރޮޑްރިގުއެޒްގެ ގުޅުން ނިމުމަކަށް ގެނެސްފައިވާ ކަމަށް މީޑިއާ ރިޕޯޓްތައް ބުނެފިއެވެ.\nޖެނިފާ އާއި ރޮޑްރިގުއެޒް ވަކިވެފައިވާ ކަމަށް މީޑިޔާގައި އަޑުފެތުރިފައި ވަނީ އެމީހުންގެ ގާތް އެކުވެރިއަކު އެމީހުން ވަކިވެފައިވާކަމަށް މީޑިޔާގައި ބުނެފައި ވަނިކޮށެވެ.\n2017 ވަނަ އަހަރުންފެށިގެން ޖެނިފާ އާއި ރޮޑްރިގުއެޒް އެކީގައި އުޅެންފަށާފައިވާއިރު ދެމީހުން އެންގޭޖުވެފައި ވަނީ 2019 ވަނަ އަހަރުގައި އެވެ. ދުނިޔެއަށް ކުރިމަތިވި ކޮވިޑް-19 ގެ ބަލިމަޑުކަމާއި ގުޅިގެން ދެމީހުންގެ ކައިވެނި ވަނީ ފަސްވެސް ކޮށްފައި ކަމަށް މީޑިއާތަކުން ކުރިން ރިޕޯޓް ކޮށްފައި ވެއެވެ.\nދެމީހުންގެ އެންގޭޖްމަންޓް ނިމުމަކަށް ގެނައި ސަބަބެއް ރަސްމީކޮށް އެއްވެސް ފަރާތަކުން ހާމައެއް ނުކުރެއެވެ. ނަމަވެސް ބައެއް ރިޕޯޓްތައް ބުނާ ގޮތުގައި ދެމީހުންގެ ގުޅުން ނިމުމަކަށް ގެނައީ ރޮޑްރިގުއެޒް އެހެން މީހަކާއިއެކު ސިއްރު ލޯބީގެ ގުޅުމެއް ބޭއްވިކަން ބޭޒާރުވުމުންނެވެ.\nޖެނިފާ އާއި ރޮޑްރިގުއެޒް އެންމެ ފަހުން އެކީގައި ފެނިފައި ވަނީ މާރިޗު އެއްވަނަ ދުވަހު ޑޮމިނިކަން ރިޕަބްލިކުން އެވެ. ޖެނިފާ މިހާރު އާ ފިލްމެއްގެ މަސައްކަތް ކުރަމުން ދާއިރު ރޮޑްރިގުއެޒް ވަނީ މިއަމީގައި ހުރެ ނަގާފައިވާ ފޮޓޯއެއް އޭނާގެ އިންސްޓަގްރާމްގައި ޕޯސްޓް ކޮށްފައެވެ.\nމަޝްހޫރު އެތައް ލަވަތަކެއް ކިޔާފައިވާ ޖެނިފާ ވަނީ އެމެރިކާގެ ރައީސް ޖޯ ބައިޑެން ރައީސް ކަމަށް ހުވާ ކުރެއްވި ދުވަހު ވެސް ވަނީ ލަވައެއް ހުށައަޅާ ދީފަ އެވެ. މި ރަސްމިއްޔާތުގައި ޖެނިފާގެ ލޯބިވެރިޔާ ރޮޑްރިގުއެޒް ވެސް ވަނީ ބައިވެރިވެފަ އެވެ.\nކޮވިޑް-19 ގެ ބަލިމަޑުކަމުގައި ޖެނިފާ އާއި ރޮޑްރިގުއެޒް ތިބީ އެކިގާއި އާއިލާ އާއި އެކީގައި އެވެ. ޖެނިފާ އާއި މާކް އެންތޮނީ ކައިވެނި ކޮށްގެން އެއްމާބަނޑު ދެކުދިން ވަނީ ލިބިފަ އެވެ. ދެކުދިންގެ އުމުރަކީ 13 އަހަރެވެ. ރޮޑްރިގުއެޒް ކުރިން ކައިވެނިކޮށްފައިވަނީ ސިންތިޔާ ސްކުއަޓިސް އާއި އެވެ. އެމީހުންގެ ދެކުދިން ތިބެ އެވެ.\nބިލިއަނަރު ބިލް ގޭޓްސް އާއި މެލިންޑާ ވަރިވާން ނިންމައިފި\nޖެނިފާ ލޯޕެޒް މިހާރު ހުރީ ހުސްކޮށް!\nމާޗް 13, 2021 11:38\nއަޅުގަނޑު ޖެނީ ބޭނުން.\nމާޗް 13, 2021 11:47\nދެން ބަހީ ބޭބެއާއިއެކު ނަށާލަން..\nމާޗް 13, 2021 12:28\nލަވަ އެނގެން ފެށީއްސުރެއް ޖެނިފާ އަކީ އަހަރެންނައް އެންމެ މަގުބޫލު ލަވަކިޔުންތެރިޔާ


ADC ge bill thasdheeg kuravvaifi, April mahun feshigen ADC nagaane | Mihaaru\nރާއްޖެ އައި ޓޫރިސްޓުންތަކެއް އެއާޕޯޓުގެ އެރައިވަލް ހޯލުން ނުކުންނަނީ: އޭޑީސީގެ ގޮތުގައި ދިވެހިންގެ އަތުން 12 ޑޮލަރު އަދި ބިދޭސީންގެ އަތުން 25 ޑޮލަރު ނަގާނެ.-- ފައިލް ފޮޓޯ: ނިޝާން އަލީ/ މިހާރު\nއޭޑީސީގެ ބިލު ތަސްދީގު ކުރައްވައިފި، މޭ މަހުން ފެށިގެން އޭޑީސީ ނަގާނެ\n07 ޑިސެމްބަރ 2016 - 14:23 26 comments\nރާއްޖޭގެ އެއާޕޯޓަކުން ބޭރަށް ފުރާ ފަސިންޖަރުންގެ އަތުން ޓެކްސް އާއި ފީ ނެގުމާ ބެހޭ ބިލުގެ ނަމުގައި ސަރުކާރުގެ ފަރާތުން ގައްދޫ ދާއިރާގެ ޕީޕީއެމް މެމްބަރު އަހުމަދު ރަޝީދު ހުށަހެޅުއްވި ބިލު މަޖިލީހުން ވަނީ މިދިޔަ މަހުގެ 24 ގައި ފާސްކޮށްފަ އެވެެ.\nމި ބިލު އެންމެ ފުރަތަމަ މަޖިލީހަށް ހުށަހެޅި އިރު އޮތީ ދިވެހިންގެ އަތުން ވެސް 25 ޑޮލަރު ނަގާ ގޮތަށެވެ. އެކަމަކު، ވެރިކަން ކުރާ ޕީޕީއެމްގެ މެމްބަރުން އިސް ނަންގަވައިގެން އެ އަދަދު ވަނީ 12 ޑޮލަރަށް ކުޑަކޮށްފަ އެވެ. އެއީ ރައީސް ޔާމީންގެ އެއްބާރުލެއްވުމާ އެކު ގެނައި ބަދަލެއް ކަމަށް ޕީޕީއެމްގެ މެމްބަރުން ފުރަތަމަ ވިދާޅުވިޔަސް، ރައީސް ވަނީ މެމްބަރުންގެ އެ ނިންމެވުމާ މެދު ނުރުހުން ފާޅުކުރައްވައިފަ އެވެ.\nޕީޕީއެމްގެ ޕާލަމެންޓްރީ ގުރޫޕް (ޕީޖީ) ގެ ވައިބަ ގުރޫޕުގައި ރައީސް ޔާމީން ވިދާޅުވެފައި ވަނީ އައިއެންއައިއޭ އިން ފުރާ ދިވެހިންގެ އަތުން 25 ޑޮލަރުގެ ބަދަލުގައި 12 ޑޮލަރު ނެގުމަށް މަޖިލިހުގެ މެމްބަރުންގެ ކިބައިން އެމަނިކުފާނު އެދިވަޑައިނުގަންނަވާ ކަމަށެވެ.\nރައީސް އެހެން ވިދާޅުވުމުން، ކަމުގެ ހަގީގަތް ސާފުވެއްޖެ ކަމަށް ވިދާޅުވީ ބައެއް މެމްބަރުން ވިދާޅުވީ، އެކަން ކުރިން އެނގިވަޑައިގެންނެވި ނަމަ ރައީސް ޔާމީން ބޭނުންފުޅުވި ގޮތަށް 25 ޑޮލަރު ނެގުމަށް ފާސް ކުރައްވާނެ ކަމަށެވެ.\nދިވެހިންގެ އަތުން 12 ޑޮލަރު ނެގުމަށް މަޖިލިހުން ފާސްކުރި މައްސަލާގައި އިކޮނޮމިކް ކައުންސިލްގެ ޗެއާ އަދި ރައީސް އޮފީހުގެ މިނިސްޓަރު އަހުމަދު ޒުހޫރު ވެސް ވަނީ ނުރުހުން ފާޅުކުރައްވައިފަ އެވެ.\nޒުހޫރު ވިދާޅުވެފައި ވަނީ ދިވެހިންނާއި ބިދޭސީން ތަފާތުކޮށް އޭޑީސީ ނެގުމަކީ އިންޓަނޭޝަނަލް ސިވިލް އޭވިއޭޝަން އޮގަނައިޒޭޝަން (އިކާއޯ) ގެ މިންގަނޑުތަކާ ހިލާފު ކަމެއް ކަމަށެވެ. އޭނާ ވިދާޅުވެފައި ވަނީ އޭޑީސީގެ ގޮތުގައި އެންމެންގެ އަތުން އެއް އަދަދެއް ނެގުމަށް، މަޖިލިހުގައި ވޯޓަށް އެހުމުގެ ކުރިން ވެސް އެކި މެމްބަރުންގެ އަރިހުން އެދިވަޑައިގެންނެވި ކަމަށެވެ.\nގާނޫނުގައިވާ ގޮތުން ޑިޕްލޮމެޓިކް އިމިއުނިޓީ ލިބިފައިވާ މީހުން އެއާޕޯޓް ޑިވެލޮޕްމަންޓް ފީ ނެގުމުން އިސްތިސްނާ ވާނެ އެވެ. އެއާޕޯޓް ސާވިސް ޗާޖު އިސްތިސްނާ ވަނީ ޑިޕްލޮމެޓިކް އިމިއުނިޓީ ލިބިފައިވާ މީހުންނާއި ޓްރާންސިޓް ފަސިންޖަރުންނާއި އުމުރުން ދެ އަހަރު ނުވާ ކުދިންނަށެވެ.\nއައިއެންއައިއޭ އިން ފުރާ ފަސިންޖަރުން އަތުން މި ފީ ނަގާނީ ގާނޫނަށް އަމަލު ކުރަން ފަށާ ތާރީހުން ފެށިގެން ހަތަރު މަސް ހަމަވުމުންނެވެ. އެހެންވެ، އޭޑީސީ ނަގަންް ފަށާނީ އަންނަ މޭ މަހުން ފެށިގެންނެވެ.\nގާނޫނުގައިވާ ގޮތުން އެއާޕޯޓް ސާވިސް ޗާޖާއި އޭޑީސީ ނެގުމުގެ ހުރިހާ ޒިންމާއެއް ނަގަން ޖެހޭނީ ފަސިންޖަރަކު ބޭރަށް ފުރާ އެއާލައިނަކުންނެވެ. އަދި އެ ފީތައް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ނުދައްކައިފި ނަމަ، ޓެކްސް ނެގުމާ ބެހޭ ގާނޫނުގެ ދަށުން އެ އެއާލައިނެއް ޖޫރިމަނާ ކުރެވޭނެ އެވެ.\nއޭޑީސީގެ ގޮތުގައި ދިވެހިން އަތުން 12 ޑޮލަރާއި ބިދޭސީން އަތުން 25 ޑޮލަރު ނަގަން ނިންމި އިރު، މިހާރު ވެސް ބޭރުގެ ފަސިންޖަރުން އަތުން 25 ޑޮލަރުގެ އެއާޕޯޓް ސާވިސް ޗާޖެއް ނަގަ އެވެ. އަދި ދިވެހިންގެ އަތުން 12 ޑޮލަރު ނަގަ އެވެ. އެހެންކަމުން ކުރިއަށް އޮތް ތަނުގައި ދިވެހިން އަތުން 24 ޑޮލަރާއި ބޭރުގެ ފަސިންޖަރުން އަތުން 50 ޑޮލަރު ނަގާނެ އެވެ.\nއޭޑީސީގެ ގޮތުގައި އަންނަ އަހަރުން ފެށިގެން 25 ޑޮލަރު ދިވެހިންގެ އަތުން ވެސް ނަގަން ސަރުކާރުން ނިންމިއިރު، އިންޑިއާގެ ޖީއެމްއާރު ކުންފުނިން އޭޑީސީގެ ގޮތުގައި 25 ޑޮލަރު ނަގަން އުޅުމުން ސިވިލް ކޯޓުން ކުރިން ވަނީ އެކަން ހުއްޓުވައިފަ އެވެ. އޭރު ގިނަ ބަޔަކު އެކަމާ ދެކޮޅު ހެދީ އެއާޕޯޓް ތަރައްގީކޮށް ނުނިމެނީސް އޭޑީސީއެއް ނަގަން ނިންމުމުންނެވެ. ހަމަ އެހެންމެ، އެ ޗާޖް ވެގެން ދިވެހިންގެ ތެރޭގައި ބޮޑު މައްސަލަގަނޑަކަށް ވި އެވެ.\nއޭޑީސީ ހިމެނެނީ ދައުލަތަށް ލިބޭ އާމްދަނީ އިތުރުކުރުމަށް އަންނަ އަހަރުގެ ބަޖެޓުގައި ހިމަނާފައިވާ އާ ކަންތަކުގެ ތެރޭގަ އެވެ. ދިވެހިން ވެސް ހިމެނޭ ގޮތަށް، ރާއްޖޭން ފުރާ ކޮންމެ މީހެއްގެ އަތުން 25 ޑޮލަރު ނަގާ ގޮތަށް، އޭޑީސީން ޖުމްލަ 575 މިލިއަން ރުފިޔާ ލިބޭނެ ކަމަށް ބަޖެޓުގައި އަންދާޒާކޮށްފައިވެ އެވެ. އެކަމަކު، ދިވެހިންގެ އަތުން ނަގާ މިންވަރު 12 ޑޮލަރަށް ކުޑަކުރުމުން އެ އަދަދު ކުޑަވާނެ އެވެ.\nއިތުރު ލިޔުންތައް ދައުލަތުގެ ބަޖެޓް ޓެކްސް ދައުލަތުގެ އާމްދަނީ އައިއެންއައިއޭ އެއާޕޯޓް ޑިވެލޮޕްމެންޓް ޗާޖް ދައުލަތުގެ ބަޖެޓް 2017


Student loan libunee 393 dharivarunnah\nހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން މިއަދު ނޫސްވެރިންނަށް މައުލޫމާތު ދެއްވަނީ -- ފޮޓޯ: އަވަސް\nރާއްޖޭންނާއި ރާއްޖޭން ބޭރުން މީހުން ބިނާކުރުމަށް ދޫކުރާ ސްޓޫޑެންޓް ލޯނަށް މިދިޔަ ފެބްރުއަރީ ހަތްވަނަ ދުވަހު ހުޅުވާލި ފުރުސަތުގައި 1،000 އަށް ވުރެ ގިނަ ދަރިވަރުން ކުރިމަތިލި އެވެ. އޭގެ ތެރެއިން ލޯނު ދޫކުރަން ނިންމާފައިވަނީ 393 ދަރިވަރުންނަށެވެ.\nލޯނު ސްކީމްގެ ވަގުތީ ނަތީޖާ އިއުލާނުކުރުމަށް ހަޔާ އެޑިއުކޭޝަން މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޑރ. ހަސަން ވިދާޅުވީ ވަގުތީ ނަތީޖާ މިނިސްޓްރީގެ ވެބްސައިޓުގައި އާންމުކޮށްފައިވާނެ ކަމަށެވެ. ދަރިވަރުންނަށް މާކްސް ދީފައިވާ ގޮތާއި މެދު ހިތްހަމަނުޖެހޭނަމަ މިމަހުގެ 24 ވަނަ ދުވަހުގެ ނިޔަލަށް ޝަކުވާ ހުށަހެޅުމުގެ ފުރުސަތު ހުޅުވާލާފައިވެ އެވެ.\nޝަކުވާތައް ބެލުމަށްފަހު އަންނަ މަހުގެ ފަސް ވަނަ ދުވަހު ދާއިމީ ނަތީޖާ އިއުލާނުކުރާނެ ކަމަށް ވެސް މިނިސްޓަރު ވިދާޅުވި އެވެ.\nހަޔާ އެޑިޔުކޭޝަން މިނިސްޓްރީން މިއަހަރު ލޯން ސްކީމުގެ ގޮތުގައި 720 ފުރުސަތު ހުޅުވާލި އެވެ. އެކަމަކު އެކި ސަބަބުތަކާހުރެ ކޮލިފައިވި ދަރިވަރުންގެ އަދަދު މަދު ކަމަށް މިނިސްޓަރު ވިދާޅުވި އެވެ.\nއެއް ދާއިރާއަކަށް ވަރަށް ގިނަ ދަރިވަރުން ކުރިމަތިލާފައިވާކަން މިނިސްޓަރު ފާހަގަކުރެއްވެވި އެވެ. އެގޮތުން އެމްބީބީއެސް އަށް 25 ފުރުސަތު ހުޅުވާލައިފައިވާއިރު އެ ދާއިރާއިން ކިޔެވުމަށް 129 ދަރިވަރުން ކުރިމަތިލާފައިވާ ކަމަށް މިނިސްޓަރު ވިދާޅުވި އެވެ. ޕައިލެޓްކަން ކިޔެވުމަށް 252 ދަރިވަރަކު ކުރިމަތިލިއިރު އެދާއިރާއިން ލޯނު ދޫކުރުމަށް ނިންމާފައި ވަނީ 10 ފުރުސަތެވެ. ޕީއެޗްޑީއަށް ކިޔެވުމަށް ލޯނު ދޫކުރަން ފަސް ފުރުސަތު ހުޅުވާލުމުން 31 ދަރިވަރަކު ކުރިމަތިލާފައިވާ ކަމަށް މިނިސްޓަރު ވިދާޅުވި އެވެ.\n"އަޅުގަނޑުމެން ހުރިހާ ދާއިރާއަކަށް ވެސް އިސްކަންދޭނަން. ވަކި ދާއިރާއަކަށް ގިނައިން ފުރުސަތު ދީފިނަމަ ދެން ހުރި ދާއިރާތަކަށް ބޭއިންސާފަކަށް ވާނެ. އެހެންވީމާ ބައެއް ދާއިރާތަކުން ޖާގަ ހުޅުވާލައިފައި ހުރި މިންވަރަށް ވުރެ އިތުރަށް ކުރިމަތިލީ ގިނަ ދަރިވަރުންތަކެއް ބާކީ ވެގެން ދިޔައީ،" މިނިސްޓަރު ޑރ. ހަސަން ވިދާޅުވި އެވެ.\nމީގެ އިތުރުން ޑިސްކޮލިފައި ވެގެން ވެސް ގިނަ ދަރިވަރުންނަށް ފުސަތު ގެއްލިގެން ދިޔަ ކަމަށް މިނިސްޓަރު ވިދާޅުވި އެވެ. އެގޮތުން ރަގަޅަށް ފޯމު ނުފުރުމާއި، ލޯނު ސްކީމްގައި ނެތް ދާއިރާތަކުން ކިޔެވުމަށް ކުރިމަތިލައިގެންނާއި އަދި އޯލެވެލް އާއި އޭލެވެލް ސެޓްފިކެޓް ހުށަނާޅާ ފޯމުތައް ހުރި ކަމަށް ވިދާޅުވި އެވެ.\nމިނިސްޓަރު އިތުރަށް ވިދާޅުވީ މިފަހަރުގެ ސްޓޫޑެންޓް ލޯން ޕްރޮގްރާމަށް ހޮވުނު ދަރިވަރުން މަދުވުމާ ގުޅިގެން ބަޖެޓުކުރި ވަރަށް ވުރެ މަދުން ހަރަދުވެފައިވާ ކަމަށެވެ. އެގޮތުން 21 މިލިއަން ރުފިޔާ އަދިވެސް އެބަހުރި ކަަމާއި، އެ ފައިސާއިން އިތުރު ލޯނުގެ ފުރުސަތުތައް ފަހިކޮށްދެއްވާނެ ކަމަށެވެ.\nއިތުރަށް ލޯނު ދޭނީ ކޮންދާއިރާތަކަކުންކަން ބެލުމަށްފަހު ލޯނަށް އެދި ހުށަހެޅުމަށް ހުޅުވާލާނެ ކަމަށް ވަނީ ވިދާޅުވެފަ އެވެ.\nހަޔާ އެޑިއުކޭޝަން މިނިސްޓްރީ ސުޓޫޑެންޓް ލޯން ޕްރޮގްރާމް ޑރ. އިބްރާހިމް ހަސަން + މަތީ ތައުލީމް\nސްޓޫޑެންޓް ލޯނަށް އެދި 1000 ފޯމު


Ibu akee ufedhumugai ves leader eh: Faisal | Mihaaru\nކާށިދޫގައި ބޭއްވި ޖަލްސައަށް ވަޑައިގަތުމުން އިބޫއާ ފައިސަލް ސަލާމް ކުރައްވަނީ - ފޮޓޯ: އެމްޑީޕީ\nކ. ކާށިދޫން މުހައްމަދު ޔާމީން\n16 ސެޕްޓެމްބަރ 2018 - 11:37 21 comments\nރައްޔިތުންގެ މަޖިލިހުގައި އޭނާ ތަމްސީލުކުރައްވާ ދާއިރާގެ އެންމެ ބޮޑު ރަށުގައި، އިބޫ ވެސް ބައިވެރިވެވަޑައިގެންނެވި ޖަލްސާގައި، ފައިސަލް ވިދާޅުވީ މިދިއަ 15 އަހަރު އިބޫއާ އެކު މަސައްކަތްކުރެއްވުމުގެ ފުރުސަތު ލިބިވަޑައިގެންނެވި ކަމަށެވެ. އިބޫގެ ފަރާތުން ފެނިވަޑައިގަތީ ހިކުމަތްތެރިކަމާއި އިހްލާސްތެރިކަމާ އެކު ހެޔޮ ނިޔަތެއްގައި މަސައްކަތް ކުރެއްވި ތަން ކަމަށް އޭނާ ވިދާޅުވި އެވެ.\nކާށިދޫގައި ތިބި އިދިކޮޅު ސަޕޯޓަރުންނާ ބައްދަލު ކުރައްވައި ފައިސަލް ވާހަކަ ދައްކަވަނީ. - ފޮޓޯ: އެމްޑީޕީ\nއިދިކޮޅު ރިޔާސީ ކެންޑިޑޭޓްގެ ހިޔާނާތުގެ އެއްވެސް ވާހަކައެއް އަދި އެއްވެސް މީހަކަށް އަނިޔާވެރިވި ވާހަކައެއްގެ އަޑު ވެސް އިވިވަޑައިގެންފައި ނުވާ ކަމަށް، އިބޫ އަށް ތައުރީފްކުރައްވަމުން ފައިސަލް ވިދާޅުވި އެވެ.\n"ނަމުގައި ސޯލިހް. ހެޔޮ ލަފާ ސޯލިހް ބޭފުޅެއް [އިބޫއަކީ]،" ގިނަ އަދަދެއްގެ ބަޔަކު ބައިވެރިވި ޖަލްސާގައި އޭނާ ވިދާޅުވި އެވެ.\nކާށިދޫގައި ބޭއްވި ޖަލްސާ: އިންތިހާބަކީ ރައްޔިތުންނަށް ލިބޭނެ ފުރުސަތެއް - ފޮޓޯ: އެމްޑީޕީ\nފައިސަލް ވަނީ މިހާރުގެ ސަރުކާރުން ހިންގަމުން އަންނަ އަނިޔާވެރިކަމާއި ކޮރަޕްޝަންގެ އަމަލުތައް ހަމައަކަށް އަޅުވަން މަސައްކަތް ކުރަން ރައްޔިތުންނަށް ގޮވާލައްވައިފަ އެވެ. އަދި ވިޔަފާރިވެރިން ވެސް ގައުމަށްޓަކައި މަސައްކަތްކޮށް ދޭން އޭނާ އެދިވަޑައިގެންނެވި އެވެ.\nފައިސަލް ވިދާޅުވި ގޮތުގައި އިދިކޮޅު ފަރާތްތަކުން މަސައްކަތް ކުރަނީ ބިރުވެރިކަމާއި ނާމާންކަން ފޮހެލައި، ރާއްޖޭގައި ހަމަޖެހުން ގާއިމުކުރާށެވެ. އަދި "މިއަދު ގެއްލޭ އެއްޗަކީ އެތައް ހާސް ދުވަހަށް، އެތައް އަހަރަކަށް ގެއްލިގެންދާނެ އެއްޗެއް" ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖޭގެ އެއްބައިވަންތަކަމާއި ހަމަޖެހުން ގާއިމްކުރަން ރިޔާސީ އިންތިހާބުގެ ބޭނުން ހިފަން ޖެހެ އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އަދާލަތު ޕާޓީ ކ. އަތޮޅު ކޮރަޕްޝަން ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ކ. ކާށިދޫ ރާއްޖެ ކޮރަޕްޝަން ނައިބު ރައީސް ފައިސަލް ނަސީމް


Touristun dhen hushahalhan jeheynee 96 gadi iru nuvaa Covid negative natheejaa ej | Mihaaru\nޖުލައި 15 ގައި ބޯޑަރު އަލުން ހުޅުވުމާ އެކު ވެލާނާ އިންޓަނޭޝަނަލް އެއާޕޯޓަށް ޖެއްސި ފުރަތަމަ ފްލައިޓުން ޓޫރިސްޓުން ފައިބަނީ، .-- ފޮޓޯ: ނިޝާން އަލީ /މިހާރު\n14 އޮކްޓޯބަރ 2020 - 10:44\nޓޫރިސްޓުން ރާއްޖެ އައުމުގެ ކުރިން ކޮވިޑަށް ޓެސްޓު ކުރުމުގެ ވަގުތު 72 ގަޑިއިރުން 96 ގަޑިއިރަށް މިއަދުން ފެށިގެން ބަދަލުކޮށްފި އެވެ.\nކޮވިޑް-19 އާ ގުޅިގެން ހުއްޓިފައި އޮތް ރާއްޖޭގެ ޓޫރިޒަމް މިދިޔަ ޖުލައި 15 ގައި އަލުން ހުޅުވިއިރު، ޓޫރިސްޓުން ހުށަހަޅަން ޖެހޭ ގޮތަށް ހަމަޖައްސާފައި އޮތީ 72 ގަޑިއިރު ނުވާ ކޮވިޑް ނެގެޓިވް ނަތީޖާ އެކެވެ.\nނަމަވެސް އެ މިނިސްްޓްރީން މިއަދު ކުރި ޓްވީޓެއްގައި ބުނީ، ޓޫރިސްޓުން ފުރުމުގެ 96 ގަޑިއިރު ކުރިން ލިބިފައިވާ ނެގެޓިވް ޕީސީއާރު ޓެސްޓުގެ ނަތީޖާ ބަލައިގަންނަން ހެލްތު ޕްރޮޓެކްޝަން އެޖެންސީ (އެޗުޕީއޭ) އިން ނިންމައިފައިވާ ކަމަށެވެ.\nޓޫރިޒަމް މިނިސްޓްރީން ކުރި ޓްވީޓު--\nމިއީ، ދުރު ގައުމުތަކުން ރާއްޖެ އަންނަ ޓޫރިސްޓުން އިތުރު ކުރުމަށް ގެނައި ބަދަލެކެވެ.\nސަރުކާރުން މިހާރު ތައްޔާރުވަމުން އަންނަނީ މާލެ ސަރަހައްދު ފިޔަވައި އެހެން ރަށްރަށުގެ ގެސްޓު ހައުސްތައް މާދަމާ އިން ފެށިގެން ހުޅުވުމަށެވެ. އެކަމަކު، އެ ފިޔަވަޅު އަޅަނީ ކޮވިޑުން ރައްކާތެރިވުމުގެ ވަރުގަދަ ފިޔަވަޅުތަކާ އެކު އެވެ.\nސަރުކާރުން އަންނަނީ ރާއްޖެ އަންނަ ޓޫރިސްޓުން އިތުރު ކުރުމަށް ތަފާތު މަސައްކަތްތައް ކުރަމުންނެވެ. އެގޮތުން ކޮވިޑް-19 އަށް ޕޮޒިޓިވްވުމުން، ޓްރެވަލް އިންޝުއަރެންސުން ކަވަރު ނުކުރާތީ އެލައިޑް އިންޝުއަރެންސް މެދުވެރިކޮށް ވަނީ ހާއްސަ އިންޝުއަރެންސް ޕެކޭޖުތަކެއް ތައާރަފު ކޮށްފަ އެވެ. މިއީ މިވަގުތު މަދު ގައުމެއްގައި ނޫނީ ނުލިބޭ ޕެކޭޖެކެވެ.\nޓޫރިޒަމް މިނިސްޓްރީން ވަނީ ރާއްޖެ އަށް އެއްފަހަރަށް ވުރެ ގިނައިން އަންނަ ޓޫރިސްޓުން އިތުރު ކުރުމަށް މޯލްޑިވްސް އިމިގްރޭޝަނާ ގުޅިގެން ދުނިޔޭގެ ފުރަތަމަ ބޯޑާ މައިލްސް ޕްރޮގްރާމު ވެސް ތައާރަފު ކޮށްފަ އެވެ.\nޓޫރިސްޓުން ޓޫރިޒަމް ޓޫރިޒަމް މިނިސްޓްރީ ސިއްހަތު


Rahvehi Fathis Beleema Mashroou Thakuge Mauloomaathu Saafu Vaane: Aslam - Vaguthu\nހައުސިން މިނިސްޓަރު މުހައްމަދު އަސްލަމް މިއަދު މަޖިލިހުގައި. --- ފޮޓޯ: މަޖިލިސް\nކުރިއަށް އޮތް ލޯކަލް ކައުންސިލް އިންތިހާބާ ދިމާކޮށް، ސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީން ކުރިއަށް ގެންދާ "ރަށްވެހި ފަތިސް" ކެމްޕެއިން ބައްދަލުވުންތައް ބަލާ ނަމަ، މަޝްރޫއުތަކުގެ މައުލޫމާތު ސާފުވާނެ ކަމަށް ހައުސިން މިނިސްޓަރު މުހައްމަދު އަސްލަމް ވިދާޅުވެއްޖެއެވެ.\nއަސްލަމް މިއަދު މަޖިލިހަށް ހާޒިރު ކުރީ ތ. ތިމަރަފުށީ ގޮނޑުދޮށް ހިމާޔަތްކުރުމުގެ މަސައްކަތް ފެށޭނެ ދުވަހަކާ ބެހޭގޮތުން އެ ދާއިރާގެ ޖުމްހޫރީ ޕާޓީގެ މެމްބަރު އަބްދުﷲ ރިޔާޒް މަޖިލިހަށް ހުށަހެޅުއްވި ސުވާލަކާ ގުޅިގެންނެވެ.\nމަޖިލިހުގެ ޖަލްސާގައި އިތުރު ސުވާލު ކުރުމުގެ ފުރުސަތުގައި މަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފް ވަނީ އައްޑޫގެ ނަރުދަމާގެ މަސައްކަތާއި، ބިން ހިއްކުމާއި މަގު ހެދުމުގެ އަމަލީ މަސައްކަތް ފެށޭނެ ތާރީހާއި ނިމޭނެ ތާރީހެއް ދެއްވުމަށް އެދިވަޑައިގެންފައެވެ.\nއަސްލަމް ވިދާޅުވީ މަރަދޫ އާއި މަރަދޫފޭދޫގެ މަގުތައް ރީސާފޭސް ކުރުމުގެ މަސައްކަތްތައް ކުރިއަށްދާ އިރު، އައްޑޫގެ މަގުތައް ހެދުމުގެ މަޝްރޫއުގައި ދާދި ފަހުން ސޮއިކޮށްފައިވާ ކަމަށެވެ. އަދި އެ ސިޓީގެ ބިން ހިއްކުމުގެ މަޝްރޫއަށް ހަތަރު ކުންފުންޏެއް ޕްރީކޮލިފައިކޮށްފައިވާ ކަމަށާއި، އެ މަޝްރޫއުގެ ދަށުން ކުރާ މަސައްކަތްތައް މިހާރު އޮތީ ޓެންޑަރިން ސްޓޭޖުގައި ކަމަށް ވެސް މިނިސްޓަރު ވިދާޅުވިއެވެ.\nއޭގެ ފަހުގައި އަސްލަމް ދައުވަތު ދެއްވީ އެމްޑީޕީން މިހާރު ކުރިއަށް ގެންދާ ރަށްވެހި ފަތިސް ޕްރޮގްރާމްތައް ބެއްލެވުމަށެވެ.\n"އަޅުގަނޑު ގަބޫލުކުރަނީ ރަށްވެހި ފަތިސް އަޅުގަނޑުމެން ބެލީމަ، މި ދުވަސްވަރު ވަރަށް ރަނގަޅަށް ސާފުވާނޭ ރަށްރަށުގެ ޕްރޮޖެކްޓުތަކުގެ ސްޓޭޓަސް ހުރި ގޮތް. ދާދި ފަހުން އަޅުގަނޑުމެން އައްޑޫ ސިޓީގެ ތި ކުރެއްވި ހުރިހާ ސުވާލެއްގެ ޖަވާބެއް ވާނީ އަރުވާފަ،" އަސްލަމް ވިދާޅުވިއެވެ.\nއަސްލަމްގެ ވާހަކައަށް ތާއީދު ކުރައްވައި ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވީ މެމްބަރުން ނޫސް ނުވަތަ ހަބަރު ކަނުލާ އަޑު އެއްސެވުމަކީ ވަރަށް ބޭނުންތެރި ކަމެއް ކަމަށެވެ.\nއަސްލަމްގެ ވާހަކަތަކާ ގުޅިގެން ޝަރީފް ވަނީ ނުރުހުން ފާޅު ކުރައްވައި ނިޒާމީ މައްސަލައެއް ނަންގަވައިފައެވެ. ޝަރީފް ވިދާޅުވީ ގާނޫނުއަސާސީއާއި މަޖިލިސް ގަވައިދާ އެއްގޮތަށް މެމްބަރުން ކުރައްވާ ސުވާލުތަކަށް ވަޒީރުން މަޖިލިހުގައި ޖަވާބުދާރީވެވަޑައިގަންނަވަން ޖެހޭނެ ކަމަށެވެ. މި މައްސަލައިގައި ޝަރީފް ވަރަށް ބޮޑަށް ނުރުހުން ފާޅު ކުރައްވައި މަޖިލިހުގެ ތަޅުމުގައި އަޑުގަދަ ވެސް ކުރައްވާފައިވެއެވެ.\nޝަރީފް ވިދާޅުވީ ސުވާލު ކުރުމުން ރަށްވެހި ފަތިސް ބަލާށޭ މިނިސްޓަރަށް ވިދާޅުނުވެވޭނެ ކަމަށެވެ. އަސްލަމް ވިދާޅުވީ ރަށްވެހި ފަތިސް އަށް ހަވާލާދިން ނަމަވެސް މެމްބަރު ކުރެއްވި ސުވާލަށް ޖަވާބު ދީފައިވާނެ ކަމަށެވެ.\nމާޗް 24, 2021 13:46\nއަނެއް ދިވެހިރާއްޖެވެސް ބެލިން. ޖަޒީރާ ރާއްޖެވެސް ބެލިން. ކަން ކަން ކުރާނީ ދިމާ އިދިކޮޅައް. ބަހާ އަމަލަކާ ދިމައެއް ނުވޭ. ތިޔަ ކިޔާ ފަތިހައް ހޭލެވުނީމަ ވާނީ އަލީ ވަހީދައް ވާހެން.\nމާޗް 24, 2021 18:43\nރަށްވެހި ފަތިސް ފިލްމު 3ޑީ ކޮށް ބެލިޔަސް އެއީ ހަގީ ގަތެއް ނޫން ދޯ\nމާޗް 24, 2021 13:53\nމަޝްރޫއު ތަކުގެ މަޢުލޫމާތު ކީއްވެ ހަމައެކަނި ރަށްވެހި ފަތިހުގަ ދައްކަންވީ؟ މިޤައުމުގަ އުޅެނީ ހަމައެކަނި އެމް.ޑީ.ޕީ މީހުންނެއް ނޫނޭ. ކޮން ދުވަހަކުންބާ ހުރިހާ ރައްޔިތުންގެ ރައީސެއް މިޤައުމަށް ލިބޭނީ\nމާޗް 24, 2021 14:18\nއީސީ އަށް ގޮވާލަން ކޮށްމެ އަހަރަކު ކޮށްމެވެސް އެއް އިންތިހާ ބެއް ބޭއްވޭ ގޮތަށް އިންތިހާބުތައް އިންތިހާބުތައް އެރޭންޖް ކުރަން އޭރުން ރަށް ތަކާ އަތޮޅު ތައް ތަރައްގީ ވާނެ\nމާޗް 24, 2021 14:38\nކަލޯ އަސްލަމް ތި ކިޔާ ފަތިސް ނުވެގެން ދޯ މި ޤައުމު ބޭރުގެ ޤައުމަކަށް ވިއްކާ ހުސް ތި ކުރަނީ؟ ތިބުނާ ފަތިސް ވެ އަލި ވެއްޖެއްޔާ ހިޔެއް ނުވޭ މި ވެރިކަން އިތިރު އެއްމެ ދުވަހަކަށް ދެމިގެން ދާނެހެނެއް؟ މާނަޔަކީ ތި ފަތިހެއް ވިޔަ ނުދޭނޭ އެމް.ޑީ.ޕީ ބައި ގަނޑު.\nމާޗް 24, 2021 14:47\nދޮންކަލޯ އެއީ ޚިޔާލީ މަޝްރޫއުތަކެއް، ތިބުނާ މަޝްރޫޢުއެއް ހިނގާތަނެއް ފެންނަމީހަކުނެތް، އަހަރެމެންރަށުގައިވެސް އެތައް މަޝްރުޢެއް ހިންގާ ވާހަކައެއްކީ، އެކަމަކު އެއީ ކުރީ ސަރުކާރުން ފަށައިގެން ހިނގަމުންދިޔަ މި މީހުންއައިސް ހުއްޓުވާފަ އޮތް މަޝްރޫޢުއެއް.\nމާޗް 24, 2021 16:33\nފަތިސް ހަނދުވަރުތޯ؟ ތި ފަތިސް ބަލަންވީ ތިރިންތަ އަޑިންތަ މަތިންތޯ އަރިމަތިންތޯ .ސަޅިބައިސާ\nމާޗް 24, 2021 17:48\nޖިންނި ޖިނާ ވެސް ބެލިން\nމާޗް 24, 2021 17:49\nކޮންމެ މީހަކުވެސް ހިނދުކޮޅު އައިއްސަ ކިޔޭ ނުކިޔޭ ނޭންގެ ކީއްކުރާނީ ކަމެއްނުކުރެވުނީމަ ދަޅަދައްކަން އޭތިބަލާ މީތިބަލާ މީހަމަ ނާބިލްކަން ފޮރުވަން\nމާޗް 24, 2021 17:50\nއެއްކަމެއްވެސް ނުވާނެ ތިފަތިސްވެގެން އިރުއަރާއިރުއޮއްސޭނެ ދުނިޔެ އަމަށުންއޮންނަހާހިދަކު މެމްޑީޕީ ހުންނައް ހުސް ސަޅިބައިސާކަޑަން އެގޭނީ\nމާޗް 24, 2021 18:59\nރައްޔިތުން ގަބޫލެއް ނުކުރޭ. ބިލާހެކޯ\nމާޗް 24, 2021 20:41\nޙުވާ ހީހީ ހަލާކުވާވަރުވެ\nމާޗް 24, 2021 21:26\nފުދިއްޖެ ފުދިއްޖެ....އިތުރަށް ފެންނާނެ އެއްޗެއްނެތް...ސަލާން.\nމާޗް 24, 2021 22:31\nތިޔައީ ކެހިވެރިފަތިސް. މީގެކުރުންވީ ވައުދު އެހެރީ މުޅަވެފައި! އެއުކާލަދޭނެ މީހަކުވެސް ނުވި!\nމާޗް 24, 2021 22:45\nހަ މަ ހުސް ފޮނި ވާހަކަ


India aaeku soikuraa ehbasvunthakuge thafseelu haamakurey\n"އިންޑިއާއެކު ސޮއިކުރާ އެއްބަސްވުންތަކުގެ ތަފްސީލު ހާމަކުރޭ"\n0 June 7th, 2019 - 1:57 PM\nއިންޑިއާގެ ބޮޑުވަޒީރު ނަރެންދުރަ މޯޑީ ރާއްޖެއަށް ކުރައްވާ ދަތުރުފުޅު ގައި ރާއްޖެއާއެކު ސޮއިކުރައްވާ އެއްބަސްވުންތަކުގެ ތަފްސީލު ހާމަކުރުމަށް ޕީޕަލްސް ނެޝަނަލް އެލަޔަންސް ، ޕީއެންސީ އިން ގޮވާލައިފިއެވެ.\nޕީއެންސީން ނެރުނު ނޫސްބަޔާނުގައި ބުނެފައިވަނީ "އެމްޑީޕީގެ ވެރިކަމުގައި އޮތް އިރު ދިވެހި އިގްސާދައް ގެއްލުންވާގޮތަށް ދިވެހިރާއްޖޭގެ މައި ދޮރާށި ވިއްކާލާފައި" ވާކަމަށެވެ. އަދި މިހާރު އޮތް ސަރުކާރުން ވެސް އެފަދަ ކަމެއް ކޮށްފާނެކަމަށް ބެލެވޭ ކަމަށް އެޕާޓީން ބުނެއެވެ.\nމައިދޮރާށި ވިއްކާލިކަމަށް އެޕާޓީން ބުނަނީ ރައީސް މުހައްމަދު ނަޝީދުގެ ވެރިކަމުގައި އިންޑިއާގެ ޖީއެމްއާރު ކުންފުންޏަށް ހުޅުލޭ އެއާޕޯޓު ކުއްޔަށް ދޫކުރުމުންނެވެ.\nމީގެ އިތުރުން ދެ ނަމާދު ވަގުތުގައި މޯޑީ ތަގުރީރު ކުރައްވާތީވެސް އެ ޕާޓީން ވަނީ ކަންބޮޑުވުން ފާޅު ކޮށްފައެވެ.\nއިންޑިއާގެ އެހީތެރިކަމާ އެކު، ރާއްޖޭގައި 14 މަޝްރޫއެއް ކުރިއަށް ގެންދަން މިހާތަނަށް އެއްބަސްވެފައިވާ ކަމަށް އެ ގައުމުގެ ސަރުކާރުން ބުނެއެވެ. ނަމަވެސް އެ ޕްރޮޖެކްޓުތަކުގެ ތަފްސީލު ދިވެހި ސަރުކާރުން އަދި ހާމައެއްނުކުރެއެވެ.


Eagles balikoh Green Youth Championship kaamiyaabu kohfi\nއީގަލްސް ބަލިކޮށް ގްރީން ޔޫތު ޗެމްޕިއަންޝިޕް ކާމިޔާބުކޮށްފި\nޔޫތު ޗެމްޕިއަންޝިޕްގެ ތަށި ގްރީން ސްޓްރީޓުން އުފުލާލަނީ ---\nކުރީގެ ޗެމްޕިއަން ކުލަބު އީގަލްސްގެ މައްޗަށް، ޕެނަލްޓީ ޖަހައިގެން 4-3 ގެ ނަތީޖާއަކުން ކާމިޔާބު ހޯދައި ކުލަބު ގްރީން ސްޓްރިޓުން އެފްއޭއެމް ޔޫތު ޗެމްޕިއަންޝިޕް ކާމިޔާބު ކޮށްފި އެވެ.\nކުރިން، 21 އަހަރުން ދަށުގެ ކެޓަގަރީއަށް ހާއްސަކޮށް ބޭއްވި މުބާރާތަށް ބަދަލު ގެނެސް މިއަހަރު މުބާރާތް ބާއްވާފައި ވަނީ، 19 އަހަރުން ދަށުގެ ކެޓަގަރީއަށެވެ. އެކާވިސް އަހަރުން ދަށުގެ ކެޓަގަރީގައި އީގަލްސްއަކީ މިދިޔަ ތިން އަހަރު ޗެމްޕިއަން ޓީމެވެ.\nހަތަރު ޓީމު، މުބާރާތުގައި ވާދަ ކުރުމުން، މުބާރާތް ކުރިއަށް ގެންދިޔައީ ލީގް އުސޫލުން ދެ ބުރަކަށް ބާހާލައިގެން އެންމެ ގިނަ ޕޮއިންޓް ހޯދާ ދެ ޓީމު ފައިނަލަށް ދާ ގޮތަށެވެ.\nޕެނަލްޓީއަށް ދިޔައީ މެޗުގެ ފުރިހަމަ ވަގުތުގެ ނަތީޖާ ލަނޑެއް ނުޖެހި އެއްވަރު ވުމުންނެވެ. ގައުމީ ފުޓްބޯޅަ ދަނޑުގައި ކުޅުނު މެޗުގައި، ސާފް ޗެމްޕިއަންޝިޕްގެ ފައިނަލު ސްކޮޑުން ބާކީ ކުރި ގްރީން ސްޓްރީޓްގެ އަބްދުﷲ ޔާމީން ކުޅެން ނިކުތެވެ. މެޗުގައި ގްރީންގެ ފުރަތަމަ ޕެނަލްޓީވެސް ކާމިޔާބު ކުރީ އޭނާ އެވެ. މެޗުގެ މޮޅު ކުޅުންތެރިޔަކީވެސް އޭނާ އެވެ.\nގްރީން ސްޓްރީޓްގެ ޔާމީން (ވ) ---\nޕެނަލްޓީގައި ގްރީންއިން ޖެހި ފަސް ޕެނަލްޓީގެ ތެރެއިން އެ ޓީމަށް ނާކާމިޔާބު ވީ އެންމެ ޕެނަލްޓީ އެކެވެ. އެ ޓީމުގެ ގެ މުހައްމަދު ޝަފްރާޒް ޖެހި ޕެނަލްޓީ އީގަލްސްގެ ކީޕަރު ޖިނާހް ހާރޫން ސޭވް ކުރީ އެވެ. އީގަލްސްއިން ޖެހި ޕެނަލްޓީތަކުގެ ތެރެއިން، ދެ ޕެނަލްޓީ ނާކާމިޔާބު ވި އެވެ. އެ ޓީމުގެ އަލީ ޝަމާލް އަބްދުﷲ ޖެހި ޕެނަލްޓީ އަމާޒުވީ ހުރަސް ދަނޑިއަށެވެ. އެޓީމަށް މެޗު ގެއްލުނީ އިސްހާގް ރަޝީދު ޖެހި ޕެނަލްޓީ ގޯލްގެ ދަނޑިއަށް އަމާޒު ވުމުންނެވެ.\nމުބާރާތަށް ގްރީން ސްޓްރީޓް ތައްޔާރު ވަމުން ދިޔައިރު އެ ޓީމުގެ ޕްރެކްޓިހުގައި ބައިވެރިވި މުހިންމު ދެ ކުޅުންތެރިޔަކަށް ނުކުޅެވުނެވެ. އެއީ މި އަހަރު އެހެން ޓީމުތަކުގައި އެ ކުޅުންތެރިން ރަޖިސްޓްރީ ކޮށްފައި ވުމުންނެވެ.\nމުބާރާތުގެ އެންމެ މޮޅު ކޯޗަކަށް ހޮވުނީ ގްރީން ސްޓްރީޓްގެ އަލީ ހަސަން 'އައްޔަ' އެވެ. މުބާރާތުގެ ފެއާޕްލޭ ޓީމަކީ ނިއު ރޭޑިއަންޓެވެ.\nމުބާރާޓުގެ އެންމެ މޮޅު ހަތަރު ކުޅުންތެރިން\nމުހައްމަދު ޒަޔާން، - ގްރީން ސްޓްރީޓް، ގޯލްކީޕަރު،\nމޫސާ އަޒީމް ހަސަން - ގްރީން ސްޓްރީޓް\nހައިޝަމް ހަސަން - އީގަލްސް\nޔޫސުފް ޖައިޝަމް ނާފިޒު - ނިއު ރޭޑިއަންޓް


SunOnline: IGMH ge machine thah hadhai nunimunas test thah hedhun kuriyah gendhani\nއައިޖީއެމްއެޗްގެ މެޝިންތައް ހަދައި ނުނިމުނަސް ޓެސްޓުތައް ހެދުން ކުރިއަށް ގެންދަނީ\nއާމިނަތު ބަލްސަމް 10 Nov 2021, 09:32\nއައިޖީއެމްއެޗްގައި މައްސަލަ ޖެހުނު އެލިނިޓީ ސީއެލް މެޝިންތައް އެއްކޮށް ހަދައި ނުނިމުނު ނަމަވެސް މިއަދުން ފެށިގެން ލޭގެ ޓެސްޓުތައް ހެދުން ކުރިއަށް ގެންދާނެ ކަމަށް އައިޖީއެމްއެޗްއިން މިއަދު ބުނެފިއެވެ.\nއައިޖީއެމްއެޗްގެ ފަރާތުން "ސަން"އަށް މައުލޫމާތު ދެއްވަމުން އެތަނުގެ މީޑިއާ އޮފިޝަލަކު ވިދާޅުވީ މެޝިންތައް ހެދުމުގެ މަސައްކަތް ވަރަށް ބާރު ސްޕީޑުގައި ކުރިއަށް ދާ ކަމަށެވެ. އަދި ރައްޔިތުންނަށް ދިމާވެދާނެ ދަތިތަކަކަށް ރިއާޔަތް ކޮށް މި ހިދުމަތް އަލުން ފަށަން ނިންމާފައިވާ ކަމަށްވެސް ވިދާޅުވިއެވެ.\nއޭނާ އިތުރަށް ވިދާޅުވީ މެޝިންތައް އަދި އެއްކޮށް ހަދައި ނުނިމޭ ކަމަށާއި އެއްކޮށް ނިމި ލޭގެ ޓެސްޓުތައް ހެދުން އާންމު ހާލަތައް އަންނާނެ ދުވަހެއް ބުނަން ނޭނގޭ ކަމަށެވެ. އެހެންނަމަވެސް، މިހާތަނަށް ހެދިފައި ހުރި މެޝިންތަކުގެ އެހީގައި މަދު މަދުން ޓެސްޓަތައް ހެދުން މިއަދުން ފެށިގެން ކުރިއަށް ގެންދާނެ ކަމަށް އޭނާ ވިދާޅުވިއެވެ.\nއައިޖީއެމްއެޗްގައި ލޭގެ ޓެސްޓު ހެދުން ވަގުތީ ގޮތުން މެދު ކެނޑުނީ މިދިޔަ ހޯމަ ދުވަހު، އެ ހޮސްޕިޓަލުގެ ލެބޯޓަރީގައި އައުޓް ޕޭޝަންޓު ލޭގެ ޓެސްޓު ހަދަމުން އަންނަ އެލިނިޓީ ސީ އެލް މެޝިންތަކަށް ދިމާވި ޓެކްނިކަލް މައްސަލައަކާއި ގުޅިގެންނެވެ.\nމި މެޝިންތަކަށް ދިމާވީ ކޮން މައްސަލައެއް ކަމެއް އަދި ބުނަން ނޭނގޭ ކަމަށްވެސް އައިޖީއެމްއެޗްއިން ވަނީ ބުނެފައެވެ. ނަމަވެސް މިކަން ހައްލު ކުރުމަށް އައިޖީއެމްއެޗްގެ ޓެކްނިކަލް ޓީމުން ދަނީ މަސައްކަތް ކުރަމުން ކަމުގައިވެސް އައިޖީއެމްއެޗުން ބުންޏެވެ.\nއޭޑީކޭއިން ބުނި ގޮތުގައި އައިޖީއެމްއެޗްއިން އައުޓް ޕޭޝަންޓުންގެ ލޭގެ ޓެސްޓު އަދި އެހެނިހެން ހޮސްޕިޓަލްތަކުން ފޮނުވާ ލޭގެ ޓެސްޓު ހެދުން ވަގުތީ ގޮތުން ހުއްޓާލުމުން އޭޑީކޭގެ ލެބޯޓްރީއަށް އިއްޔެއިން ފެށިގެން ބާރު ބޮޑުވެފައިވާ ކަމަށް އޭޑީކޭއިން ބުންޏެވެ.\n"ކޮވިޑް ބަލި މީހުންނަށް ފަރުވާ ނުދެނީ ސަލާމަތަށްޓަކައި"\nރައީސްގެ ތައުރީފު އޭޑީކޭއިން އަލަށް ފަށާ ހިދުމަތްތަކަށް\nމާލޭގައި ޒަހަމް ކޮށްލި މީހަކަށް އޭޑީކޭގައި ފަރުވާ ދެނީ


Covid-19: Ukraine Ge First Lady Ah Hospital Gai Faruvaadheyn Fashaifi - Vaguthu\nކޮވިޑް-19: ޔޫކްރޭންގެ ފަސްޓްލޭޑީ އަށް ހޮސްޕިޓަލުގައި ފަރުވާދޭން ފަށައިފި\n8 މަސް ކުރިން ( ޖޫން 17, 2020 )\nޔޫކްރޭނުގެ ރައީސް، ވްލޮޑިމިއަރ ޒެލެންސްކީގެ އަނބިކަނބަލުން، އޮލޭނާ ޒެލެންސްކާ ކޮވިޑް-19 އަށް ފައްސިވިކަން މިދިޔަ ހަފްތާގައި ހާމަކޮށްފައި ވަނިކޮށް، އެކަމަނާ ހޮސްޕިޓަލުގައި އެޑްމިޓްކޮށްގެން ފަރުވާދޭން ފަށައިފިއެވެ.\nޔޫކްރޭނުގެ ރައީސް އޮފީހުންވެސް މިކަން މިހާރު ހާމަކޮށްފައި ވާއިރު، އެ އޮފީހުން ބުނެފައި ވަނީ އޮލޭނާގެ ހާލު ރަނގަޅު ކަމަށެވެ. ނަމަވެސް އޮލޭނާ ހޮސްޕިޓަލުގައި އެޑްމިޓް ކުރި ކުރުމާއި ގުޅިގެން އިތުރު މަޢުލޫމާތެއް ހާމަކޮށްފައެއް ނުވެއެވެ.\nމިދިޔަ ހަފްތާގައި އޮލޭނާ ކޮވިޑް-19 އަށް ފައްސިވެފައިވާކަން ހާމަކުރެއްވީ، އެކަމަނާ އިންސްޓަގްރާމް އެކައުންޓު މެދުވެރިކޮށް ކުރެއްވި ޕޯސްޓެއްގައެވެ. އެ ޕޯސްޓުގައި އޮލޭނާ ވިދާޅުވީ، އެކަމަނާ ކޮވިޑް-19 އަށް ފައްސިވެފައި ވީނަމަވެސް ފިރިކަލުންނާއި ދަރިން މި ބައްޔަށް ނައްސި (ނެގެޓިވް) ވެފައިވާ ކަމަށެވެ.\nކޮވިޑް-19 އަށް ފައްސިވީނަމަވެސް ހާލު ރަނގަޅު ކަމަށާއި، މިކަން އެނގުމާއިއެކު ހުންނެވީ އެކަހެރިވެވަޑައިގެން ކަމަށް އޮލޭނާ ވިދާޅުވެފައި ވެއެވެ. އަދި އާއިލާއަށް ބަލީގެ ނުރައްކާ ކުރިމަތިވެދާނެ ކަމަށްޓަކައި އާއިލާ އާއި ވަކިން ހުންނެވި ކަމަށްވެސް ވިދާޅުވިއެވެ.\nޔޫކްރޭން އަކީވެސް ކޮވިޑް-19 ގެ ނުރައްކާ ބޮޑުވެފައިވާ ޤައުމުތަކުގެ ތެރޭގައި ހިމެނޭ ޤައުމެވެ. އެޤައުމުން އިއްޔެ އެކަނިވެސް 666 މީހަކު ހިމެނޭހެން މިހާތަނަށް ޖުމްލަ 32,476 މީހަކަށް މި ބަލި ޖެހި، އޭގެތެރެއިން 912 މީހަކު މަރުވެފައި ވެއެވެ.\nޔޫކްރޭނުން ކޮވިޑް-19 އަށް ފައްސިވީ މީހުންގެ ތެރެއިން މިހާތަނަށް 14,528 މީހަކު ރަނގަޅުވެފއިވާ ކަމަށް އިދާރާތަކުން ބުނެއެވެ. އަދި މިހާރު އެޤައުމުގައި މި ބައްޔަށް ފަރުވާދެމުންދާ މީހުންގެ ތެރެއިން 317 މީހެއްގެ ހާލު ސީރިއަސް އެވެ.\nޔޫކްރޭނުން އެންމެ ފުރަތަމަ ކޮވިޑް-19 ގެ ވޭދަނަ (ކޭސް) އެއް ފެނިފައި ވަނީ މާރިޗު މަހުގެ 17 ވަނަ ދުވަހު އެވެ. މިކަމާއި ގުޅިގެން އެޤައުމު ފުރަބަންދުކޮށްފައި އޮންނަތާ ގިނަ ދުވަސްތަކެއް ވެފައި ވަނިކޮށް މިހާރު ވަނީ ބައެއް ފިޔަވަޅުތަކަށް ލުއިދީފައެވެ.\nޖޫން 17, 2020 09:16\nރައީސޫ، އާކޮށްލަންޏާ މިކޮޅަށް އިޝާރަތެއް ކޮއްލައްޗޭ. މަބޭނުމޭ


ފަތުރުވެރިކަމުގެ ދާއިރާގައި މަސައްކަތްކުރާ 80 ޕަސަންޓު މީހުން ވެކްސިން ފުރިހަމަކޮށްފި – Haftha\nThu, 20 January, 2022, 1:50 pm\nފަތުރުވެރިކަމުގެ ދާއިރާގައި މަސައްކަތްކުރާ 80 ޕަސަންޓު މީހުން ވެކްސިން ފުރިހަމަކޮށްފި\nފަރުތުވެރިކަމުގެ ދާއިރާގައި މަސައްކަތްކުރާ މީހުންގެ ތެރެއިން 80 ޕަސަންޓު މީހުން ވެކްސިންގެ ދެ ޑޯޒު ފުރިހަމަކޮށްފިއެވެ.\nޓޫރިޒަމް މިނިސްޓްރީން މިއަދު އާންމުކުރި ތަފާސްހިސާބުތަކުން ދައްކާގޮތުން، މި މަހުގެ 19 ވަނަ ދުވަހުގެ ނިޔަލަށް ޓޫރިޒަމް ދާއިރާގައި މަސައްކަތްކުރާ 97 ޕަސަންޓު މަސައްކަތްތެރިން ވަނީ ވެކްސިނުގެ ފުރަތަމަ ޑޯޒު ފުރިހަމަ ކޮށްފައެވެ. އަދި 80 ޕަސަންޓު މަސައްކަތްތެރިން ވަނީ ވެކްސިނުގެ ދެ ޑޯޒު ފުރިހަމަ ކޮށްފައެވެ.\nއެ މިނިސްޓްރީން ބުނީ ޓޫރިޒަމް ދާއިރާގައި ހަރަކަތްތެރިވާ ގިނަ މަސައްކަތްތެރިން ވެކްސިން ފުރިހަމަ ކުރުމަކީ މި ބަލިމަޑުކަމުގެ ތެރޭގައި ދާއިރާ ކުރިއަރުވަން މުހިންމު ކަމެއް ކަމަށެވެ. އެގޮތުން، ރާއްޖޭގެ ފަތުރުވެރިކަން މަޑުމަޑުން އަނެއްކާވެސް ކުރިއަރަމުން އަންނައިރު، މި މަހުގެ 21 ވަނަ ދުވަހުގެ ނިޔަލަށް 575،931 ފަތުރުވެރިން ރާއްޖެ އައިސްފައި ވެއެވެ.\nމި އަދަދަކީ މިދިޔަ އަހަރުގެ ނިޔަލަށް ރާއްޖެ އައި ފަތުރުވެރިންގެ އަދަދަށްވުރެ 50.1 ޕަސަންޓުއިތުރު އަދަދެކެވެ. އެގޮތުން، މިދިޔަ އަހަރު ރާއްޖެ އައީ 555،494 ފަތުރުވެރިންނެވެ. ޓޫރިޒަމް މިނިސްޓްރީން ބުނީ، ސައުތު އޭޝިއާގެ ފަތުރުވެރިންނަށް ރާއްޖޭގެ ބޯޑަރު އަލުން ހުޅުވާލުމުން، އަނެއްކާވެސް އިތުރުވެފައި ވާކަމަށެވެ. އެގޮތުން، މިހާރު ހަފްތާއެއްގެ މައްޗަށް އެވަރެޖު ގޮތެއްގައި ދެހާސް ފަތުރުވެރިން ސައުތު އޭޝިއާގެ ގައުމުތަކުން ރާއްޖެ އަންނަކަމަށް ބުންޏެވެ.\nފާހަގަ: ކޮވިޑް ވެކްސިން, ކޮވިޑް-19, ފަތުރުވެރިކަން, ޓޫރިޒަމް މިނިސްޓްރީ


Olympic Committee ge aharee aamu Jalsaa aa eku Goidhoo ah bodu Eid eh!\nއޮލިމްޕިކް ކޮމިޓީގެ އަހަރީ އާއްމު ޖަލްސާއާއި އެކު ގޮއިދޫއަށް ބޮޑު އީދެއް!\n8 މަސް,3ހަފްތާ,5ދުވަސް, 21 ގަޑި, 14 މިނެޓް, 21 ސިކުންތު ކުރިން 4780ލަޔާލް މަނިކް\nއޮލިމްޕިކް ކޮމިޓީގެ އަހަރީ އާއްމު ޖަލްސާއަށް ފަހު ބޭއްވި ދަތި ރޭސް ފޮޓޯ: އިމޭޖޭސް އެމްވީ\nއޮލިމްޕިކް ކޮމިޓީގެ އަހަރީ އާއްމު ޖަލްސާއަށް ފަހުގައި ބ. ގައިދޫގައި ފޯރި ގަދަ ހަރަކާތްތަކެއް ކުރިއަށް ގެންގޮސްފިއެވެ.\nރާއްޖޭގެ ކުޅިވަރުގެ ދާއިރާގައި ހަރަކާތްތެރިވަމުން އަންނަ ކުޅިވަރު އެޝޯޝިއޭޝަންތަކުން ބައިވެރިވެގެން، ގާތްގަޑަކަށް 750 އެއްހާ މީހުންގެ އާބާދީ އެއް އޮންނަ ބާ އަތޮޅު ގޮއިދޫގައި ބޭއްވި އޮލިމްޕިކް ކޮމިޓީގެ އަހަރީ އާއްމު ޖަލްސާ ނިންމާލުމަށް ފަހު އެ ރަށުގައި ގިނަ ހަރަކާތްތަކެއް ވަނީ ބާއްވާފައެވެ.\nއެގޮތުން އޮލިމްޕިކް ކޮމިޓީގައި ބައިވެރިވަޑައިގެންނެވި ފަރާތްތަކުގެ މެދުގައި އެކި އެކި ކުޅިވަރުތައް ހިމަނައިގެން ހަރަކާތްތަކެއް ވަނީ ބާއްވާފައެވެ. އެގޮތުން ފުރުތަމަ ބާއްވާފާއިވަނީ ދަތި ރޭސްއެވެ. އެކި އެކި ސްޓޭޖްތަކަށް ބަހާލައިގެން ބޭއްވި އެ ރޭހުގައި ފުރުތަމަ އޮތީ ފެތުން. އެޔަށް ފަހު ޓީމްތަކުން ވަނީ ބާސްކެޓް ހޫޕް އަށް ތިން ފަހަރު ބާސްކެޓް އެއްލުމަށް ފަހު، ބަށި ބޯޅަ ކުޅެފައެވެ. އަދި އެޔަށް ފަހު ވޮލީ ބޯޅަ ވަނީ ކުޅެފައެވެ.\nއަދި މީގެއިތުރުން ގޮއިދޫގެ މަޝްހޫރު ކުޅީގައި ޕެޑަލްކުރުމުގެ ރޭހަށް ފަހު، ޓީމުގެ ބައިވެރިޔާ އައުމުން ގޯނި ރޭސް ޖަހާފައިވެއެވެ. އަދި އެޔަށް ފަހު، ހަމެއްގެ މަތީގައި ހިންގާ ރޭސް ބާއްވާ، ފުޓްބޯޅަ އަކުން ހަމެއްގައި ޖަހާ ސްކޯ ހެދުމަށް ފުރުސަތު ދީފައިވޭ. ފުޓްބޯޅައިން ސްކޯ ކުރެވުމާއި އެކު ރޭހުގެ އެންމެ ފަހު ބައި ކަމަށްވާ ރަށުގެ ވަކި ހިސާބަކަށް ދުވުމަށް ފަހު އެންމެ އަވަހަށް ނިންމި ޓީމު ވަނީ މޮޅުވެފައެވެ.\nމީގެއިތުރުން ގޮއިދޫގައި ބައިވަރު ކުޅިވަރު ހަރަކާތައް ކުރިޔަށް ގެންގޮސްފައިވެއެވެ. ގޮއިދޫގައި ކުދި ބޮޑު ހުރިހާ ރައްޔިތުންނާއި އޮލިމްޕިކް ކޮމިޓީގެ ބައްދަލުވުމަށް ވަޑައިގެން ހުރިހާ ފަރާތްތަކާއި ގުޅިގެން ބޭއްވި ހަރާކަތްތަކަށް އެ ރަށުން ބޮޑު ތަރްހީބެއް ވަނީ ލިބިފައެވެ. އެގޮތުން ހަވީރު ގަޑީގައި ބޭއްވި ހަރާކާތްތަކުގެ ތެރޭގައި ކްރިކެޓް ކުުޅުމާއި، ހޭންޑްބޯޅަ، ނެޓްބޯޅަ، ބާސްކެޓް ބޯޅަ، ވޮލީ ބޯޅަ، ބަށި ބޯޅަ އާއި ޑާޓް އެއްލުން ފަދަ ކުޅިވަރުތައް ހިމެނެއެވެ.\nބ. ގައިދޫގައި ގައި ބޭއްވި ދަތި ރޭހުގައި އޮލިމްޕިކް ކޮމިޓީގެ ރައީސް ޝަވީދު ހަރަކާތްތެރިވަނިކޮށް ފޮޓޯ: އިމޭޖޭސް އެމްވީ\nގޮއިދޫ ރައްޔިތުން ބަށި ކުޅެނީ\nމި ހަރަކާތްތަކުގެ ތެރެއިން ފެނިގެން ދިޔައީ ގޮއިދޫގެ ރައްޔިތުންގެ އެއްބައިވަންތަކަމާއި އެރަށުގެ ރައްޔިތުންގެ މެދުގައި ކުޅިވަރަށް އޮތް ޝައުގުވެރިކަމެވެ. މީގެއިތުރުން، ޕްލާސްޓިކް ކޮތަޅާއި ދުރުވެ، ތިމާވެއްޓާއި ރަށްޓެހި ކޮތަޅާއި ތަކެތި ބޭނުން ކުރުމަށް އޮލިމްޕިކް ކޮމިޓީގެ އަހަރީ އާއްމު ޖަލްސާގައި ބައިވެރިވި މެމްބަރުންނާއި ގޮއިދޫ ރައްޔިތުން ވަނީ އެއްބަސްވެފައެވެ.\nމިގޮތަށް އެއްބަސްވެފައިވަނީ ގޮއިދޫގައި ބަދަރު ސަރަހައްދުގައި އޮތް ރަސްމީޔާތުގެ ތެރެއިން، އެ ތަނުގައި ހުރި ބޯޑެއްގައި ސޮއި ކުރުމަށް ފަހުއެވެ. އޮލިމްޕިކް ކޮމިޓީގެ އަހަރީ އާއްމު ޖަލްސާ ގޮއިދޫގައި ބޭއްވުމާއި ގުޅިގެން އެ ރަށު ކައުންސިލް ގެ ރައީސް މުހައްމަދު އާމިރު ވިދާޅުވީ، ކުރިޔަށް އޮތް ދުވަސްތަކުގައި މިފަދަ ފުރުސަތުތަކެއް ލިބިގެންދާނެ ކަމަށް އުންމީދު ކުރައްވާ ކަމަށެވެ. އެގޮތުން އޮލިމްޕިކް ކޮމިޓީ ބޭއްވި ފަދަ ހަރަކާތްތަކާއި ޖަލްސާތައް އެކި މުއައްސަސާތަކުން ގެންނާނެ ކަމަށް އުންމީދު ކުރައްވާ ކަމަށްވެސް ވިދާޅުވިއެވެ.\nގޮއިދޫ ރައްޔިތުން ހޭންޑް ބޯޅަ ކުޅެނީ\nއޮލިމްޕިކް ކޮމިޓީގެ އަހަރީ އާއްމު ޖަލްސާ ބ. ގައިދޫގައި


Morocco ge boduvazeera Minister Shahid badhdhalu kuravvaifi - vNews.mv\nފޮރިން މިނިސްޓަރ ޝާހިދު މޮރޮކޯގެ ބޮޑުވަޒީރާ ބައްދަލު ކުރައްވައިފި\nހުސައިން ވަސީމް 16 November 2019, 14:25\nދިވެހިރާއްޖެއާއި މޮރޮކޯއާއި ދެމެދު މުހިންމު ހަތަރު އެއްބަސްވުމެއްގައި ސޮއިކޮށްފިއެވެ.\nރާއްޖެއިން ސޮއިކޮށްފައިވަނީ ރާއްޖޭގެ މިނިސްޓްރީ އޮފް އިސްލާމިކް އެފެއާޒް އާއި މޮރޮކޯގެ އިސްލާމިކް އެފެއާޒްއާއި ދެމެދު ދީނީ ކަންކަމުގައި އެއްބާރުލުން ދިނުމަށެވެ. އަދި ދެގައުމުގެ ދެމެދުގައި އެއްބާރުލުން ދިނުމަށް ދެގައުމުގެ ހަރިޖީ ވުޒާރާއާ އެކު އެއްބަސްވުމެއްގައި ސޮއިކުރުމާއި ރާއްޖޭގެ ފޮރިން އިސްޓިޓިއުޓް އާއި މޮރޮކޯގެ ފޮރިން ސާވިސް އެކެޑެމީއާއި އެކުވެސް ވަނީ އެއްބަސްވުމެއްގައި ސޮއިކޮށްފައެވެ.\nސޮއިކުރެވުނު މިއެއްބަސްވުންތަކުގެ ތެރެއިން މޮރޮކޯގެ ހާރިޖީ ވުޒާރާއާއެކު ވެވުނު އެއްބަސްވުމުގެ ދަށުން ދިވެހިންނަށް މޮރޮކޯއަށް ވިސާއާއި ނުލާ އެތެރެވެވޭނެ އެވެ.\nމިނިސްޓަރ ޝާހިދު ވިދާޅުވީ އަންނަ އަހަރުގެ ޖެނުއަރީ 31 ގެ ފަހުން ދިވެހިންނަށް ވިސާއާ ނުލާ މޮރޮކޯއަށް ދެވޭނެ ކަމަށެވެ.\nޚާރިޖީ ވަޒީރު ޢަބްދުﷲ ޝާހިދު މޮރޮކޯއަށް ކުރައްވަމުން ގެންދަވާ ދަތުރުފުޅުގައި އެގައުމުގެ ބޮޑުވަޒީރު ޑރ. ސަޢަދުލްދީން އަލް ޢުޘްމާނީ އާއި ބައްދަލުކުރައްވާފައެވެ.\nމޮރޮކޯގެ ރަބާތުގައި ހުންނަ ބޮޑުވަޒީރުގެ އޮފީހުގައި ކުރިއަށްދިޔަ މި ބައްދަލުވުމުގައި މިނިސްޓަރ ޝާހިދު ވަނީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ފަރާތްޕުޅުން ބޮޑުވަޒީރަށާއި މޮރޮކޯގެ ރައްޔިތުންނަށް ތަހުނިޔާއާއި ހެޔޮ އެދުންތައް އަރިސްކުރައްވާފައެވެ.\nއަދި އެމަނިކުފާނު މޮރޮކޯއަށް ކުރައްވަމުން މިގެންދަވާ ރަސްމީ ދަތުރުފުޅުގެ ސަބަބުން ދެ ޤައުމުގެ ދެމެދުގައިވާ ގާތް ރަޙުމަތްތެރި ގުޅުން އިތުރަށް ބަދަހިވެގެންދާނެ ކަމުގެ ޔަޤީންކަން އޮތްކަމުގައި މިނިސްޓަރ ޝާހިދު މޮރޮކޯގެ ބޮޑުވަޒީރަށް ދެންނެވިއެވެ.\nމި ބައްދަލުވުމުގައި ހާރިޖީ ވަޒީރު ޝާހިދާއި ބޮޑުވަޒީރު އަލް ޢުޘްމާނީ ކުރެއްވި މަޝްވަރާތަކުގެ ތެރޭގައި ދެ ޤައުމުގެ ދޭދޭ ފަރުދުންގެ މެދުގައިވާ ގުޅުންތައް އިތުރުކުރުމުގެ މުހިންމުކަމާއި ވިޔަފާރީގެ ދާއިރާއާއި، އިޤްތިސާދީ ދާއިރާއާއި، ތަރިކައިގެ ދާއިރާ ހިމެނެއެވެ.\nއަދި ނިރުބަވެރިކަމާއި ހައްދުފަހަނައެޅުމާއި ދެކޮޅަށް ކުރާ މަސައްކަތްތަކާއި، މަތީ ތަޢުލީމުގެ ދާއިރާއާއި އަދި ތިމާވެށި ހިމާޔަތްކުރުމަށް ކުރާ މަސައްކަތްތަކުގެ ތެރޭގައި ދެ ޤައުމުގެ ދެމެދުގައި އިތުރަށް އެއްބާރުލުން ދިނުމާއިގުޅޭ މަޝްވަރާތައް މިދެބޭފުޅުން ވަނީ ކުރައްވާފައެވެ.\nމި ބައްދަލުވުމުގައި އަބްދުﷲ ޝާހިދުގެ އަރިހުގައި މިނިސްޓަރ އޮފް ސްޓޭޓް ފޮރ ފޮރިން އެފެއާޒް އަހުމަދު ޚަލީލްއާއި ދިވެހިރާއްޖެއިން ޔޫ.އޭ.އީ އަށް ކަނޑައަޅުއްވާފައި ހުންނަވާ ސަފީރު ޑރ. ޙުސެއިން ނިޔާޒްއާއި މިނިސްޓްރީ އޮފް ފޮރިން އެފެއާޒްގެ އެޑިޝަނަލް ސެކެޓްރީ އަހުމަދު ޝިއާންގެ އިތުރުން މިނިސްޓްރީ އޮފް ފޮރިން އެފެއާޒްގެ އެސިސްޓެންޓް ޑިރެކްޓަރ މުއުމިނާ އިބްރާހިމް ބައިވެރިވެވަޑައިގެންނެވިއެވެ.\nރާއްޖޭގެ ޚާރިޖީ ވަޒީރު އަބްދުﷲ ޝާހިދު ރާއްޖެ ސިޔާސީ